ועדת הכספים, כנסת 18, פרוטוקול מספר 717, 2011-03-23 16:00

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק מיסוי רווחי נפט, התשע"א-2011 ו-תקנות מס הכנסה (ניכויים מהכנסות בעלי זכויות נפט) (תיקון), התשע"א-2011.

משה גפני: האמת היא שהיה לי היסוס קל האם לקיים את הישיבה בגלל הפיגוע הקשה שהיה בבנייני האומה, אבל בהתייעצות שקיימתי עם השר, אנחנו החלטנו שלא נאפשר לטרור לעצור את החיים במדינת ישראל ואנחנו מתפללים לקדוש ברוך הוא להחלמתם של הפצועים.

משה גפני: בכל זאת אנחנו נקיים את הישיבה.

משה גפני: אני מבקש ממך אדוני השר, אם אתה יכול לפתוח בדברים, בנושא הכללי של החוק, ולאחר מכן אני אקח את רשות הדיבור, לפני שאתה נכנס לפרטים כי אני רוצה להקדים כמה דברים.

יובל שטייניץ: אדוני היושב ראש, תודה רבה.

יובל שטייניץ: רבותיי חברי ועדת הכספים.

יובל שטייניץ: זה לא יום קל.

יובל שטייניץ: חשבנו שנוכל להגיע לכאן באווירת חג, אבל יש כמה דברים שבהחלט הופכים את היום הזה ליום עצוב.

יובל שטייניץ: הדבר הראשון והחמור ביותר הוא הפיגוע שאירע לפני שעה קלה כאן בירושלים, בלב ירושלים, ליד בנייני האומה.

יובל שטייניץ: שוב פיגוע, שוב בתחנת אוטובוס, בתחבורה ציבורית, שוב בירושלים, ושוב טרוריסטים מכוונים את נשקם ותחמושתם בכוונת מכוון לאזרחים, לגברים, לנשים, לילדים, לקשישים, לאזרחים תמימים בתחנת אוטובוס.

יובל שטייניץ: אנחנו מאחלים החלמה לפצועים.

יובל שטייניץ: מדינת ישראל תעשה הכול כדי לתפוס את מי שביצע את זה ואת מי ששלח אותו, להילחם בטרור ולמנוע פיגועים כאלה בעתיד.

יובל שטייניץ: אנחנו מקווים שאנחנו לא נראה מראות כאלה, מהסוג שידענו פעמים רבות באינתיפאדה השנייה לפני מספר שנים, ושהנה פתאום חזרו אלינו היום אחר הצהרים כאן בבנייני האומה, הדבר הנורא הזה של מלחמה על ידי פגיעה מכוונת, לא מקרית, לא אגבית, אלא פגיעה מכוונת בכוונת מכוון באזרחים.

יובל שטייניץ: הדבר השני שאני אתייחס אליו רק במילה אחת ואני מבין שאי אפשר אחרת.

יובל שטייניץ: הבית הזה, הכנסת הזאת נפרדת היום מחבר כנסת שהוא לא חבר אישי שלי, אף פעם לא התחברנו, אבל הוא באמת אחד האנשים הכי רציניים, הכי ענייניים, הכי ישרים בבית הזה ודווקא כמי שאף פעם לא היה אתך באיזשהו קשר אישי מיוחד, אני רוצה להגיד לך שאני חושב שכולנו מלאי התפעלות מהתנה

יובל שטייניץ: לותך, מערכיך, בלי קשר לחילוקי דעות כאלה ואחרים.

יובל שטייניץ: אני יודע שדחית את הפרישה הסופית שלך כדי להיות כאן בהצבעה הזאת החשובה על החוק על פי המלצות ששינסקי, כי סיפרת לי שהדבר הזה הוא חשוב מבחינתך ואני מאוד מעריך את זה.

חיים אורון: תודה רבה.

יובל שטייניץ: אדוני היושב ראש, לפני תשע שנים הבית הזה במקרה דומה נכנע למסכת של לחצים מאוד קשה, ביטל הצעת חוק דומה להעלאה משמעותית של המסים – אז היו בעיקר תמלוגים – על גז ונפט, וזאת לא הייתה שעתה היפה של הדמוקרטיה ושל הכנסת.

יובל שטייניץ: היום חברי ועדת הכספים בראשותך הולכים לתקן את המצב הזה ולעשות את הדבר הנכון מבחינה כלכלית, מבחינה חברתית, ולא פחות חשוב, מבחינה דמוקרטית.

יובל שטייניץ: אני משוכנע שלאחר תהליך מאוד מכובד של התדיינות אתכם ולפני כן תהליך שלא היה רציני ממנו, של ועדה שישבה שנה שלמה כמעט על המדוכה, כדי להכין הצעת חוק רצינית ולבדוק את כל ההיבטים, אני משוכנע שההצבעה כאן היום תחזיר או תתקן במידה מסוימת את השגיאה ששגו כאן

יובל שטייניץ: לפני תשע שנים ובמידה רבה תחזיר את האמון של אזרחי ישראל, וזה חשוב לא פחות מהכסף ולא פחות מהכלכלי ולא פחות מהחברתי.

יובל שטייניץ: האמון של אזרחי ישראל שראוי להתווכח וראוי לבדוק ומותר שיהיו חילוקי דעות, אבל בסופו של דבר המערכת הדמוקרטית שלנו, הכנסת וממשלה, מקבלת החלטות ענייניות לטובת העם והחברה, והלחצים, משקלם מוגבל מאוד.

יובל שטייניץ: מוגבל מאוד כמו שראוי שיהיה.

יובל שטייניץ: אמרתי בפתח הדיונים כאן שהמצב הקיים שלפיו חלקה של המדינה ושל אזרחיה במסים ובתמלוגים, באוצרות הטבע שלהם, אוצרות הגז והנפט הוא הנמוך ביותר בעולם, הוא בלתי תקין כלכלית, חברתית, והוא בלתי מוסרי בעליל.

יובל שטייניץ: אנחנו היום מתקנים את זה ואנחנו היום מחזקים את הרושם שמדינת ישראל היא דמוקרטיה מתוקנת שבה מותר להתווכח, מותר לחשוב אחרת ומותר להפעיל מסע שכנוע, אבל בסופו של דבר מקבלים החלטות וללחצים מסוגים כאלה ואחרים יש משקל מוגבל.

יובל שטייניץ: זה דבר מאוד חשוב ואני חושב שנפלה בידיכם, בידינו, כמי ששותף לזה, זכות גדולה לתקן תקלה חמורה שקרתה בנושא הזה, תקלה לכלכלה ותקלה לדמוקרטיה, לפני תשע שנים.

יובל שטייניץ: אני מודה לכם על כל שיתוף הפעולה, לך אישית ולכל החברים כאן בהליך החקיקה הרציני והמהיר שהתקיים כאן.

משה גפני: החוק עוד לא אושר.

יובל שטייניץ: לכן הודיתי על ההליך.

משה גפני: תודה רבה.

משה גפני: תודה אדוני השר.

משה גפני: רבותיי, אני יכול לומר ככלל שהוועדה – אני לא מדבר בשם כל אחד ואחד – תומכת בחוק.

משה גפני: באופן עקרוני אנחנו תומכים בחוק, אבל במהלך הדיונים עלו נושאים רבים שגם החברות הביעו את דעתן בעניין, הביעו את השגותיהן, וגם החברים הביעו את דעתם במהלך הדיונים בוועדה.

משה גפני: אנחנו ניהלנו דיונים מול משרד האוצר, לא דיונים בוועדה.

משה גפני: אני גם ישבתי עם החברות אחרי כן שוב, עם המשקיעים, וניהלנו דיונים עם משרד האוצר.

משה גפני: אני מבקש לשבח את משרד האוצר שחלק גדול מהדברים שאנחנו דיברנו עליהם, האוצר בסופו של דבר, בתהליך ארוך של משא ומתן, לחלק גדול מהדברים הוא הסכים.

משה גפני: שוב, לא בליבת החוק אלא בסעיפים הנלווים אליו שהם הסעיפים שיכולים להקשות על הטיפול בחוק הזה.

משה גפני: אני רוצה לומר את דעתי.

משה גפני: בעיניי החברות הגדולות, המשקיעים הפרטיים, הם אינם אויבי העם.

משה גפני: הם אנשים שעושים את מלאכתם.

משה גפני: הם גם מרוויחים כסף, וזה בסדר, אבל הם עושים את מלאכתם.

משה גפני: הם השקיעו בגילוי הגז, הם השקיעו בגילוי הנפט ואנחנו מאוד מעוניינים לשמור על האיזונים הללו כדי שזה ימשיך הלאה.

משה גפני: ישבנו אתמול כמה חברי כנסת, ביניהם חבר הכנסת אמנון כהן וחבר הכנסת ציון פיניאן, כדי לעבור על הסעיפים הללו.

משה גפני: אני מבקש שהתהליך יהיה כזה, לפני שאני נותן לך אדוני שר האוצר את האפשרות להתייחס לחוק.

משה גפני: לאחר דבריך, אנחנו נעבור מיד להצבעות.

משה גפני: אנחנו נלך סעיף-סעיף וכל אחד יביע את דעתו בעניין של החוקים.

משה גפני: אדוני השר, אני מבקש, אם אתה יכול להתייחס לכמה נושאים מרכזיים שעלו בעניין, בבקשה.

שלי יחימוביץ': רק שתדע ששלחו לנו נוסח בלי שינויים.

קריאה: שלחנו לכם לאחר שינויים.

יעקב אדרי: זה אומר שזה לא הנוסח עליו נצביע.

יוסי לנגוצקי: סליחה, אני יוסי לנגוצקי והוזמנתי לישיבה.

יוסי לנגוצקי: אני לא אדבר?

משה גפני: רגע.

משה גפני: אני לא יודע.

משה גפני: מה הבעיה?

יוסי לנגוצקי: אני רוצה לדבר.

יעקב אדרי: יופי שאתה רוצה לדבר.

משה גפני: אמרתי שאני לא יודע אם אני אתן לכולם לדבר.

משה גפני: אני אשתדל.

משה גפני: נראה לפי תמונת המצב.

שלי יחימוביץ': שיחלקו לנו נוסח נכון.

משה גפני: רבותיי, הייתה תקלה בדפוס.

משה גפני: לא קרה שום דבר.

משה גפני: התקלה תתוקן.

משה גפני: בנוסח שמונח לפניכם, אומר לי מנהל הוועדה ואומרת היועצת המשפטית, הייתה תקלה בדפוס.

משה גפני: זה ישונה ואנחנו נניח את זה.

משה גפני: סבלנות.

משה גפני: אדוני השר, בבקשה.

יובל שטייניץ: אדוני היושב ראש, בפתח דבריי אני רוצה לומר שאני חייב תודה להמון אישים שעזרו לנו להגיע לרגע הזה בתהליך שהתחיל לפני שנה.

אחמד טיבי: אנחנו חותמת גומי?

יובל שטייניץ: אני אהיה קצר מאוד.

יובל שטייניץ: אני רוצה לציין שלפני קצת יותר משנה התחלנו בתהליך הזה, באפריל הקמתי את ועדת ששינסקי ולא היינו מגיעים לרגע הזה בלי התגייסות, תמיכה וגיבוי של שלושה אישים.

יובל שטייניץ: האחד הוא ראש הממשלה נתניהו, השני הוא פרופסור איתן ששינסקי שהוביל את הוועדה בהצלחה, והשלישי זאת התמיכה החשובה של הנגיד סטנלי פישר.

יובל שטייניץ: חשבתי שאת שלושתם לפחות אני צריך לציין בפתח הדברים.

יובל שטייניץ: בלעדיהם, בלי תמיכתם, לא היינו מגיעים לכאן היום.

יובל שטייניץ: לגבי החקיקה שלפנינו.

יובל שטייניץ: ההנחיה הייתה מאוד פשוטה: לעשות נורמליזציה של משטר, המשטר הפיסקאלי בישראל, בדומה למה שמקובל ברוב מדינות המערב, מדינות מערביות שיש בהן מאגרי גז משמעותיים, ולמצוא את שביל הזהב בין הצורך, כמו שאתה הזכרת, לתגמל משקיעים, לעודד משקיעים וחברות, ומי שיגע ומצא, יאמין וגם ירוויח וירוויח אפילו יפה מאוד, לבין הצורך לדאוג לכך שעם ישראל ומדינת ישראל ייהנו מאוצרות הטבע של המדינה.

יובל שטייניץ: לכן החליטה הוועדה – לאחר עשרה חודשים של עבודה – על מערכת מורכבת שיש בה תמלוגים שהיו כפי שנשארו קודם, שיש בה ביטול של ניכוי אזילה שהוא בלתי קביל, לא קיים מסוגו בשום מדינה בעולם, ופה אחד הוועדה החליטה על ביטולו והוא אפילו אבסורדי, ושיש בו מס רווחי יתר שההיגיון שלו הוא מאוד פשוט: לוקחים את המס המיוחד רק לאחר החזר ההשקעה פלוס וגם אז המס עולה בהדרגתיות.

יובל שטייניץ: אני חושב שאני לפחות בשנתיים האחרונות לא הבאתי הצעת חוק שבושלה ונבדקה בנושא באמת גדול וסבוך במשך שנה שלמה על ידי ועדה מקצועית.

כרמל שאמה-הכהן: המילה בושלה.

יובל שטייניץ: בושלה במובן החיובי של המילה.

יובל שטייניץ: הוכנה, בושלה, נבדקה במשך שנה שלמה.

יובל שטייניץ: עלתה כאן שאלה על ידי רבים מחברי הוועדה, שאלת הקרן שראש הממשלה ואני הצהרנו על כוונתנו להקימה.

יובל שטייניץ: אני נוגע עכשיו בכמה נקודות ספציפיות שעלו בדיוני הוועדה.

יובל שטייניץ: יש הרבה, אבל אני אגע בשתיים או בשלוש נקודות.

יובל שטייניץ: קודם כל, לגבי שאלת הקרן.

יובל שטייניץ: אני אומר כאן כך: כוונתנו להגיש לכנסת, עוד במהלך שנת 2011, הצעת חוק להקמת קרן שיופקדו בה הכנסות מגז ונפט שיתקבלו על פי חוק זה.

יובל שטייניץ: במהלך השבועיים הקרובים, יתכן שכבר ביום ראשון הקרוב, תוקם ועדה על-ידי ראש הממשלה ועל ידי, בראשותו של פרופסור יוג'ין קנדל, והיא תוך מספר חודשים תלמד את המודלים במקובלים בעולם ותגבש הצעה על הקמת הקרן ועל דרך ניהולה.

אחמד טיבי: זה לא מופיע כהסתייגות.

משה גפני: תכף נדבר על הפרטים.

יובל שטייניץ: הרווחים של הקרן ייועדו למטרות כלכליות וחברתיות.

יובל שטייניץ: מאחר שהייתה בקשה של היושב ראש וחברים רבים, סיעות אפילו הייתי אומר, לעשות מאמץ לעגן את זה לא רק באמירה חד משמעית שלי לפרוטוקול, ודרך אגב, הנושא היה מאוד בעייתי מבחינת הייעוץ המשפטי גם לממשלה, מצאנו בסוף את הנוסחה שאנחנו נכניס את זה גם כהסתייגות לחוק.

משה גפני: לא בהסתייגות.

משה גפני: נכניס את זה לחוק.

יובל שטייניץ: הממשלה מתחייבת להגיש הצעת חוק לכנסת שתגיע לכנסת ולוועדת הכספים עד סוף שנת 2011, ואני מקווה שיהיה הרבה לפני כן, על הקמת הקרן ובמסגרת הדיון הזה שיגיע לכאן, כל השאלות של איך מנהלים, מי מפקח, מה מוציאים, מתי, מה הכמויות, מה המועדים, הכול יגיע לכאן לדיון במסגרת הצעת החוק הזאת.

משה גפני: מה המטרות?

יובל שטייניץ: אני מדבר על מטרות כלכליות-חברתיות ולשם כך אנחנו מקימים ועדה שתבחן את זה.

יובל שטייניץ: זה יהיה באישור ועדת הכספים.

יובל שטייניץ: זאת סוגיה ראשונה שהעסיקה כאן רבים והנה התחייבתי כאן חגיגית לפרוטוקול ואנחנו גם נעגן את זה בכתב בחקיקה.

יובל שטייניץ: דבר שני.

יובל שטייניץ: עלתה גם כלפי, על ידי נציגים של חברות האנרגיה, בשבועות האחרונים, השאלה של התאמה למתווה מס החברות במידה שמתווה, כפי שהוא קיים היום בחוק, ישונה במהלך העשור הקרוב.

יובל שטייניץ: גם לשאלה הזאת נמצא פתרון שיהיה במסגרת החוק.

יובל שטייניץ: חשבנו שזה נכון עקרונית וצודק כי הרעיון הכללי של עבודת הוועדה היה לקבוע את המסגרת הכללית של מה שנקרא גוורמנט טק – חלק המדינה וחלק המשקיעים – ולכן אם יחולו שינויים משמעותיים, יצטרכו לעשות התאמות והדבר הזה ייאמר.

יובל שטייניץ: הדבר השלישי.

יובל שטייניץ: עלתה בקשה של הבטחה של יציבות של המשטר הפיסקאלי שהכנסת מחוקקת והוועדה הזאת מגבשת.

יובל שטייניץ: כל הדברים האלה, דרך אגב, כולל מה שאמרתי על הקרן, היו דברים שישבנו עליהם ימים כדי לראות איך אפשר לנסח את זה בצורה שזה יהיה חוקתי וכולי.

יובל שטייניץ: בישיבת הממשלה הקרובה, ראש הממשלה בישיבת הממשלה יודיע הודעה רשמית, בישיבת הממשלה – ויש לזה תוקף – את מה שאני מקריא כעת.

יובל שטייניץ: "בשנה האחרונה בחנה ממשלת ישראל את מדיניותה הפיסקאלית בנושא משאבי הנפט והגז בישראל במסגרת ועדה שהוקמה על ידי שר האוצר, ועדת ששינסקי.

יובל שטייניץ: לפי המלצות הוועדה, כפי שאומצו בהחלטת הממשלה מספר 2762, גדל חלקה של המדינה בהכנסות מהפקה של גז ונפט לשיעורים של בין 52 ל-62 אחוזים.

יובל שטייניץ: כמו כן למערכת המוצעת ישנה השפעה נמוכה יחסית על החלטות ההשקעה של היזמים ובעלי רישיונות החיפושים וההפקה, שכן ההיטל יופעל לאחר החזר עלות ההשקעה בצירוף תשואה נאותה.

יובל שטייניץ: ממשלת ישראל, כפי שהביעה זאת בהחלטת הממשלה מספר 2762 מיום ה-23 בינואר 2011, מאמינה כי מערכת המיסוי החדשה יוצרת את האיזון הנדרש בין הבטחת המשך פיתוח משק הגז והנפט בד בבד עם קבלת חלק ראוי לציבור עבור ניצול משאבי הטבע של המדינה וזאת תוך מתן תמריצים נאותים לעוסקים בענף חיפושי הגז הטבעי.

יובל שטייניץ: אי לכך, עם השלמת החקיקה כאמור בהחלטת הממשלה, הממשלה לא רואה צורך בביצוע שינויים נוספים במדיניותה הפיסקאלית בנושא משאבי הטבע והגז".

יובל שטייניץ: כאמור, זאת תהיה הודעת ראש הממשלה בישיבת הממשלה הקרובה.

אורי אריאל: זה ישראבלוף.

אורי אריאל: האם יכול להיות מצב שבעוד חודשיים מסיבות שונות ראש הממשלה יודיע הודעה אחרת?

יובל שטייניץ: לא.

יובל שטייניץ: לא יכול להיות.

יובל שטייניץ: תיאורטית הכול יכול להיות ותיאורטית, כפי שידוע לך, שום ממשלה ושום כנסת לא יכולה לחייב את הממשלה והכנסת הבאות אחריה או אפילו את עצמה לא לשנות חקיקה.

אורי אריאל: אבל היא יכולה להבטיח את זה ברוב מיוחס.

יובל שטייניץ: תהיה הצהרה של ראש הממשלה שהממשלה רואה בזה מיצוי של התיקון ולא מתכוונת לערוך שום תיקון או שינוי נוסף.

אורי אריאל: נדמה לי שאפילו אתה לא סומך על זה.

יובל שטייניץ: אני סומך על זה ואני גם סומך על חקיקה.

מירי רגב: הייתה גם הצהרה של ראש הממשלה על משכנתא, אבל האוצר לא מימש אותה.

מירי רגב: ראש הממשלה עושה דברים אבל הפקידים באוצר קובעים.

משה גפני: תודה רבה.

יעקב אדרי: אני מוכרח לומר משהו.

יעקב אדרי: אני רוצה להצטרף לאיחולי ההחלמה לכל הפצועים וגם כמובן לומר שהטרור, כפי שאמרתם, לא צריך לשבש לנו את החיים ואנחנו נמשיך לעשות את מה שצריך לעשות.

יעקב אדרי: אני גם רוצה לברך על החוק.

יעקב אדרי: אני מברך את שר האוצר ואת היושב ראש, שבאמת היה להם חשוב, כמובן על התיקון שסיעת קדימה דרשה, ודרשו עוד חברים בנושא הקרן.

יעקב אדרי: כמובן שאנחנו נתמוך בחוק.

יעקב אדרי: אני לא יכול שלא לסיים את הפרק הזה כי בכל זאת קרה משהו השבוע ואני חייב להתייחס אליו.

יעקב אדרי: חבר ועדה, ידיד כרמל שאמה, הטיח דברים מאוד קשים, ואני לא נכנס לעצם הדברים.

יעקב אדרי: הוטל דופי בכמה חברי ועדה.

יעקב אדרי: זאת בכל זאת עננה עלינו אבל אני מקווה שאנחנו בכל זאת ניגש להצבעה ונעשה את זה.

יעקב אדרי: חבל שזה קרה כי זה לא היה צריך לקרות.

יעקב אדרי: אני לא נכנס לעצם הדברים, אבל אני חושב שזאת ועדה מאוד רצינית.

כרמל שאמה-הכהן: חבר הכנסת אדרי, מה רצית להגיד בזה?

כרמל שאמה-הכהן: מה אתה רוצה לומר בזה?

כרמל שאמה-הכהן: עם כל הכבוד.

יעקב אדרי: אני לא חבר סיעת הליכוד שיגידו לי שאני מקבל חבר מרכז.

כרמל שאמה-הכהן: מה בוער?

כרמל שאמה-הכהן: מה?

יעקב אדרי: כרמל, תן לי לומר דברים שאני רוצה לומר.

כרמל שאמה-הכהן: יש מורסות שצריך לגעת בהן גם כשזה לא נעים.

כרמל שאמה-הכהן: תלמד.

כרמל שאמה-הכהן: ההערה שלך מיותרת.

יעקב אדרי: כרמל, אתה יכול להגיד מה שאתה רוצה.

כרמל שאמה-הכהן: לא, אני לא אצטט דברים שאמרת לי לפני הדיון.

כרמל שאמה-הכהן: עדיף שתעצור כאן.

יעקב אדרי: כרמל, אני תומך בחוק ללא סייגים.

כרמל שאמה-הכהן: אל תהיה פרקליטו של אף אחד.

יעקב אדרי: אני אומר שחבל שזה קרה.

כרמל שאמה-הכהן: אתה מצטער על מה שקרה, אבל אתה לא מצטער על דברים אחרים.

כרמל שאמה-הכהן: מה אתה מעלה את זה בכלל?

יעקב אדרי: אני חושב שזה לא צריך להיות.

כרמל שאמה-הכהן: שליח של מי אתה?

יעקב אדרי: לא שליח של אף אחד.

כרמל שאמה-הכהן: לא, אתה לא סתם אמרת את זה.

יעקב אדרי: טוב, אני שליח של מישהו.

יעקב אדרי: באמת.

יעקב אדרי: אתה רוצה להוריד אותי למקום הזה?

משה גפני: בסעיפי החוק, דיברנו במהלך הדיונים, אנחנו רוצים לעשות שינויים.

משה גפני: היו דברים שהעלו חברים.

משה גפני: יש את הסיפור הזה שהיה גם עם ג'ומס וכל הדברים האלה.

משה גפני: ישבנו עם האוצר והגענו להסכמות.

משה גפני: אמנון ידבר עקרונית ומי שיקריא את ההסכמות שנכתבו יהיה ציון פיניאן.

משה גפני: חבר הכנסת אמנון כהן, בבקשה.

אמנון כהן: תודה אדוני היושב ראש.

אמנון כהן: אני חושב שלגבי החוק שנכנס כאן לוועדה, ונשמעו כאן גם הגופים וגם אנשים מקצועיים שליוו את הפרויקט הזה.

אמנון כהן: גם אני רוצה להביע את צערי העמוק ולאחר החלמה לנפגעים בפיגוע.

אמנון כהן: לגבי החוק.

אמנון כהן: לאחר ששמענו את כל המשלחות וראינו שיש כאן דברים שצריכים לטפל בהם, בסעיפים של החוק ולא במהות החוק - ביחד עם חבריי חברי הוועדה, חברי ציון פיניאן וחלק מהדברים עשיתי עם פניה קירשנבאום וחלקם עם יצחק וקנין – למעשה ריכזנו את כל הבקשות של כולם כדי לראות במה אפשר לסייע.

אמנון כהן: זה נעשה כמובן בתיאום עם האוצר והיו מאבקים לא פשוטים.

אמנון כהן: בגדול, מה שאפשר היה לתקן, הגענו להבנות והסכמות, וידידי מרכז הקואליציה בוועדה, ציון פיניאן, יתייחס לזה.

אמנון כהן: יש כאן 17 סעיפים עליהם דיברנו.

אמנון כהן: כמובן יש את הנושא של הקרן ושמענו משר האוצר שזאת גם הייתה אחת הדרישות של חברי הוועדה שדרשו שהקרן תוקם.

אמנון כהן: שר האוצר, ביוזמת חברת הכנסת שלי יחימוביץ הכנו כבר הצעת חוק בנוגע להקמת הקרן.

יעקב אדרי: זה נכנס עכשיו לחוק.

אורי אריאל: לא נכנס לחוק.

אמנון כהן: אני חתמתי על הצעת החוק.

אמנון כהן: אנחנו שומעים שתהיה החלטת ממשלה בנושא הזה ואנחנו כמובן נשמח על כך.

אמנון כהן: חבר הכנסת ציון פיניאן, ברשותך אדוני היושב ראש, יתייחס לנושא.

משה גפני: כן.

משה גפני: חבר הכנסת ציון פיניאן, תקריא את ההסכמות עם שר האוצר.

משה גפני: אמנון, תודה.

אורי אריאל: האם אנחנו יכולים לקבל העתק?

משה גפני: זה ייכנס לנוסח.

מירי רגב: יש כאן הצעות חוק פרטיות על הקרן.

מירי רגב: אני שמעתי מהשר שטייניץ שעצם הקמת הקרן תיכנס לחוק הנוכחי ועכשיו אני שומעת שיהיו כאן הצעות חוק פרטיות.

מירי רגב: אם יש הסכמה של הממשלה, תציעו הצעת חוק.

אורי אריאל: אין שום הסכמה.

אמנון כהן: אנחנו קטליזטור.

משה גפני: תודה רבה.

משה גפני: ציון, בבקשה.

ציון פיניאן: תודה רבה.

ציון פיניאן: אדוני היושב ראש, מכובדי השר, מה שאני מקריא, אלה ההסכמות שהיו בין חברי הוועדה בראשות היושב ראש לבין האוצר.

משה גפני: לא היה קל.

משה גפני: תדגיש.

ציון פיניאן: לא היה קל, בוודאי.

יובל שטייניץ: גם לנו לא היה קל.

יובל שטייניץ: לא עשיתם לנו חיים קלים.

משה גפני: אבל האוצר הלך כברת דרך.

ציון פיניאן: בדם, יזע ודמעות.

ציון פיניאן: מועד תחילת הפקה המסחרית.

ציון פיניאן: לפי הצעת החוק בנוסח הממשלתי, מועד תחילת הפקה מסחרית נקבע כמועד שבו החלה הפקת נפט בכמויות מסחריות בהתאם להחלטת המנהל.

ציון פיניאן: אנחנו סברנו שזה מועד מאוד בעייתי משום שהוא משאיר את הכול לשיקול דעתו של מנהל רשות המסים ויוצר חוסר ודאות בנוגע למועד תחילת ההפקה.

ציון פיניאן: לכן קבענו מבחן אחר לחלוטין לפיו מועד תחילת ההפקה המסחרית יהיה המועד המוקדם מבין השניים: או המועד שבו הופק נפט בשווי מצטבר של 5 אחוזים מסכום השקעות החיפוש והשקעות ההקמה שהוצאו עד אליו, אך לא יותר מ-10 מיליון שקלים, או המועד שבו הופק נפט בשווי מצטבר של 250 מיליון שקלים.

ציון פיניאן: זאת גם הקלה עבור חברות הגז וחברות הנפט וגם יש כאן מבחן ברור ולא שיקול דעת של מנהל רשות המסים.

שלי יחימוביץ': אני לא מבינה את זה.

שלי יחימוביץ': אתה יכול להסביר?

ציון פיניאן: דקה.

ציון פיניאן: היועצת המשפטית תסביר.

שגית אפיק: נגיע לסעיף.

שלי יחימוביץ': עכשיו זאת הקראה?

משה גפני: לא, זאת לא הקראה.

משה גפני: אנחנו מדברים על העקרונות של מה שישונה בסעיף.

שלי יחימוביץ': אנחנו נזכה לקבל הסבר.

משה גפני: כן.

ציון פיניאן: קביעת מחיר ליצוא.

שלי יחימוביץ': תגיד לאיזה סעיף אתה מתייחס.

משה גפני: סעיף 1.

יצחק וקנין: אולי הצעה פרקטית כי אנחנו עלולים להתברבר כאן.

כרמל שאמה-הכהן: למה לא מחלקים את הנוסח של השינויים?

יצחק וקנין: אדוני היושב ראש, אולי נגיע לסעיף הספציפי ואז ציון יקריא את הנוסח המוצע.

יצחק וקנין: זה יהיה יותר קל ויותר ברור.

משה גפני: חבר הכנסת וקנין, קיבלתי את זה.

משה גפני: גברתי היועצת המשפטית.

שגית אפיק: יש לכם את הנוסח ואנחנו נעבוד לפיו.

שגית אפיק: כולכם מחזיקים את הנוסח עם התיקונים, עם עקוב אחר שינויים.

אמנון כהן: אדוני היושב ראש, לגבי ההצבעות.

אמנון כהן: יש כאן יותר מדיי חברים וצריך לבדוק מי מצביע.

משה גפני: בסדר.

משה גפני: נמצא כאן מנהל הוועדה.

משה גפני: אם אתה לא חבר ועדה ותצביע, הוא לא ייתן לך.

משה גפני: את יכולה להסביר את מועד תחילת ההפקה.

שגית אפיק: סעיף 1 הוא הסעיף שקובע את ההגדרות לאורך כל החקיקה.

שגית אפיק: בסעיף 1, אם תסתכלו למטה, יש הגדרה של מועד תחילת ההפקה המסחרית.

שגית אפיק: בנוסח שהיה בכחול, הנוסח שהביאה הממשלה, הנוסח אמר שזה המועד שיקבע אותו מנהל רשות המסים לאחר התייעצות עם הממונה.

שגית אפיק: הוא יקבע מתי מתחילה הפקת כמות מסחרית.

שגית אפיק: עלו כאן טענות מטעם החברות וחברי הוועדה קיבלו את הטענות האלה שמדובר באמת מידה גמישה מדיי, שלא נותנת ודאות כלשהי ושעלולים שלא לדעת מה יהיה מועד תחילת ההפקה המסחרית.

שגית אפיק: לכן מוצע מבחן חדש שיש בו ודאות.

שגית אפיק: הוא לא נתון לשיקול דעתו של מנהל רשות המסים והמבחן הזה קובע את המועד המוקדם מבין שני מועדים: המועד האחד הוא מועד בו הופק נפט בשווי מצטבר של 250 מיליון שקלים חדשים.

שגית אפיק: בעמוד 2, פסקה (2), זה המועד השני, המועד שבו הופק נפט בשווי מצטבר השווה לשיעור של 5 אחוזים מסכום השקעות החיפוש והשקעות ההקמה שהוצאו עד לאותו מועד, ובלבד ששווי זה אינו נמוך – יש טעות כתיב שלי – מעשרה מיליון שקלים חדשים.

אורי אריאל: עכשיו זה מובן.

שגית אפיק: זאת ההגדרה של מועד תחילת הפקה מסחרית.

משה גפני: רבותיי, יש למישהו שאלות לגבי התיקון?

שגית אפיק: מכיוון שיושב ראש הוועדה רוצה להצביע, קודם נצביע על הסתייגויות לשם החוק.

שגית אפיק: מי שהגישו לי הסתייגויות לשם החוק הם סיעת חד"ש.

משה גפני: דב חנין כאן.

שגית אפיק: אתה רוצה להסביר את ההסתייגות?

דב חנין: יש נוסח לכל ההסתייגויות שלנו.

משה גפני: ההסתייגויות לא מהותיות?

אמנון כהן: זה למליאה.

שגית אפיק: אם לא, זאת הסתייגות לדיבור.

שגית אפיק: מי שמוותר על ההסתייגות שלו והיא לא תוצבע, היא הופכת להסתייגות דיבור.

שגית אפיק: היא לא תהיה הסתייגות מהותית.

משה גפני: אדוני השר, אנחנו עוברים להצבעות.

משה גפני: אף על פי שמעניין כאן, אני חושב שאתה יכול לעזוב את הישיבה, אבל אני מבקש שתהיה בקרבת מקום.

שגית אפיק: המבחן הזה פותר את הבעיה.

מירי רגב: זה גם לגבי נפט?

שגית אפיק: מועד תחילת ההפקה המסחרית חל גם לגבי גז וגם לגבי נפט.

שגית אפיק: המבחן הזה שמתייחס לשני מועדים, אחת המטרות שלו באמת הייתה לפתור את הבעיה גם לגבי גז וגם לגבי נפט.

משה גפני: מה ההסתייגויות לשם החוק?

שגית אפיק: הסתייגות של סיעת חד"ש.

דב חנין: אני אנמק את הדברים בקצרה.

משה גפני: לא, היא מקריאה.

שגית אפיק: שינוי לשם החוק לחוק רווחי הנפט, הענקת כבשת הרש לציבור.

שגית אפיק: הוספת סעיף מטרה, זה לפני פרק ההגדרות.

משה גפני: זאת ההסתייגות לשם החוק?

שגית אפיק: כן.

שגית אפיק: תצביע על ההסתייגות לשם החוק.

משה גפני: יש עוד הסתייגויות לשם החוק?

שגית אפיק: אין עוד הסתייגויות לשם החוק.

משה גפני: אנחנו מצביעים על ההסתייגות של חד"ש.

משה גפני: ה צ ב ע ה ההסתייגות לא התקבלה

ציון פיניאן: הערה לפרוטוקול.

ציון פיניאן: חברת הכנסת ציפי חוטובלי מחליפה את חבר הכנסת חיים כץ.

משה גפני: תודה.

שלמה מולה: גפני, זאת פעם ראשונה שאני מצביע עם הממשלה.

משה גפני: זאת לא פעם ראשונה.

משה גפני: הצבעת הרבה פעמים.

משה גפני: גם אני מצביע הרבה פעמים עם הממשלה ובסוף אני אחזור על זה בתשובה.

דוד רותם: אתה יודע שיש כאלה ששערי תשובה ננעלים בפניהם.

משה גפני: אל תגיד את זה.

משה גפני: אנחנו מצביעים על שם החוק כפי שהוא מופיע בנוסח של הוועדה.

משה גפני: ה צ ב ע ה בעד – 13 שם החוק - אושר

ציון פיניאן: צריכים להיות 16.

קריאה: שלי לא כאן.

משה גפני: שם החוק התקבל.

משה גפני: אנחנו עוברים להסתייגות הבאה.

שגית אפיק: חבר הכנסת דב חנין, הוספת סעיף מטרה.

דב חנין: אדוני היושב ראש, ברשותך, משפט.

דב חנין: אנחנו לא מעוניינים לעשות פיליבסטר.

משה גפני: אבל זה מה שקורה.

מירי רגב: תעשה פיליבסטר במליאה.

דב חנין: לא.

דב חנין: אם אדוני מסתפק בזה, ההסתייגויות שלנו מדברות בשם עצמן.

דב חנין: מבחינתי אני מוכן שהיועצת המשפטית תקריא את כל ההסתייגויות והקראה שלה היא סוג של הנמקה.

משה גפני: בסדר גמור.

משה גפני: תודה.

משה גפני: תקריאי את סעיף המטרה.

שגית אפיק: משאבי הנפט והגז שבשטחה הריבוני והכלכלי של המדינה הם קניין הציבור.

שגית אפיק: שימוש במשאב הנפט והגז שהנו משאב מתכלה מחייב הטלת היטל ייעודי על רווחים באופן שיבטא את ציבוריות המשאב ואת אינטרס הציבור.

משה גפני: אנחנו מצביעים על ההסתייגות של סיעת חד"ש.

אחמד טיבי: גם רע"מ-תע"ל.

שגית אפיק: הוספתי.

משה גפני: אנחנו מצביעים.

משה גפני: ה צב ע ה ההסתייגות לא התקבלה

חיים אורון: לשם החוק תוסיפי גם את מרצ.

שגית אפיק: לשם כפי שהוצע על ידי סיעת חד"ש, הענקת כבשת הרש.

חיים אורון: לשם תכניסי את זהבה גלאון.

שגית אפיק: עכשיו תצביע על הסעיף הראשון.

דוד רותם: אדוני היושב ראש, אני מבקש להכניס כאן את ההגדרה של הקרן.

משה גפני: אנחנו נעשה את זה בסוף.

דוד רותם: אתה הולך להצביע על הסעיף.

שגית אפיק: הוא לא מצביע על כל הסעיף.

שגית אפיק: הוא מצביע עד הגדרת מועד תחילת ההפקה המסחרית.

משה גפני: עם התיקון שהבאנו.

כרמל שאמה-הכהן: שאלה לנציג האוצר לגבי התיקון.

כרמל שאמה-הכהן: מה המשמעות הכספית של התיקון הזה?

כרמל שאמה-הכהן: הערכה גסה.

שאול מרידור: אין בו משמעות כספית במובן הזה שקודם, כמו שאמרה היועצת המשפטית, נקבע על ידי המנהל ולבקשת הוועדה עברנו למועד שהוא אובייקטיבי והמספרים שכאן משקפים את מה שאנחנו חושבים שנכון.

כרמל שאמה-הכהן: היום המנהל קובע לפי הפרמטרים האלה?

שאול מרידור: אנחנו חושבים שאלה פרמטרים ראויים ולכן אני מניח שכך הוא היה קובע, אבל אני לא מחליף אותו.

שגית אפיק: אנחנו מצביעים על החלק שהוא עד מועד תחילת ההפקה הציבורית, עמוד 1 עד עמוד 2 למעלה, לפני מיזם נפט.

משה גפני: אנחנו מצביעים על הסעיף הזה.

משה גפני: ה צ ב ע ה נגד – 1 אושר החלק הזה של הסעיף אושר.

משה גפני: אנחנו עוברים למיזם נפט.

שגית אפיק: במיזם נפט יש תיקון ניסוחי.

שגית אפיק: זה עבר לסעיף 7 שנדבר עליו בהמשך.

שגית אפיק: הגדרת מכירה.

שגית אפיק: אני עוברת להגדרה של מכירה, עמוד 2 באמצע.

שגית אפיק: מופיעים כאן שני תיקונים.

שגית אפיק: התיקון האחד, ביקש האוצר להרחיב את המכירה כך שהיא תכלול גם שימוש וביקשה ועדת הכספים, בסעיף קטן (1)(ד) שפעולות שימוש או עיבוד אחרות שיקבע שר האוצר, כפי שהיה בנוסח הכחול המקורי, יהיו רק באישור ועדת הכספים.

שגית אפיק: זה תיקון שהוועדה ביקשה והוא נכנס לכאן.

משה גפני: מיזם נפט עובר לסעיף 7.

רונית תירוש: יש בעיה באופן שיטת המיזמים.

רונית תירוש: אי אפשר לדבר במיזם על זכות נפט אחת בלבד.

רונית תירוש: למדתי שהתהליך יוצר מצב של מתן רישיונות כאילו על אותו מיזם וזה יוצר מצב מאוד בעייתי.

רונית תירוש: ברגע שמתעקשים על כל זכות נפט אחת בלבד, זה הופך את זה לכל מיזם.

שגית אפיק: יש הסתייגות שלך שמבקשת לקבוע שכל באר תיחשב נפרדת.

שגית אפיק: זאת הסתייגות.

שגית אפיק: זה לא מה שמופיע כרגע בנוסח.

שגית אפיק: הנוסח כרגע הוא אחר.

רונית תירוש: אני מדברת על כך שמספר רישיונות שניתנו על מיזם, ייחשבו כאחד ולא כל רישיון ייחשב מיזם אחד.

רונית תירוש: אחרת יש בירוקרטיה עצומה.

משה גפני: שאול, אתה מקשיב?

משה גפני: תן לה תשובה.

יעקב אדרי: היא צודקת.

רונית תירוש: צריך להבין את התהליך של הפקת נפט.

משה גפני: השאלה ברורה.

משה גפני: שאול מרידור, בבקשה.

יעקב ליצמן: אולי מותר לי להתייחס?

משה גפני: כן, בבקשה.

יעקב ליצמן: רציתי להבהיר שזכות נפט פירושה שעשויים להיות בה – ובדרך כלל יש בה – הרבה מאוד קידוחים.

יעקב ליצמן: אין טעם לספור קידוח אחד, להתלבש עליו כאילו הוא המקור לחוק הזה.

יעקב ליצמן: לכן אני אומר שזכות נפט היא המושג הנכון והמתאים במקרה שלנו.

רונית תירוש: אז אני צודקת במה שאני אומרת.

יעקב ליצמן: הייתה כאן הצעה שייספר קידוח, אבל זה לא שייך ולא רלוונטי.

רונית תירוש: המילה זכות נפט אחת אומרת שאלה יכולים להיות מספר קידוחים.

יעקב ליצמן: נכון.

משה גפני: מימרן, אני הולך לתת לך הרבה לדבר בישיבה.

מירי רגב: יש כאן מישהו שיודע הרבה דברים ויש לו הרבה מידע.

מירי רגב: כדאי להיעזר בו.

חיים אורון: לא מסבירים לנו מה כל אחד עובר, בהנחה שאנחנו מבינים.

שגית אפיק: נעבור לעמוד 3.

שגית אפיק: יש תיקון נוסף, הגדרה של שותף מנהל.

שגית אפיק: למעשה מתווספת כאן הגדרה חדשה שמשתמשים בה בהמשך לעניין הגדרת תשלום.

שגית אפיק: אני אקריא אותה עכשיו וכשנגיע לתשלום היא תוסבר.

שגית אפיק: ""שותף מנהל" - אחד מבעלי זכות נפט של מיזם נפט אשר הנו בבעלות משותפת אשר אושר על ידי המנהל כשותף המנהל של מיזם לבקשת בעל זכות הנפט אשר תוגש בתוך שלושים ימים ממועד קבלת זכות הנפט".

שגית אפיק: התיקון הבא הוא תיקון משמעותי וזה התיקון של מחיר העברה.

משה גפני: בהגדרה של תקבול.

משה גפני: עמוד 3.

ציון פיניאן: קביעת מחיר ליצוא.

ציון פיניאן: אחת הבעיות המשמעותיות עליה עמדו הגופים הייתה שהגדרת מחיר המכירה ליצוא יהיה לפי המחיר בישראל.

ציון פיניאן: הטענה של הגופים הייתה שהגדרה כזאת עלולה לסכל את היצוא ולפגוע בגופים משום שכמות הגז שמופקת תהיה גדולה מהביקוש שיהיה לגז.

ציון פיניאן: זאת הייתה טענה שכל חברי הוועדה קיבלו ולכן עמדנו על תיקון ההגדרה של מחיר העברה כך שהמחיר ככלל יהיה מחיר השוק בישראל שייקבע בהתאם לנתונים על התמלוגים בשל מכירות בישראל, אבל לפקיד השומה תהיה אפשרות לקבוע מחיר נמוך יותר אם חברה מסוימת הוכיחה לו שלא יכלה למכור את הגז בישראל לאחר שפעלה לשם כך בשקידה ראויה.

משה גפני: מישהו רוצה הסבר על זה?

משה גפני: זה מובן לגמרי.

זבולון אורלב: יש כאן הפחתה או תוספת?

משה גפני: אין כאן הפחתה או תוספת.

משה גפני: המציאות היא שאם אתה מפיק גז ואתה לא יכול יותר למכור את הגז בישראל, אתה מייצא את זה וזה ילך לפי מחיר היצוא שלפעמים הוא נמוך יותר.

משה גפני: לפי איך שאתה מוכר.

דב חנין: יש לי הסתייגות לרעיון הזה.

דב חנין: כיוון שאין לי זכות הצבעה, אני רוצה לפחות בשני משפטים להסביר אותה, את ההתנגדות שלי לרעיון הזה.

דב חנין: אני חושב שזאת טעות גדולה לדבר על יצוא גז.

דב חנין: אני חושב שהגז הזה צריך לשמש את ישראל.

יעקב אדרי: מדובר על מעבר לתצרוכת.

משה גפני: במקרה שאין צורך.

דב חנין: יש צורך.

משה גפני: אם יש צורך, הוא לא יקבל את ההנחה, אם יש הנחה.

יעקב אדרי: דיברנו על זה בוועדה.

משה גפני: נכון, דיברנו על זה בוועדה.

דב חנין: אני אומר את דעתי ואתם יכולים לא לקבל אותה.

דב חנין: הגז הזה, גם אם אין בו היום צורך, יהיה בו מחר צורך, מחרתיים יהיה בו צורך או בעוד חמישים שנים או בעוד מאה שנים צורך והוא צריך להיות ישראלי ולא צריך לייצא אותו.

משה גפני: חבר הכנסת חנין, אנחנו כותבים בחוק, ואתה יכול לראות את זה: "ואולם פקיד השומה רשאי לקבוע וכולי, אם הוכיח בעל זכות הנפט להנחת דעתו של פקיד השומה כי התקיים אחד מאלה: לא ניתן למכור נפט בישראל".

משה גפני: אנחנו כותבים את זה כאן.

משה גפני: זאת אומרת, ההפקה היא כל כך גדולה שמיצינו את כל הצורך.

יעקב אדרי: מעבר לתצרוכת של המדינה.

משה גפני: אנחנו רוצים שלא ישנו את החוק הזה.

משה גפני: הרי דרשנו יציבות.

חיים אורון: השאלה היא אם מכירת נפט לחוץ לארץ היא החלטה רק של היזם או שיש מנגנון.

משה גפני: לא הבנתי.

משה גפני: למה החלטה רק של היזם?

חיים אורון: כי אני לא ראיתי בחוק – ואם אני לא צודק, שגית תתקן אותי – מקום, או בחוק הקיים או בחוק המוצע, שאפשר לבוא ולומר לאדם שאנחנו מתנגדים ליצוא נפט מסיבות א', ב', ג'.

חיים אורון: הסיבה שהכי מקובלת על כולם היא סכנה של מלחמה.

חיים אורון: אנחנו אומרים ליזם שלמרות שמציעים לו מחיר יוצא מן הכלל בחוץ, אנחנו אומרים לו שלא ייצא נפט בחמש השנים הקרובות.

חיים אורון: יש באיזשהו מקום מנגנון כזה, ואגב, הוא קיים על לא מעט דברים.

יעקב ליצמן: יש מנגנון.

חיים אורון: אז תאמרו לנו.

יעקב ליצמן: יש מנגנון בחוק.

יעקב ליצמן: במפורש שר התשתיות מוסמך לדרוש שאת הנפט או את הגז הוא צריך לצורך הצריכה הישראלית המקומית ואז הוא ידאג לתשלום ליזם של מחיר השוק של הנפט או הגז הזה.

יעקב ליצמן: אין שום בעיה.

דרורה ליפשיץ: זה לא בדיוק מה שאומר הסעיף.

דרורה ליפשיץ: צריך לקרוא את הסעיף כדי שהדברים יהיו מדויקים.

דרורה ליפשיץ: מה שאומר סעיף 53 לחוק הנפט הוא שהשר רשאי, לאחר התייעצות עם מועצת הנפט, לחייב בעלי חזקות לספק תחילה במחיר השוק.

דרורה ליפשיץ: אין התחייבות לרכוש מהם.

דרורה ליפשיץ: יש התחייבות לספק במחיר השוק בישראל את מוצרי הנפט, לתצרוכת המקומית.

יעקב אדרי: זה בהמשך למה שנאמר קודם

אורי אריאל: התשובה מספקת.

אורי אריאל: שאלה.

אורי אריאל: שגית, בסעיף הקודם, למה יש הגבלה של שלושים יום?

אורי אריאל: למה מועד כזה קצר?

אורי אריאל: בתיקון הראשון בעמוד הזה, בעמוד 3, למה זה שלושים ימים, למה זה מוגבל בשלושים ימים?

שאול מרידור: באופן עקרוני, כשמגיעים למיזם כזה, ומקבלים חזקה, זה אחרי שמי שעשה את העבודה ומי שהתנגד לעניין הזה כבר כולל את המפעיל וזה כבר קיים בתוך ההסכמים וההסכמות ביניהם.

שאול מרידור: זה הליך טכני של הגשה והחזרה ולכן נתנו שלושים ימים.

שאול מרידור: זה יכול להיות כל מספר.

אורי אריאל: אני אסביר למה זה חשוב.

אורי אריאל: גם אתם לא כתבתם 900 ימים, ובכוונה לקחתי את זה לאבסורד.

אורי אריאל: נתת את הרישיון ועכשיו הוא מחפש עוד משקיע.

אורי אריאל: שלושים ימים זה זמן מאוד קצר.

אורי אריאל: אם זה לא חשוב לכם, אני לא מבקש ל-900 ימים אבל אני חושב שכדאי להרחיב את זה לסדר גודל של שלושה חודשים, תשעים ימים, 120 ימים.

שאול מרידור: זה לא משנה.

אורי אריאל: בסדר.

אורי אריאל: יש הסכמה.

אורי אריאל: 120 ימים.

אורי אריאל: אני מבקש שזה יהיה 120 ימים.

שאול מרידור: אמרת שלושה חודשים.

שאול מרידור: בלוח העברי זה שלושה חודשים.

אורי אריאל: זה מעובר.

משה גפני: לכמה אתם מסכימים?

שאול מרידור: לדעתי שישים ימים זה מספיק.

אורי אריאל: אני מתפשר על תשעים ימים.

משה גפני: אתם מסכימים על תשעים ימים?

שאול מרידור: בסדר.

משה גפני: יהיה תשעים ימים.

משה גפני: בסדר.

שגית אפיק: אודי, אתה מקריא את סעיף התקבול?

אודי אדירי: בסעיף התקבול יש שינוי ואני אקריא אותו ואציין את השינוי.

שגית אפיק: הגדרה של תקבול, עמוד 3 באמצע.

אודי אדירי: "תקבול" – תקבול בכסף או בשווה כסף מכל אחד מאלה: (1) מכירה של נפט שהופק בשטח זכות הנפט של מיזם הנפט.

אודי אדירי: לעניין מכירה של נפט כאמור בפסקאות (1) ו-(2) להגדרת "מכירה" של נפט, יראו כתקבול שהתקבל בפועל את הסכום שהיה מתקבל במכירה ממוכר מרצון לקונה מרצון אילו היה הנפט נמכר במועד ההעברה, בצורתו עובר לאותו מועד (להלן – מחיר השוק) ולא פחות ממחיר הממוצע המקומי.

אודי אדירי: ואולם, פקיד השומה רשאי לקבוע שהמחיר יהיה נמוך מהמחיר הממוצע המקומי אם הוכיח בעל זכות הנפט, להנחת דעתו של פקיד השומה, כי התקיים אחד מאלה: (א) הוא ביצע עסקה למכירת נפט כאמור בישראל באותה שנת מס בכמות שלא תפחת ממחצית הכמות שהועברה כאמור במחיר נמוך מהמחיר הממוצע המקומי.

אודי אדירי: (ב) הוא פעל בשקידה ראויה למכור נפט, כאמור בישראל, במחיר נמוך מהמחיר המוצע ולא הצליח למוכרו.

שלי יחימוביץ': מה זה שקידה ראויה?

שלי יחימוביץ': מה המשמעות של התיקון הזה?

שגית אפיק: אודי, תחזור על התיקון.

אודי אדירי: הוא פעל בשקידה ראויה למכור נפט, כאמור בישראל, במחיר נמוך מהמחיר המוצע ולא הצליח למוכרו.

שגית אפיק: למה אתם עושים את ההבחנה הזאת?

אודי אדירי: זה נוסח קצת יותר רך.

שגית אפיק: זה כאילו מקל עליו.

אודי אדירי: לדעתי זה מקל.

שלי יחימוביץ': איך נמדדת שקידה ראויה?

שלי יחימוביץ': יש קריטריונים לשקידה ראויה?

שגית אפיק: זה מונח שמופיע בחקיקה ויש קריטריונים בפסיקה.

שגית אפיק: כן.

אודי אדירי: התוספת הנוספת, עוד שורה שתיכנס לאחר מכן: "במקרים כאמור, מחיר השוק לא יפחת ממחיר המכירה כאמור בפסקה (1)".

משה גפני: מה המצאתם את זה עכשיו?

אודי אדירי: זה משהו טכני.

אודי אדירי: זה להגיד מה הדיפולט.

אודי אדירי: הדיפולט לא כתוב כאן.

אודי אדירי: לא כתוב מהי ברירת המחדל.

ציון פיניאן: רד מזה.

משה גפני: החיים שלי קשים גם בלי זה.

משה גפני: לא הסכמנו, לא ידענו על זה קודם, לא שמים את זה.

אודי אדירי: בסדר.

משה גפני: הנה, על דבר אחד כבר צעקתי עליכם.

אודי אדירי: את התיקון לסעיף (2) אתם רוצים?

משה גפני: לא, לא מכניסים את זה.

אודי אדירי: בסדר.

אודי אדירי: כמו שכתוב בנוסח.

אודי אדירי: אני אקריא שוב את הנוסח הקיים: (2) לא ניתן למכור נפט בישראל במחיר נמוך מהמחיר הממוצע המקומי וכי פעל בשקידה ראויה למכור נפט בישראל כאמור.

אודי אדירי: לעניין זה, מועד העברה – המועד שבו הועבר הנפט למתקן, לצינור או לכלי שיט כאמור בפסקאות (1) ו-(2) להגדרה מכירה של נפט לפי העניין, ואם המתקן עצמו או כלי השיט נמצאים מחוץ לשטח זכות הנפט של המיזם, המועד שבו הוצא הנפט משטח זכות הנפט לצורך העברתו למתקן, לצינור או לכלי שיט כאמור.

אודי אדירי: "מחיר ממוצע המקומי" – המחיר הממוצע של נפט מהסוג לגביו מחושב מחיר השוק בצורתו עובר למועד ההעברה בהתאם לנתוני עסקאות ממכירת נפט כאמור שנעשו בישראל בשנתיים שקדמו למועד ההעברה.

שגית אפיק: בפסקה (2) יש תיקון שקובע הכרה בדמי שימוש.

ציון פיניאן: בנוסח ההצעה המקורית לא הייתה הכרה בהכנסות מדמי שימוש במתקני הנפט.

ציון פיניאן: הגופים קבלו על כך ואנחנו סברנו שיש לאפשר הכרה מסוימת ולכן קבענו שבהגדרה של תקבול, תהיה הכרה לשימוש עד גובה התשלום בעד הנכס.

שגית אפיק: אודי, תקריא את פסקה (2) ו-(3).

אודי אדירי: (2) מכירה של נכס שהתשלום בעדו מובא בחשבון לצורך חישוב מקדם ההיטל של מיזם הנפט עד גובה התשלום שהובא בחשבון כאמור בתוספת הפרשי הצמדה מתום שנת המס שבה שולם התשלום ועד לתום שנת המס בה שולם התקבול.

אודי אדירי: (3) מתן זכות שימשו בנכס כאמור בפסקה (2), לרבות אחסון בשטח זכות הנפט של מיזם הנפט עד גובה התשלום שהובא בחשבון כאמור בתוספת הפרשי הצמדה מתום שנת המס שבה שולם התשלום ועד לתום שנת המס בה שולם התקבול.

אודי אדירי: תקבול נוסף שקבע שר האוצר באישור ועדת הכספים של הכנסת.

דב חנין: אני רוצה להביע בשם סיעת חד"ש התנגדות לתוספות האלה.

דב חנין: זאת הליכה מיותרת לקראת היזמים.

דב חנין: אין צורך להכיר בהוצאות האלה.

משה גפני: אתה מגיש הסתייגות?

דב חנין: אם הדבר הזה לא מקובל על דעת חברי הוועדה, שזה יירשם כהסתייגות.

ציון פיניאן: הוועדה תצביע ותחליט.

משה גפני: הוועדה תצביע על זה כהסתייגות.

שגית אפיק: אתה לא רוצה שתהיה הכרה בדמי שימוש.

כרמל שאמה-הכהן: למה זאת הליכה לקראת החברות?

שגית אפיק: הכרה בדמי שימוש.

דב חנין: יש כאן הליכה מוגזמת.

כרמל שאמה-הכהן: באיזה היקף מדובר?

שלי יחימוביץ': מישהו יודע באיזה היקף מדובר?

מירי רגב: אם האוצר אומר את ההיקף כאן, שיגיד גם את ההיקפים האחרים.

מירי רגב: אני לא מוכנה שב"דה מרקר" יהיו כל פעם כותרות אחרות.

חיים אורון: די כבר עם "דה מרקר".

משה גפני: חברת הכנסת מירי רגב, אני מציע לך שתעזבי את "דה מרקר" ותעברי ל"יתד נאמן".

משה גפני: לא תהיה שם תמונה שלך.

מירי רגב: בתנאי שיקבלו אותי למפלגה שלכם.

משה גפני: מחר יש כותרת ב"דה מרקר": מירי רגב עברה ליהדות התורה.

מירי רגב: זה לא מעניין אותם, אבל אם שלי יחימוביץ תעבור, זה משהו אחר.

שלי יחימוביץ': אגב, גפני, לי יש חיבה אמיתית ליהדות התורה ואני באמת מוכנה.

שלי יחימוביץ': אני לא מבינה מה לא בסדר בסעיף הזה.

שלי יחימוביץ': הוא בסדר.

משה גפני: דב, שאלת שאלה.

משה גפני: שאול מרידור, סגן הממונה על התקציבים באוצר, עונה לך.

שאול מרידור: מדובר על תקבול.

שאול מרידור: אם אני לא אכיר בתקבולים האלה, להפך, אני איטיב עם היזמים.

שאול מרידור: כאן אנחנו מכירים בתקבולים שנכנסים כדמי שימוש בנכס לשימושים אחרים כתקבול, מה שכמובן לצורך העניין יפחית את הרווחים ולא יגדיל אותם.

אורי אריאל: למה אתה צריך?

שאול מרידור: כי הם עושים שימוש בנכס שאני כבר הכרתי להיטל ולכן הם הרוויחו עליו.

שאול מרידור: לכן, אם הם עושים בו שימוש, אני מכיר בזה.

שאול מרידור: לכן אם כבר, זה הפוך מה שהתכוונת לומר.

דב חנין: אני מקבל.

משה גפני: תודה רבה.

משה גפני: הלאה.

שאול מרידור: עכשיו תקופת החיפוש.

אורי אריאל: על השימוש אני מבקש להגיש הסתייגות.

אורי אריאל: על דמי השימוש אני מבקש הסתייגות.

אורי אריאל: הניסיון של האוצר, הצעת האוצר, שמעבר לכל המיסוי, אם הוא הצליח בצינור או במשהו להשתמש לעוד מישהו, הוא צריך לקבל על זה עוד פעם.

אורי אריאל: ההצעה לא צודקת.

שאול מרידור: לא, זה לא עוד פעם.

אורי אריאל: למה זה לא עוד פעם?

אורי אריאל: תסביר.

שאול מרידור: הוא באופן עקרוני משלם היטל על כל הגז.

שאול מרידור: הסיבה שההיטל יורד היא כי הוא מקים צינור חדש והוא עולה נניח מיליארד דולר.

שאול מרידור: את המיליארד הזה אני מנכה.

שאול מרידור: זאת הוצאה.

חיים אורון: הוא הולך למכור חלק מהנפח למישהו אחר.

חיים אורון: מה אתה רוצה?

חיים אורון: זה תגמול ושימסו אותו.

רונית תירוש: כל הוצאות המימון יוכרו?

שגית אפיק: לא.

שאול מרידור: לא.

שגית אפיק: הוצאות המימון לא יוכרו.

שגית אפיק: יש כאן הכרה בדמי שימוש בלבד.

רונית תירוש: זאת ההסתייגות שלי.

שאול מרידור: אבל זה לא קשור לכאן.

חיים אורון: זה לא שייך לכאן.

משה גפני: אורי אריאל מגיש הסתייגות ובסוף הקראת הסעיף נצביע.

שגית אפיק: איזו הסתייגות הגשת?

אורי אריאל: להוריד את העניין של דמי השימוש שהוספתם עכשיו.

אודי אדירי: רק להבהיר.

אודי אדירי: עשינו הקלה.

שגית אפיק: ההכרה הבאה שנעשתה בתיקון היא תקופת החיפוש וגם לבקשת חברי הוועדה.

ציון פיניאן: בהצעת החוק המקורית, תקופת החיפוש הייתה תקופה שיקבע הממונה אך לא יאוחר מיום הגשת הבקשה.

ציון פיניאן: הגופים טענו שאין להם ודאות כי הממונה יכול לקבוע כל תקופה שהיא.

ציון פיניאן: לכן לפי פשרה שהוצעה במהלך ישיבות הוועדה על ידי חבר הכנסת חיים אורון הוחלט לקבוע שהמועד הקבוע יהיה מועד הגשת הבקשה לחזקה, כאשר מנהל רשות המסים יהיה רשאי לקבוע מועד מוקדם יותר אם שוכנה שהחברה לא הגישה בקשה לחזקה על מנת להימנע מתשלום ההיטל.

ציון פיניאן: זאת פשרה שגם יוצרת יציבות וגם קובעת מועד מאוחר יחסית לתקופת החיפוש.

שלי יחימוביץ': אין שום בעיה עם זה.

משה גפני: תסבירי.

שגית אפיק: זאת למעשה הצעה שעלתה בוועדה על ידי חבר הכנסת חיים אורון וסוכם לאמץ אותה.

שגית אפיק: תקופת החיפוש, לפי הנוסח שהגיע במקור מטעם הממשלה, הייתה תקופה שיקבע הממונה אבל לא יאוחר ממועד הגשת הבקשה לקבלת חזקה לפי חוק הנפט.

שגית אפיק: טענו הגופים שגם כאן אין להם מועד ודאי ושזה נתון להחלטת ממונה ולשיקול דעת, ולפיכך הפשרה שמעוגנת כאן בנוסח היא שהמועד יהיה המועד שבו הגיש בעל זכות הנפט של מיזם בקשה לחזקה.

שגית אפיק: זה יהיה המועד הוודאי והידוע, כאשר יש אופציה למנהל רשות המסים, בהתייעצות עם הממונה, לקבוע מועד מוקדם יותר, אם הוא הגיע למסקנה שדחיית הגשת הבקשה על ידי בעל המיזם נעשתה מטעמים לא ראויים, כלומר, על מנת להימנע מתשלום ההיטל.

שגית אפיק: נקריא את נוסח תקופת החיפוש בעמוד 4.

דוד רותם: איך מערערים על ההחלטה?

שגית אפיק: בהמשך יש הוראות לעניין השגה וערעור.

שגית אפיק: נגיע אליהן.

שגית אפיק: גם הן התווספו בעקבות הערות הוועדה.

דוד רותם: לגבי עיצומים.

שגית אפיק: לא רק.

שגית אפיק: לדעתי לא רק.

רונית תירוש: שגית, את יכולה לתת לי דוגמה איך אפשר לחשוד במישהו שהוא לא הגיש בקשה לחזקה כי הוא רצה להימנע ממס והוא היה צריך להגיש במועד מוקדם יותר?

שגית אפיק: מנהל רשות המסים, אתה רוצה לתת דוגמה כזאת?

שאול מרידור: אני אתייחס.

שאול מרידור: בוא נניח לרגע שהוא עושה קידוח בשנה השנייה מתוך שלוש שניתן לו ההיתר לעשות חיפוש.

שאול מרידור: הוא מוצא נפט.

שאול מרידור: הוא יכול באופן עקרוני, תיאורטי – אני לא אומר שעושים את זה – הוא יודע שיש לו נפט או גז, הוא לא יגיש את החזקה.

שאול מרידור: עדיין נשאר לו זמן לחיפוש והוא יכול להמשיך לעשות קידוחים שהם כבר יהיו להפקה, להגיש את הבקשה לחזקה רק לאחר מכן ואז כל הקידוחים הוא כבר עשה לצורך הפקה בכלל, ייכנסו כהוצאות חיפוש וזאת לא הייתה הכוונה.

שאול מרידור: לכן אם הוא יעשה דבר כזה שהוא כאילו לרמות את העיקרון, אז יתערב מנהל רשות המסים, אבל ככלל, הוא לא מתערב.

שגית אפיק: בעמוד 14 יש התייחסויות לנושא הזה ואנחנו נגיע אליו.

יעקב ליצמן: התייחסות קצרה והשלמה לדבריו של ידידי שאול.

יעקב ליצמן: אכן יכול להיות מצב בו אין עניין למי שמגלה תגלית של נפט או גז לבקש חזקה וזה על מנת שלא יחול עליו אותו סעיף בחוק שדורש ממנו בתוך שלוש שנים להתחיל להפיק באופן מסחרי.

יעקב ליצמן: זה בנוסף למה שאמר שאול קודם.

יעקב ליצמן: זה מאוד משמעותי.

יעקב ליצמן: לכן לעניות דעתי חשוב שהממונה יקבע מתי אכן יש תגלית מסחרית וממנה להתחיל לספור את התאריכים.

רונית תירוש: אתה מדבר על הפשרה של אורון?

חיים אורון: לא.

חיים אורון: הפשרה שלי מכילה את שתי האפשרויות.

חיים אורון: הוא אומר שיש לו סמכות, אז יש לו סמכות.

חיים אורון: אם הוא רואה שמישהו מושך אותו סתם ועושה תרגילים, הוא יגיד מספיק.

משה גפני: רונית, זאת הצעה טובה.

רונית תירוש: אני בעד.

אודי אדירי: ""תקופת החיפוש" - התקופה שמיום קבלת ההיתר המוקדם עד היום שקדם למועד שבו הגיש בעל זכות נפט של מיזם בקשה לחזקה ואולם אם שוכנע המנהל, בהתייעצות עם הממונה, כי בעל זכות הנפט דחה את הגשת בקשתו מטעמים של הימנעות מתשלום ההיטל או הפחתת היטל בלתי נאותה, רשאי הוא, בהתייעצות עם הממונה, לקבוע מועד מוקדם יותר שלא יקדם מהמועד בו יכול היה בעל זכות הנפט להגיש את הבקשה כאמור".

משה גפני: תודה.

משה גפני: ציון, תשלום.

ציון פיניאן: דמי מפעיל.

ציון פיניאן: לפי הנוסח שהביאה הממשלה, לא הייתה הכרה בתשלום של דמי מפעיל.

ציון פיניאן: עמדנו על כך שההוצאות של דמי מפעיל כן יוכרו כהוצאה לצורך תשלום ההיטל.

ציון פיניאן: עם זאת, קיבלנו את עמדת האוצר שתשלומים שאינם משמשים ישירות להפקת גז או נפט, לא יוכרו לצורך חישוב ההיטל.

משה גפני: תסבירי.

שגית אפיק: בעמוד 4 למטה, הגדרה של תשלום.

שגית אפיק: יש שתי פסקאות חדשות שהתווספו ואני אקריא אותן.

שגית אפיק: "תשלום" – תשלום, בכסף או בשווה כסף, למעט אלה: (1) תשלום המשולם לבעלים, במישרין או בעקיפין, של זכות הנפט של מיזם הנפט, למעט תשלום לשותף המנהל עבור ניהול פעולות חיפוש והפקה של נפט במסגרת המיזם בניכוי תשלומים המהווים שיפוי עבור הוצאות של השותף המנהל שהוכרו לצורך ההיטל.

שגית אפיק: בעמוד 5 למעלה, פסקה (3): (3) תשלום המחושב, במישרין או בעקיפין, כשיעור מהנפט שהופק בשטח זכות הנפט של מיזם הנפט, מהתקבולים של המיזם, כולם או חלקם, או מרווחי הנפט של המיזם, למעט תשלום לשותף המנהל עבור ניהול פעולות חיפוש והפקה של נפט במסגרת המיזם בניכוי תשלומים המהווים שיפוי עבור הוצאות של השותף המנהל שהוכרו לצורך ההיטל.

שלי יחימוביץ': זה כולל תמלוגי על?

שגית אפיק: לא כולל תמלוגי על.

שגית אפיק: זה כולל את דמי המפעיל, מה שלא היה כאן קודם.

שגית אפיק: כמו שאתם יכולים לראות, תשלום בעד הוצאות מימון נשאר בחוץ, אין הכרה בהוצאות מימון.

שגית אפיק: בעצם אין הכרה בהוצאות שהן לא הוצאות ישירות לצורך ההפקה.

שגית אפיק: הדבר הנוסף שהתווסף הוא דמי המפעיל.

שגית אפיק: עד כאן סעיף אחד.

משה גפני: תאמרי מה ההסתייגויות ונצביע עליהן.

רונית תירוש: לא הקראת את סעיף 2.

שגית אפיק: אני רק בסעיף 1.

שגית אפיק: הקראתי את פסקה (2).

שגית אפיק: את מדברת על הגדרת תשלום?

רונית תירוש: כן.

רונית תירוש: תשלום שאינו משמש במישרין לצורך מיזם הנפט.

רונית תירוש: אני רוצה להוסיף את המילה "או בעקיפין", בדיוק כפי שעשיתם בסעיף (1) ו-(3).

מירי רגב: מה ההבדל בין שלושת הסעיפים?

רונית תירוש: אני מבקשת להוסיף את המילה "בעקיפין", כדי שזה יהיה תואם.

שגית אפיק: בפסקה (2).

שגית אפיק: אבל מה זה נותן?

שגית אפיק: הוא ממילא לא מוכר.

שאול מרידור: זה לקולה.

שגית אפיק: זה הפוך מה שאת אומרת.

חיים אורון: אני לא בטוח שזה מה שאת רוצה.

שגית אפיק: נדמה לי שאת רוצה הכרה בהוצאות מימון.

שגית אפיק: נדמה לי שאת רוצה את פסקה (5).

שגית אפיק: גם יש לכן הסתייגות כזאת.

רונית תירוש: נכון.

שגית אפיק: אני עכשיו אעבור על ההסתייגויות.

שגית אפיק: חברת הכנסת רונית תירוש מבקשת שתהיה הכרה בהוצאות מימון לעניין הגדרת תשלום בסעיף 1.

רונית תירוש: זה מה שמקובל.

שאול מרידור: זה נמצא בתוך ה-R פקטור.

אמנון כהן: אני אצביע אתה.

רונית תירוש: אני לא מבינה למה לא.

שאול מרידור: אבל ה-R פקטור לא מתחיל ב-1.

שאול מרידור: אם הוא היה מתחיל ב-1, אני הייתי מבין את הטיעון, אבל המקום בו מתחיל ההיטל לא מתחיל אחרי מאה אחוזים מההוצאות אלא מ-200 אחוזים מההוצאות בתמר או ב-150.

שאול מרידור: הוצאות המימון שלהם לא עולות על חמישים אחוזים אלא הן הרבה יותר נמוכות.

יוג'ין קנדל: הכנסת הוצאות מימון זה כמו לומר לוועדת ששינסקי ללכת חזרה להתחלת התהליך.

יוג'ין קנדל: המודל של R פקטור מניח שהפיצוי על הוצאות מימון הוא כבר בתוך ה-R פקטור וזאת הסיבה שה-R פקטור לא מתחיל מאפס אלא מ-150 אחוזים וגם לא מתחיל מס מרבי אלא מתחיל להתרומם לאט.

יוג'ין קנדל: לכן הכנסה של הוצאות מימון זה בעצם לומר לוועדת ששינסקי שתשב עוד תשעה חודשים ותביא משהו אחר.

כרמל שאמה-הכהן: אז אתה תומך בהסתייגות או מתנגד לה?

יוג'ין קנדל: מתנגד.

רונית תירוש: אני רוצה להסביר.

רונית תירוש: התשלום בעד הוצאות מימון בגין התקופה שלאחר סוף תקופת ההרצה ועד למועד תחילת תשלום ההיטל.

רונית תירוש: זה אני רוצה שיוכר.

משה גפני: תודה רבה.

משה גפני: אנחנו מצביעים על ההסתייגות.

רונית תירוש: רגע.

רונית תירוש: הוא רוצה לענות לי.

רונית תירוש: אם אתה רוצה שיפילו את ההסתייגות, תמשיך כך.

משה גפני: אנחנו מצביעים על ההסתייגות.

רונית תירוש: לא, הוא רוצה לענות לי.

משה גפני: הוא לא רוצה.

משה גפני: שאלתי אותו.

משה גפני: אודי, תענה.

אורי אריאל: גפני, תסלח לי שאני מעיר לך.

אורי אריאל: אם אתה אומר להם לא לענות, הם לא עונים.

משה גפני: אני לא אמרתי לא לענות.

אורי אריאל: זה מה שהם מבינים.

משה גפני: לא.

משה גפני: אודי, תענה.

משה גפני: אודי משיב לחברת הכנסת תירוש.

אודי אדירי: המודל, כמו שציין יוג'ין קנדל בבסיס הדברים, המודל של R פקטור, הסיבה שהוא מתחיל ב-1.5 היא בין היתר הוצאות מימון וזה נבדק על ידי הוועדה בהרבה מאוד סצנריויים כדי לוודא שבכל הסצנריויים שאפשר לחשוב עליהם, הדבר הזה מכסה את הוצאות המימון.

אודי אדירי: מעבר לזה, נתנו לתקופת ההקמה איזושהי הכרה נוספת שהיא לא מכיוון שה-R פקטור לא מגלם הוצאות מימון אלא כדי להתמודד עם סיכונים.

אודי אדירי: אם ההקמה מתארכת ועכשיו הוא תקוע עם הלוואה גדולה, נתנו לו הכרה נוספת.

אודי אדירי: כך שההכרה בהוצאות מימון הוא בבסיס.

אודי אדירי: מעבר לבסיס, לתקופת הקמה, נתנו דבר נוסף.

אודי אדירי: מי שמעבר לזה, זה יהיה כפל ומכופל.

רונית תירוש: אני רוצה לומר משפט בעניין הזה.

רונית תירוש: אני לא בקיאה ולא אוכל להיות בקיאה במספרים.

רונית תירוש: הוא אומר שבדקו והוכיחו שבסופו של דבר הם יוצאים מרוויחים מהעניין, גם אם לא ניכו להם כפי שאני מציעה.

רונית תירוש: אני טוענת שצריך להיצמד לעקרונות והעקרונות של רשות המסים תמיד היו שמכירים בהוצאות.

רונית תירוש: אני בעד העקרונות כי אני לא יודעת לעשות חישובים כדי לומר לך שבסופו של יום זה יפצה אותם.

רונית תירוש: אני לא יודעת, אבל אולי כן.

חיים אורון: העיקרון הבסיסי הוא לא אחד וחצי.

רונית תירוש: אני לא יודעת לעשות את החישובים.

חיים אורון: העיקרון המהותי שמכירים באחד וחצי ובשתיים.

חיים אורון: זה מה שאומרים לך אל פעמים.

משה גפני: תודה רבה.

משה גפני: אנחנו מצביעים על ההסתייגות של חברת הכנסת רונית תירוש.

משה גפני: ה צ ב ע ה בעד – 3 נגד - 8 ההסתייגות לא התקבלה

משה גפני: ההסתייגות לא התקבלה.

משה גפני: זה עולה למעלה, למליאה.

שגית אפיק: הסתייגות נוספת לגבי הגדרת מיזם.

שגית אפיק: הסתייגות של חברי הכנסת רונית תירוש ואורי אריאל שכל באר נפט ביבשה תיחשב מיזם נפרד.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שגית אפיק: הסתייגות חלופית של חברי הכנסת רונית תירוש ואורי אריאל – להכיר בריבית נורמטיבית של ליבור פלוס שלושה אחוזים לתקופה שעד מועד תחילת תשלום ההיטל.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שגית אפיק: יש הסתייגות של חבר הכנסת נסים זאב אבל הוא לא נמצא.

שגית אפיק: ההסתייגות שלו יורדת.

משה גפני: היא לא עולה למליאה?

שגית אפיק: היא לא עולה למליאה.

משה גפני: אבל אני הבטחתי לו.

שגית אפיק: השאלה אם מישהו יכול לנמק במקומו.

אמנון כהן: הוא ביקש להצביע על ההסתייגויות.

רונית תירוש: לא.

רונית תירוש: אמרו שמי שלא נמצא, ההסתייגות שלו לא עולה.

רונית תירוש: אתם העברתם הנחיות שמי שלא נמצא, לא מעלים את ההסתייגות שלו.

משה גפני: סיכמתי עכשיו פשרה, שההסתייגויות של נסים זאב יעלו למליאת הכנסת לדיבור בלבד.

חיים אורון: אבל במועד אחר.

שגית אפיק: אתה יכול להצביע על סעיף 1 עם כל התיקונים.

משה גפני: אנחנו מצביעים על אישור סעיף 1 עם כל התיקונים שהוספנו.

כרמל שאמה-הכהן: הקרן לא אמורה להיכנס כאן?

משה גפני: תכף נדבר על העניין הזה.

משה גפני: אנחנו נחזור לעניין.

משה גפני: ה צ ב ע ה סעיף 1 – אושר אני לא הולך לברוח מהעניין של הקרן.

משה גפני: יש לנו כאן ויכוח עם המשנה ליועץ המשפטי לממשלה, ויכוח על הגדרת העניין הזה.

משה גפני: אני מבקש מחברי הוועדה להשאיר את זה לסוף.

משה גפני: בואו נתקדם ונחזור אחר כך לעניין הזה.

אחמד טיבי: לא.

אחמד טיבי: אני מבקש להפסיק את הישיבה עד שתתקבל תשובה.

שגית אפיק: המקום הנכון של הקרן הוא בפרק השונות שמופיע לכם בעמוד 27 להצעת החוק.

כרמל שאמה-הכהן: למה לא בהגדרות?

שגית אפיק: אין צורך בהגדרת הקרן משום שמה שהוצע כאן הוא סעיף הסמכה כללי לחקיקה.

כרמל שאמה-הכהן: ואם אנחנו רוצים נוסח אחר?

כרמל שאמה-הכהן: זה לא יהיה מאוחר מדיי להכניס הגדרה?

שגית אפיק: לא.

פניה קירשנבאום: אתה אומר מה זה תגבול, מה זה תשלום, אבל לא אומר מהי הקרן.

יעקב אדרי: אני מאוד מכבד את דעתה של היועצת המשפטית.

יעקב אדרי: יחד עם זאת, ראיתי הרבה פעמים שקפצנו על סעיפים, אמרנו שנחזור אליהם אחר כך ולא חזרנו.

יעקב אדרי: אני חושב שאין שום בעיה לדבר על הנושא.

שלי יחימוביץ': אני מציעה לאוצר ללכת לקראת חברי הכנסת בדבר הזה.

מירי רגב: העניין של הקרן הובטח לנו.

שלי יחימוביץ': אם אכן הממשלה מתכוונת לעמוד בהתחייבותה לעניין הקרן, כי אז אין מניעה שזה יוכנס בסעיף.

שאול מרידור: אין כוונה לחזור ממה ששר האוצר אמר.

מירי רגב: אז תכניסו את זה.

מירי רגב: אז מה הבעיה?

יעקב אדרי: אם זה לא יהיה מיד, אנחנו לא נצביע.

מירי רגב: מה שקשור לרווחת הציבור, לא מכניסים.

יעקב אדרי: אני חושב שהיינו בסדר ונהגנו באחריות.

שלי יחימוביץ': נכון.

שלי יחימוביץ': הלכנו לקראתכם.

רונית תירוש: אנחנו המחוקקים ואנחנו דורשים שזה יהיה.

שלי יחימוביץ': יש מניעה להכניס את זה בסעיף הזה?

כרמל שאמה-הכהן: אין מניעה.

שלי יחימוביץ': אם אין מניעה, תכניסו את זה.

רונית תירוש: אני מבקשת לתת ליועצת המשפטית לקרוא את מה שהיא צריכה לקרוא, את העניין של הקרן.

ציון פיניאן: היא מנסחת את זה.

רונית תירוש: יש הסתייגות?

רונית תירוש: בוא נצביע על זה כהסתייגות.

כרמל שאמה-הכהן: לי יש הסתייגות על עניין הקרן.

יעקב אדרי: אגב, זה רעיון של גפני מהתחלה.

רונית תירוש: אני מעלה את זה כהסתייגות.

רונית תירוש: תצביע.

מירי רגב: אני מקבלת את זה.

יעקב אדרי: ציון, זה חייב להיות בהתחלה.

משה גפני: אני מודיע שאם לא תהיה הסכמה, החוק לא יעלה למליאת הכנסת לקריאה שנייה ושלישית.

שלמה מולה: לא.

משה גפני: אני יכול לדבר בוועדה הזאת?

משה גפני: יש לנו ויכוח על הנוסח.

משה גפני: יש לנו ויכוח.

משה גפני: אמר שר האוצר, ואני חושב שזה מקובל גם עליכם ומקובל גם עלינו.

משה גפני: כשאני אומר עלינו ועליכם, אני מתכוון גם לסיעת קדימה וגם לאחרים.

משה גפני: אין לנו עדיין נוסח.

משה גפני: אמר שר האוצר שעד סוף 2011 יחוקק חוק שיגדיר בחקיקה את מטרות הקרן.

משה גפני: בחקיקה תוקם קרן והחקיקה היא כמובן באישור ועדת הכספים.

משה גפני: הוא רצה גם להכניס את זה בחוק, להכניס שיוקם צוות, אבל אמרתי לו שצוות לא שייך לחקיקה.

משה גפני: הוא אומר שהוא רוצה להקים צוות בתוך שבוע, בבקשה, אבל זה לא שייך לחקיקה.

משה גפני: החקיקה צריכה להיות, מה שמופיע בחוק הזה, שזה פחות או יותר הסיכום עליו דיברנו.

משה גפני: אז מדובר בכך שבממשלה מקימים צוות, החקיקה תובא עד סוף שנת 2011 והיא תושלם.

משה גפני: צריך לקחת בחשבון שהתמלוגים עליהם אנחנו מדברים, הכסף עליו אנחנו מדברים, זה עוד הרבה מאוד שנים.

רונית תירוש: מה יהיה בחקיקה הזאת?

משה גפני: רגע.

משה גפני: בחוק הזה, כאן, יהיה שיהיו חייבים לחוקק את החוק הזה של הקמת הקרן.

רונית תירוש: זה יוזכר כאן.

משה גפני: כן.

משה גפני: בחוק.

רונית תירוש: בסדר.

משה גפני: אמר את זה שר האוצר.

קריאה: כולל המטרות?

משה גפני: לא.

אמנון כהן: זה יבוא לכאן לדיון.

זבולון אורלב: בחוק שלנו היום גם יצוינו המטרות.

רונית תירוש: לא.

רונית תירוש: כלכלי-חברתי כללי.

אמנון כהן: היום אין חוק.

משה גפני: אמר שר האוצר את מה שהוא אמר ועכשיו יש לנו ויכוח איך מנסחים את זה לחוק הזה.

יעקב אדרי: ואם זה יהיה בסוף או בהתחלה.

משה גפני: לא, סוף או התחלה היה רק לנוחיות.

משה גפני: אפשר לעשות את זה עכשיו.

זבולון אורלב: מה הוויכוח על הנוסח?

משה גפני: יש ויכוח על הנוסח.

משה גפני: אתה אומר שצריך להגדיר את המטרות.

משה גפני: נמצא כאן אבי ליכט?

משה גפני: לא.

זבולון אורלב: אבי ליכט קובע?

רונית תירוש: מי זה אבי ליכט?

זבולון אורלב: אבי ליכט לא קובע.

זבולון אורלב: הוא יכול להציע.

מירי רגב: זה צריך להיות חברתי.

משה גפני: הצעת הממשלה.

משה גפני: בבקשה.

מירי רגב: באוצר לא רוצים להקים את הקרן.

מירי רגב: מי שרוצה להקים את הקרן, זאת הממשלה.

משה גפני: לא.

משה גפני: מירי, את טועה בעניין הזה.

משה גפני: היה לי ויכוח עם הממשלה.

רונית תירוש: אני רוצה להציע שהעיקרון יירשם בחוק.

משה גפני: אמרתי שהיה לי ויכוח עם הממשלה.

משה גפני: הממשלה ביקשה להסתפק בהצהרה של שר האוצר ושל המשנה ליועץ המשפטי לממשלה והם ישלימו את העניין הזה במהלך 2011.

משה גפני: אמרתי שדעתם של חברי הוועדה היא שצריך את זה בחוק.

משה גפני: אז היה לנו ויכוח מה יהיה כתוב בחוק.

משה גפני: המשנה ליועץ המשפטי לממשלה הציע הצעות, ואת ההצעות האלה את רוצה להקריא.

משה גפני: אם הם היו מקריאים אותן, אתם הייתם עוברים את מה שאני עובר.

משה גפני: אני שמח שהממשלה החליטה לא להקריא.

זבולון אורלב: למה שגית לא יכולה להכין הצעה?

משה גפני: היא יכולה לעשות הרבה דברים.

יעקב אדרי: הממשלה מתנגדת.

משה גפני: שגית יכולה וזה ייקח לה בדיוק שבע דקות, אבל אסרתי עליה לנסח מכיוון שאני לא אתן שהיא תנסח והממשלה תוריד לה את זה.

זבולון אורלב: הממשלה תמשוך את החוק?

משה גפני: אני מנסה להגיע להסכמה.

משה גפני: אני ביקשתי לתת את הזמן ולנסות להגיע לניסוח.

משה גפני: אם לא נגיע לניסוח, נכריע.

יעקב אדרי: מתי?

משה גפני: היום.

משה גפני: הכול כאן.

משה גפני: אם אתם רוצים שנעשה הפסקה, נעשה הפסקה.

כרמל שאמה-הכהן: כן.

פניה קירשנבאום: לפני ההפסקה, יש לי שאלה לשאול ולשגית.

פניה קירשנבאום: אנחנו דיברנו כאן על הוצאות מימון בהתחלה, אבל אנחנו יודעים כבר מה קרה בים תטיס שבהמשך העבודה יש הוצאות מימון, אם רוצים לתגבר הפקה או משהו כזה.

פניה קירשנבאום: אני רוצה לדעת אם אתם מתייחסים להוצאות מימון נוספות שמופיעות בהמשך הדרך ולא בתחילת הפרויקט ואם כן, איפה זה מופיע.

מירי רגב: הם אמרו שהם לא מתייחסים לזה.

פניה קירשנבאום: אני רוצה לדעת איפה אתם מתייחסים לזה.

שאול מרידור: מיד נגיע לזה.

כרמל שאמה-הכהן: למה את בורחת מהעניין של הקרן?

פניה קירשנבאום: אני לא בורחת מזה.

פניה קירשנבאום: יש הפסקה של שבע דקות לניסוחים.

שאול מרידור: זה מופיע בסעיף 6.

שגית אפיק: סעיף 6, עמוד 11 למעלה.

רונית תירוש: את מדברת על הוצאות מימון?

פניה קירשנבאום: נוספות, כן.

פניה קירשנבאום: לא בתחילת הפרויקט אלא הוצאות מימון שמופיעות בהמשך הפרויקט.

רונית תירוש: אני מסכימה אתך.

רונית תירוש: זאת ההסתייגות שלי.

רונית תירוש: אל תלך שולל.

רונית תירוש: זה לא סתם שאין להם ניסוח.

רונית תירוש: זה לא סתם שהם מורחים אותנו, הם מתישים אותנו ובסוף אנחנו לא נצביע על זה.

רונית תירוש: למה הם מתחכמים אתנו?

רונית תירוש: כשהם רצו שנעבוד מהר, עבדנו מהר, למה הם לא יכולים להביא לנו ניסוח?

רונית תירוש: הם מתחכמים.

שלמה מולה: הם רוצים להתחמק.

שאול מרידור: לא.

אמנון כהן: יש להם זמן את כל השנה, עד סוף שנת 2011.

רונית תירוש: אבל שיכניסו סעיף.

אמנון כהן: מכניסים.

שאול מרידור: נכניס, אבל זה לא קשור להגדרות.

שאול מרידור: נכניס, אבל מה זה קשור להגדרות?

מירי רגב: זה קשור לעיקרון.

מירי רגב: אני לא סומכת על האוצר.

מירי רגב: אני רוצה שיהיה כתוב.

שאול מרידור: אנחנו לא בורחים מכאן.

שאול מרידור: אין לנו כוונה לא לעשות מה שהשר אמר.

משה גפני: יעקב, אתה רוצה לומר לי מה אתם רוצים שיהיה בסעיף הזה?

משה גפני: הם לא מסכימים לכתוב את המטרות.

משה גפני: המשפטנים מאוד מתנגדים לעניין הזה.

יעקב אדרי: אם לא המטרות, אז מה?

משה גפני: זה יהיה בחקיקת הקרן.

יעקב אדרי: אז איך מגדירים את הקרן?

יעקב אדרי: תעשה הפסקה ונשב על זה.

זבולון אורלב: אני אומר ארבע נקודות.

זבולון אורלב: נקודה ראשונה, תוקם קרן שתעוגן בחוק מיוחד.

זבולון אורלב: שנית, כל ההכנסות למדינת ישראל שבאות מתוקף החוק הזה ייכנסו אך ורק לקרן הנוכחית.

זבולון אורלב: שלישית, הצעת החוק לקרן הזאת תוגש לכנסת עד סוף 2011.

זבולון אורלב: רביעית, סעיף המטרות שאני הייתי רוצה שהקרן הזאת, הוצאותיה יהיו אך ורק למטרות חברתיות.

ציון פיניאן: כלכליות.

זבולון אורלב: אלה ארבעת הנקודות.

יעקב אדרי: הרב גפני, יש לי הצעה.

יעקב אדרי: תוקם קרן למטרות כלכליות-חברתיות שתובאנה לאישור ועדת הכספים.

יעקב אדרי: תוכן חקיקה מפורט יהיה עד סוף השנה, כפי שאמר שר האוצר.

משה גפני: בסדר.

משה גפני: אני מקבלת את זה.

מירי רגב: אני מקבלת את מה שאדרי אמר.

ציון פיניאן: מקובל.

משה גפני: יעקב, תחזור על ההצעה.

יעקב אדרי: תוקם קרן למטרות כלכליות-חברתיות שתובאנה לאישור ועדת הכספים.

יעקב אדרי: החוק המפורט יהיה עד סוף שנת 2011.

אורי אריאל: אתה לא כותב איזה כסף ייכנס לשם.

אורי אריאל: אתה צריך להגיד שכל הכסף ייכנס לשם.

יעקב אדרי: תוקם קרן למטרות חברתיות-כלכליות שתובאנה לאישור ועדת הכספים.

זבולון אורלב: חשוב שכל ההכנסות ייכנסו לקרן הזאת.

רונית תירוש: זה ברור.

אורי אריאל: לא, זה לא ברור.

זבולון אורלב: זה לא ברור.

יעקב אדרי: כל ההכנסות לאחר ניכוי ההוצאות ייכנסו לקרן הזאת.

משה גפני: אני מבקש להצביע על הצעתו של חבר הכנסת יעקב אדרי.

שלמה מולה: תוקם קרן מכל ההכנסות.

משה גפני: לא.

משה גפני: הוא לא אמר את זה.

אורי אריאל: כמה כסף כן ייכנס?

יעקב אדרי: רבותיי, אני מקריא עוד פעם.

זבולון אורלב: אני הבנתי עכשיו שלא רוצים להכניס את זה.

משה גפני: יש לי ויכוח עם הממשלה.

משה גפני: הממשלה רוצה שיהיה כתוב: מכספים שיתקבלו לפי חוק זה.

משה גפני: יעקב, תקריא שוב את ההצעה שלך.

יעקב אדרי: תוקם קרן למטרות כלכליות-חברתיות שתובאנה לאישור ועדת הכספים.

יעקב אדרי: חקיקה מפורטת תתבצע עד סוף השנה.

משה גפני: מכספים שיתקבלו לפי חוק זה.

מירי רגב: אני חושבת שמה שנאמר כאן זה נכון.

מירי רגב: אני הייתי מוסיפה שאם הם לא יביאו את החקיקה עד סוף השנה, ועדת הכספים תגיש את החוק.

משה גפני: את זה תצהירי לפרוטוקול ולא בחוק.

מירי רגב: אנחנו כבר למודי ניסיון, וזה אמור גם לגבי המים.

שגית אפיק: אי אפשר לכתוב כך בחקיקה.

מירי רגב: לוועדת הכספים יש כוח כמחוקקת.

משה גפני: בסדר.

משה גפני: אז את זה צריך להכניס בחוק?

משה גפני: לא.

משה גפני: חבר הכנסת דוד רותם, אמרת שהנוסח הזה לא מקובל עליך?

דוד רותם: אני רוצה שיהיה כתוב:

דוד רותם: קרן אשר בה יופקדו כל תקבולי המדינה מכוח חוק זה ואשר תשמש למטרות רווחה, חינוך ובריאות.

דוד רותם: דרכי ניהולה של הקרן ייקבעו בחוק אשר יוגש לא יאוחר מיום.

יעקב אדרי: עכשיו נכנסת כבר לפירוט.

מירי רגב: אני חושבת שהניסוח הקודם של אדרי הוא טוב יותר, כי אני רוצה שזה כן ילך לחברתי.

משה גפני: מכיוון שהרעש כאן הוא גדול, אני מבקש מהאורחים, למעט נציגי הממשלה, לצאת.

משה גפני: אני מודה לכם על ההשתתפות.

משה גפני: אני לא יכול כך להמשיך לנהל את הישיבה.

משה גפני: אני מבקש מכל האורחים לצאת.

יעקב אדרי: תן להם הזדמנות אחרונה.

משה גפני: טוב, הזדמנות אחרונה, אבל אחרי כן אני מוציא את כולם.

יצחק וקנין: אם לא תוציא אותם, אתה לא תגמור את החוק בעוד עשרים ימים.

יצחק וקנין: אני מכיר את זה.

יעקב אדרי: הרב גפני, אפשר להצביע?

יעקב אדרי: הרב גפני, אתה הוספת משהו בנושא ההכנסות.

משה גפני: כן, מכספים שהתקבלו לפי חוק זה.

זבולון אורלב: יש לי הערה.

זבולון אורלב: אדוני היושב ראש, חברים, נדמה לי שהתמלוגים הם לא בחוק הזה.

שגית אפיק: נכון.

חיים אורון: גם מס חברות לא בחוק הזה.

זבולון אורלב: נכון.

אורי אריאל: תקריא את ההחלטה.

זבולון אורלב: בחוק הזה אין את התמלוגים.

יעקב אדרי: יש.

יעקב אדרי: הרב גפני אמר הכנסות לפי חוק זה.

זבולון אורלב: תשאל את אנשי האוצר.

זבולון אורלב: התמלוגים הם לא בחוק הזה אלא בחוק אחר.

שאול מרידור: נכון.

משה גפני: יעקב, תקריא עוד פעם.

יעקב אדרי: תוקם קרן למטרות כלכליות-חברתיות שתובאנה לאישור ועדת הכספים.

יעקב אדרי: החקיקה המפורטת תהיה עד סוף שנת 2011.

שגית אפיק: מה זה שתגענה לוועדת הכספים?

שגית אפיק: המטרות ייקבעו על ידי ועדת הכספים ולא בחקיקה?

כרמל שאמה-הכהן: יגיעו לקרן הזאת עשרה אחוזים מהתקבולים, ואז מה עשית בזה?

כרמל שאמה-הכהן: כל סכום שייגבה מכוח חוק זה.

אורי אריאל: כל סכום שייגבה.

יעקב אדרי: התוספת של כרמל היא חשובה.

כרמל שאמה-הכהן: כל סכום שייגבה מכוח חוק זה.

כרמל שאמה-הכהן: בחקיקה תגדיר מה אתה רוצה שהקרן תעשה.

קריאה: בהצעת החוק נביא את זה לכאן וכאן תהיה ההחלטה.

כרמל שאמה-הכהן: כן, אבל אם הצעת החוק תדבר מראש על חלק קטן מהעוגה?

דוד רותם: עד שלא יהיה חוק, לא תהיה קרן.

יעקב אדרי: הרב גפני, אני מבקש הפסקה של חמש דקות.

משה גפני: בסדר.

משה גפני: אני עושה הפסקה של עשר דקות.

משה גפני: הישיבה הופסקה בשעה 16:45 וחודשה בשעה 17:00

משה גפני: אני מחדש את הישיבה.

משה גפני: אני מבקש להקריא את הצעתו של חבר הכנסת אדרי לאחר שניסחנו אותה.

משה גפני: אני מקריא את נוסח ההצעה של חבר הכנסת יעקב אדרי כפי שנוסחה בהסכמת הממשלה.

משה גפני: הממשלה תקים קרן לניהול כספים לפי חוק זה שיתקבלו ממס רווחי נפט למטרות כלכליות-חברתיות.

משה גפני: הקמת הקרן תיעשה בחוק שיסדיר את אופן פעולת הקרן, אופן הוצאת כספי הקרן והמטרות לשמן יועברו כספי הקרן ובלבד שהצעת החוק תובא אל שולחן הכנסת עד חודש נובמבר 2011.

יעקב אדרי: באישור ועדת הכספים.

משה גפני: אי אפשר לכתוב את המילה תאושר ולכן הקדמנו את זה.

משה גפני: עד נובמבר 2011 זה יונח על שולחן הכנסת וכאן זה כבר תלוי בנו.

זבולון אורלב: לפני ההצבעה אני רוצה להגיש הסתייגות.

משה גפני: מה ההסתייגות?

זבולון אורלב: תקרא את המשפט הראשון ואני אומר לך מה להוסיף שם.

משה גפני: הממשלה תקים קרן לניהול כספים לפי חוק זה שיתקבלו.

זבולון אורלב: שיתקבלו מחוק זה ומהתמלוגים המגיעים.

זבולון אורלב: להוסיף את המילה "ומהתגמולים".

אודי אדירי: אבל זה לא לפי חוק זה.

כרמל שאמה-הכהן: מהתמלוגים לפי חוק הנפט.

שגית אפיק: התמלוגים הם לפי חוק הנפט.

זבולון אורלב: תמלוגים לפי חוק הנפט.

זבולון אורלב: להוסיף את התמלוגים לפי חוק הנפט.

זבולון אורלב: זאת תוספת את.

יצחק וקנין: אדוני היושב ראש, אם אתה לא תשמע מה שאני אומר לך, אתה תישאר כאן ככה הרבה זמן.

זבולון אורלב: אני באמצע רשות דיבור.

יצחק וקנין: לא שומעים אותך ואתה חוזר על הדברים אבל כולם מסביב מדברים.

זבולון אורלב: ההצעה השנייה שלי.

זבולון אורלב: כתוב שם "שיעוריה" ובמקום זה יהיה כתוב שלא יפחתו לפחות ממחצית ההכנסות.

משה גפני: בסדר.

משה גפני: זאת ההסתייגות שלך.

כרמל שאמה-הכהן: אני מצטרף להסתייגות של אורלב.

משה גפני: בסדר.

אחמד טיבי: אני כבר הגשתי הסתייגות ואני רוצה לחזור עליה.

אחמד טיבי: אותה הצעה של יעקב אדרי והתוספת לה תהיה: כאשר לפחות סכום של 2 מיליארד שקלים למשך שלוש שנים יוקצה לישובים הערביים ושמונה מיליארד שקלים יוקצו לפריפריה למשך שלוש שנים.

משה גפני: קודם כל אני צריך להצביע על ההצעה כי אין לנו הצעה בחוק.

זבולון אורלב: לא, קודם על ההסתייגויות אדוני.

זבולון אורלב: קודם מצביעים על הסתייגויות.

משה גפני: יש הצעה של חבר הכנסת יעקב אדרי, ואם היא תתקבל, נצביע על ההסתייגות שלך.

משה גפני: אתה רוצה להסתייג על ההצעה שלו וכך גם חבר הכנסת כרמל שאמה וחבר הכנסת אחמד טיבי.

משה גפני: קודם נראה אם ההצעה בכלל מתקבלת.

משה גפני: אנחנו מצביעים על הצעתו של חבר הכנסת יעקב אדרי.

משה גפני: ה צ ב ע ה ההצעה התקבלה אנחנו מצביעים על הסתייגות של חבר הכנסת אורלב וחבר הכנסת כרמל שאמה.

משה גפני: ה צ ב ע ה ההסתייגות לא התקבלה

זבולון אורלב: אני מבקש לנמק את ההסתייגות במליאה.

משה גפני: היא תהיה במליאה.

משה גפני: אנחנו מצביעים על ההסתייגות של חבר הכנסת אחמד טיבי.

משה גפני: ה צ ב ע ה בעד - 1 ההסתייגות לא התקבלה

אחמד טיבי: אפילו אחד לא מצביע אתי.

שגית אפיק: יש הסתייגות של חבר הכנסת אורי אריאל, אבל הוא לא נמצא כאן.

שגית אפיק: זה יהפוך לדיבור.

שגית אפיק: רונית תירוש ופניה קירשנבאום, הסתייגות לקבוע הוראה לפיה ככל שיעלה מחיר החשמל לצרכן בעקבות ההיטל, יוקצו כספים מהקרן למימון ההעלאה.

יעקב אדרי: אבל אלה נושאים שיוגדרו אחרי כן.

יעקב אדרי: שוב אנחנו סוטים הצידה.

יעקב אדרי: אלה כבר מטרות הקרן.

משה גפני: אנחנו מצביעים על ההסתייגות של פניה קירשנבאום ורונית תירוש.

משה גפני: ה צ ב ע ה ההסתייגות לא התקבלה אף אחד לא בעד.

משה גפני: ההסתייגות לא התקבלה.

רונית תירוש: אני מבקשת רביזיה.

משה גפני: בבקשה.

משה גפני: בעוד חצי שעה הצבעה על הרביזיה.

משה גפני: נגמר הסיפור הזה, אני לא מנהל כך ישיבה.

שגית אפיק: יש הסתייגות של חברת הכנסת פניה קירשנבאום.

פניה קירשנבאום: אני הגדרתי את הרצונות שלי או את הקריטריונים אבל מכיוון שתקום ועדה, זה צריך להיות במסגרת ועדת כספים, אני מוכנה לכן להוריד את ההסתייגות שלי.

שגית אפיק: ההסתייגות ירדה.

משה גפני: אנחנו עוברים לפרק ב', היטל רווחי נפט ושיעורו.

מירי רגב: אישרנו את הנוסח להקמת הקרן?

משה גפני: כן, לפי הצעתו של חבר הכנסת אדרי.

שגית אפיק: יש תיקון מאוד משמעותי בסעיף 2 שמדבר על היטל רווחי הנפט.

שגית אפיק: יש כאן תיקון שהמטרה שלו היא לעשות התאמה של גובה ההיטל באופן אוטומטי למס החברות, במידה שמס החברות ישתנה בחקיקה כלפי מעלה או כלפי מטה, השיעור שלו.

שגית אפיק: יש כאן איזשהו חישוב ואנחנו נקריא אותו.

שי חרמש: גם כלפי מטה?

שגית אפיק: גם וגם.

משה גפני: תקריאי.

שגית אפיק: אני מקריאה מעמוד 5.

שגית אפיק: (2) היה מקדם ההיטל היחסי בגובה 1.5 או יותר, אך נמוך מ-2.3 – 20 אחוזים בתוספת 37.5 אחוזים מההפרש שבין מקדם ההיטל היחסי לבין 1.5 ובכל מקרה לא יעלה על חמישים אחוזים פחות המכפלה של 0.64 בהפרש שבין שיעור המס הקבוע בסעיף 126 לפקודה לגבי שנת המס, לגבי המחושב ההיטל לבין 18 אחוזים.

שגית אפיק: (3) היה מקדם ההיטל היחסי בגובה 2.3 או יותר – חמישים אחוזים פחות המכפלה של 0.64 בהפרש בין שיעור המס הקבוע בסעיף 126 לפקודה לגבי שנת המס לגביה מחושב ההיטל לבין 18 אחוזים.

שגית אפיק: התיקון הזה, תחילתו תהיה משנת 2016 כקבוע בהמשך.

משה גפני: בעמוד 6 אין תיקונים.

משה גפני: בעמוד 7 יש תיקון בפסקה (ב), במקום היטל ששולם.

שגית אפיק: במקום היטל ששולם, סך ההיטלים ששולמו.

שגית אפיק: זה להבהיר שהתשלומים המצטברים יחולו על כל ההיטלים.

שגית אפיק: זה היה ברור גם מהנוסח כמו שהוא, אבל יש כאן הבהרה.

משה גפני: בעמוד 8 אין תיקונים.

שגית אפיק: בעמוד 9.

שגית אפיק: זה צריך להיות 15 אחוזים, למעלה.

שגית אפיק: בהגדרה, השקעות הקמה, לבקשת גבעות עולם שהייתה כאן בוועדה, התווספה המילה "קידוח" בהגדרה השקעות הקמה.

שגית אפיק: בעמוד 10, זה תיקון שהאוצר עשה.

שגית אפיק: שאול, אתה רוצה להסביר אותו בשתי מלים?

אודי אדירי: זה תיקון טכני.

שלי יחימוביץ': אני רוצה הסתייגות.

שלי יחימוביץ': אני רוצה להחזיר לנוסח הקודם, בעניין ההתאמה בין מס חברות לבין ההיטל.

שלי יחימוביץ': נסחי לי את זה במשפט.

שגית אפיק: למחוק את התוספת.

שגית אפיק: זה במסגרת ההצבעה על הסעיף.

שגית אפיק: אין בעיה.

חיים אורון: אני רוצה להגיש הסתייגות מבחינת שלייקעס.

חיים אורון: אחרי (3) יבוא: החל ממקדם היטל בגובה של 2.5 או יותר, יבוא חמישים.

יעקב אדרי: זה יבוא למליאה, כדי שנשאיר אותך כאן לעוד שבוע.

שגית אפיק: חבר הכנסת אורון, אתה יכול לחזור על ההסתייגות?

חיים אורון: היה מקדם ההיטל בגובה של 2.5 – בהבדל מ-2,3 כפי שמופיע אצלכם – או יותר, השיעור הוא 50 אחוזים.

ציפי חוטובלי: הערה.

ציפי חוטובלי: סעיף 2.

ציפי חוטובלי: הניסוח שלו הוא ממש ניסוח מסורבל ולא ברור.

ציפי חוטובלי: האם אפשר לנסח אותו בשפה אנושית, בשפה אותה אנשים יבינו?

יעקב אדרי: זה מה שקורה שלא משתתפים בדיונים.

משה גפני: יש יועצת משפטית.

משה גפני: תשיבי לה.

שגית אפיק: מדובר בניסוח משפטי של נוסחה כלכלית וזה באמת לא פשוט לעשות את זה אבל זאת הדרך שנמצאה.

שגית אפיק: זה יועבר לנסחית החוק בלשכה המשפטית ויכול להיות שהיא תעשה את זה ברור יותר.

ציפי חוטובלי: חקיקה חייבת להיות ברורה.

שגית אפיק: את צודקת, אבל מדובר בנוסחה כלכלית, ומי שצריך להבין אותה, מבין אותה.

יעקב אדרי: בקיצור, אנחנו לא צריכים להבין אותה.

משה גפני: חברת הכנסת חוטובלי, היו דיונים על הסעיף הזה ודיברו על העניין.

משה גפני: מי שהבין – ואני מעריך שחלק גדול מהחברים הבינו כשהיה הדיון – זה הנוסח אליו הגענו.

משה גפני: היועצת המשפטית של הוועדה תשב עם הנסחית.

משה גפני: הנוסח הזה מקובל על הוועדה.

משה גפני: את צודקת במאה אחוזים ואכן יש כאן כמה סעיפים שהם סעיפים כלכליים שהם קשים מאוד למי שאיננו כלכלן, אבל לזה הגענו.

משה גפני: היועצת המשפטית קיבלה את ההערה שלך והיא תנסה לשפר את הניסוח.

משה גפני: יש הסתייגויות?

שגית אפיק: כן.

שגית אפיק: עד סעיף 5.

שגית אפיק: לסעיף 2 יש הסתייגות, אבל הוא יצא.

שגית אפיק: חברי הכנסת אורי אריאל ורונית תירוש, במקום חמישים אחוזים, יבוא 54 אחוזים.

שגית אפיק: ההסתייגות היא לעניין חישוב מקדם ההיטל.

שגית אפיק: כרגע זה מופיע בהצעת החוק חמישים אחוזים ומבקשת חברת הכנסת רונית תירוש שבמקום חמישים אחוזים יבוא 45 אחוזים.

שגית אפיק: לגבי מים עמוקים יחול שיעור מקסימאלי של ארבעים אחוזים.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה.

שגית אפיק: חברת הכנסת שלי יחימוביץ מבקשת לבטל את השיעורים ולקבוע שההיטל יוטל החל מהשקל הראשון.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שגית אפיק: סיעת חד"ש מבקשת לשנות את שיעורי ההיטל.

אחמד טיבי: סיעת חד"ש ורע"ם-תע"ל.

שגית אפיק: אני מתנצלת.

שגית אפיק: ההיטל היחסי נמוך מ-1.2, אפס אחוזים, בין 1.2 ל-2, 20 אחוזים, בתוספת מחצית מההפרש בין מקדם ההיטל היחסי לבין 1.2.

שגית אפיק: היה מקדם ההיטל היחסי בגובה 2 או יותר, שישים אחוזיטם.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

אחמד טיבי: אני נגד ההסתייגות שלי.

שגית אפיק: זה עולה למליאה בלי רע"ם-תע"ל.

אחמד טיבי: אני התכוונתי ל-1.85.

שגית אפיק: חברת הכנסת רונית תירוש מבקשת לסף המקסימום של ההיטל פלוס מס הכנסה ליחידים לא יעלה על 62 אחוזים.

אמנון כהן: אלה משקיעים קטנים.

רונית תירוש: אתה אמרת שיש כאן בעיה עם המשקיעים הקטנים ואמרת שיש בהם פגיעה קשה.

רונית תירוש: יש כאן הפרש של בערך עשרים אחוזים.

רונית תירוש: אני אומרת שאנחנו רוצים שמשקיעים פרטיים ישקיעו ואני מבקשת – לא רק לסעיף הזה אלא באופן כללי – שזה יהיה כמו שמשלמות חברות.

שאול מרידור: היה כאן דיון ארוך על המשקיעים הקטנים והצגנו בפירוט את שיעורי המס שלהם.

שאול מרידור: הראינו שרק מי שמגיע ליותר מ-37 אלף שקלים הכנסה, מגיע ל-גוורמנט טק שגבוה מחברות ואני מזכיר שחברות משלמות עוד מסים כמו מס דיבידנד וכולי והאזרחים לא משלמים.

שאול מרידור: על זה אמרנו גם שיש בפניהם תמיד האופציה להפוך לחברה.

משה גפני: לכמה הם מגיעים?

שאול מרידור: ל-22 בלי חברה ול-62 עם חברה.

משה גפני: רונית, עם כל הכבוד, היו כאן דיונים ושברנו את הראש על העניין.

משה גפני: אני לא פותח דיון מחדש.

משה גפני: שר האוצר מתנגד בכל תוקף, כולל ראש הממשלה.

משה גפני: מתנגד.

משה גפני: ישבתי אתו עד הרגע האחרון.

משה גפני: אני לא פותח את הדיון הזה.

משה גפני: לכמה מגיעים המשקיעים הפרטיים?

שאול מרידור: הרוב המכריע של המשקיעים הקטנים, אלה שמרוויחים פחות מ-37 אלף שקלים בחודש, יגיעו ל-גוורמנט טק נמוך מהחברות.

שאול מרידור: מי שמרוויח 37 אלף שקלים ומעלה, פתוחה בפניו הדרך להיות חברה.

משה גפני: עד כמה הוא מגיע?

שאול מרידור: עד 62 לעומת 65 שהיא חברה, והרוב הם באזור הארבעים והחמישים כי הם במס שולי.

אמנון כהן: אז נגביל את זה עד 65.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות התקבלה

אמנון כהן: ההסתייגות אושרה.

משה גפני: רבותיי, אני חוזר על ההצבעה.

משה גפני: אנחנו מצביעים שוב על ההסתייגות.

משה גפני: ה צ ב ע ה בעד – 7 נגד – 6

אורי אריאל: ההסתייגות עברה.

רונית תירוש: שי חרמש לא רשאי להצביע.

רונית תירוש: אנחנו שלושה מקדימה ושי חרמש לא רשאי להצביע.

יעקב אדרי: תנו לי להבהיר.

שלי יחימוביץ': גפני, רביזיה.

יעקב אדרי: אני מודיע שעכשיו יש חילופים בקדימה.

יעקב אדרי: שי חרמש מצביע, רונית ואני מצביעים.

יעקב אדרי: שי היה בנסיעה אבל הוא חזר.

משה גפני: אני רוצה לדעת מי החברים שמצביעים.

משה גפני: אין מעכשיו אלא יש חברים בוועדה.

יעקב אדרי: שי חרמש, רונית ואני.

יעקב אדרי: שי אמר לי שהיום הוא צריך להיעדר ולכן הכנסתי בינתיים את שלמה.

ציון פיניאן: אבל עכשיו הצביעו שניהם ביחד.

פניה קירשנבאום: מי מצביע בהצבעה הזאת?

פניה קירשנבאום: שי או שלמה?

משה גפני: אני חוזר על ההצבעה.

אורי אריאל: גפני, אתה לא יכול לחזור על ההצבעה.

אורי אריאל: אם תחזור על ההצבעה, נלך יחד לבית המשפט.

אורי אריאל: , יש גבול לעניין הזה.

דב חנין: תלך לבית משפט.

שאול מרידור: מקדימה הצביעו ארבעה חברי כנסת.

משה גפני: כמה מקדימה הצביעו בהצבעה הקודמת?

ציון פיניאן: ארבעה.

משה גפני: זאת הצבעה כפולה.

משה גפני: יעקב אדרי, מי מקדימה רשאי להצביע?

יעקב אדרי: שי חרמש, רונית תירוש ואנכי.

משה גפני: אני חוזר על ההסתייגות של חברת הכנסת רונית תירוש.

משה גפני: תאמרי מה ההסתייגות שלך.

רונית תירוש: ההסתייגות שלי מדברת על כך שהמשקיעים הקטנים, המס שלהם הוא מאוד גבוה, כפי שאני הבנתי אותו.

רונית תירוש: זה לא יגיע לעולם ליותר מ-62 אחוזים.

שאול מרידור: לא, זה לא מה שאמרנו.

שאול מרידור: אמרנו והצגנו כאן טבלה ש-72 אחוזים זה המס שמגיעים אליו ב-2016 ואילך, לפי מס היחידים,.

שלי יחימוביץ': רק בדרגות הגבוהות.

שאול מרידור: ישבנו על זה גם עם טלי ירון אלדר ומגיע לזה רק מי שמרוויח מעל 37 אלף שקלים.

שאול מרידור: זה מה שאמרנו.

שלי יחימוביץ': רק בשיעור המס השולי הגבוה ביותר, רק למשקיעים המבוססים מאוד.

חיים אורון: היה דיון ארוך מאוד בנושא הזה ואני באתי מהמקום של חיפוש מוצא.

חיים אורון: השתכנעתי ש-62 אחוזים זה פתרון טכני מצוין חוץ מדבר אחד והוא שאי אפשר לאכוף אותו, אי אפשר לבצע אותו והוא עלול להפוך למפלט מס.

חיים אורון: זה לא מפריע שיושבים כאן כל מיני אנשים שזה האינטרס שלהם וזה מאוד לגיטימי, אבל אם אני צריך לקבל את ההחלטה הזאת כשיושבים לי באוזן אנשים שרוצים לשלם פחות מס, זה בסדר גמור, אבל זכותנו להחליט מה תהיה כאן התמונה כולה.

יעקב אדרי: אבל אתה אומר שזה בסדר.

חיים אורון: רגע.

חיים אורון: אין אפשרות לבצע את זה בצורה הזאת.

יעקב אדרי: למה?

חיים אורון: יגיד לך תכף יהודה נסרדישי שהסביר לנו את זה קודם עשר פעמים.

חיים אורון: אני אומר את הדבר המהותי.

חיים אורון: אני השתכנעתי שמדובר על קבוצה שאני לא יודע את גודלה.

שלי יחימוביץ': 1.3 מכלל המשקיעים הקטנים.

חיים אורון: אף אחד לא אמר לי מה הגודל שלה, אבל הגודל שלה הוא אנשים שמרוויחים מעל 25-30 אלף שקלים.

חיים אורון: קודם כל, בואו נגיד את האמת.

חיים אורון: שנית, מי שנמצא ברמות השכר הללו, יכול מחר לפתוח חברה ולהגיע לשיעורי מס כמו מס חברות.

חיים אורון: כאשר אנחנו מציעים להוריד את ביטוח לאומי, משם באתי, אומרים לנו כולם שלא נעשה זאת כי כולם יקימו חברות.

חיים אורון: לפני שעה אמרו לי שלהקים חברה לא ניתן אחורנית.

חיים אורון: אמרו לי אנשי רשות המסים שכל מי שמחזיק מניות מעל שנתיים מקים חברה ולא משלם מס רווחי הון.

יהודה נסרדישי: אדוני היושב ראש, אני רוצה להבהיר.

יהודה נסרדישי: זה יהיה מקלט המס הגדול ביותר בתחום הזה ואסור ללכת על זה.

מירי רגב: אני לא חושבת כך.

משה גפני: תני לו לדבר.

מירי רגב: מה קרה?

מירי רגב: מישהו חסך קצת כסף ושם את הכסף שם, הוא צריך להיענש?

מירי רגב: איש צבא השתחרר ושם את כספו שם?

משה גפני: אני עוצר את הישיבה.

משה גפני: אני לא יכול כך לנהל דיון.

שלי יחימוביץ': גפני, זה לא בסדר.

שלי יחימוביץ': אתה לא יכול להפסיק את הישיבה בגלל זה.

משה גפני: יהודה, בבקשה.

יהודה נסרדישי: אדוני היושב ראש, אני שומע ומחריש.

יהודה נסרדישי: זה יהיה תכנון המס הלא לגיטימי הגדול ביותר.

יהודה נסרדישי: אינני יכול לאכוף את זה ואי אפשר לתפעל את זה.

יהודה נסרדישי: זה יהיה מקלט המס הגדול ביותר.

יהודה נסרדישי: הפתרון לכך הוא, שמי שלא רוצה ומי שיש לו הכנסות, שיקים חברה לפי סעיף 104א לפקודת מס הכנסה.

אמנון כהן: כל אחד יקים חברה?

יהודה נסרדישי: אם הוא רוצה, שיקים חברה.

יהודה נסרדישי: להקים חברה עולה אלפיים שקלים והוא יעביר לשם את המניות שלו, יחזיק אותן שנתיים וימכור אותן על פי שיעורי מס חברות.

יהודה נסרדישי: אסור לתת פתח לדבר הזה.

כרמל שאמה-הכהן: אדוני, אם אדם כזה מקים חברה ויש בה רק מניות של גז, הוא יהיה פטור מהגשת דוח כל שנה או הוא יצטרך רואה חשבון וכל הדברים האלה?

פניה קירשנבאום: כל מה שצריך.

יהודה נסרדישי: אי אפשר ליהנות מכל העולמות.

יהודה נסרדישי: אם אתה חברה, אתה חייב להגיש דוח ומאזן.

פניה קירשנבאום: לא רק דוח מאזן אלא גם הצהרת הון.

יהודה נסרדישי: או שהאנשים האלה רוצים להיות במקלט מס שאני לא יכול לאכוף את זה או שילכו בצורה מסודרת.

כרמל שאמה-הכהן: אבל אתה אומר בוודאות שזה מקלט מס.

יהודה נסרדישי: כן.

כרמל שאמה-הכהן: בוודאות.

יהודה נסרדישי: כן.

יהודה נסרדישי: מקלט מס ודאי.

אודי אדירי: אנחנו אומרים יותר מזה.

אודי אדירי: עובדה שהיום הרבה בוחרים להשקיע כיחידים.

אודי אדירי: אם יש אפליה, היא קיימת היום.

משה גפני: רבותיי, על פי התקנון, אם אני רוצה לסגור את הישיבה, שהיא לא יהיה עם האורחים ואני מאוד מצטער כי אני באמת רוצה לעזור להם, ובלי התקשורת, על פי התקנון אנחנו צריכים להצביע על זה.

משה גפני: על פי התקנון הישיבה היא ישיבה פתוחה אלא אם כן הוועדה מחליטה שאין אפשרות להמשיך כך את ניהול הישיבה ואז צריך להצביע האם יוצאים החוצה.

כרמל שאמה-הכהן: אני רוצה להגיב על זה.

יעקב אדרי: אני מבקש להימנע מלהביא את זה להצבעה.

יצחק וקנין: יש לי הצעה אחרת יותר טובה.

יצחק וקנין: אין לי בעיה עם זה אבל יש לי הצעה.

יצחק וקנין: אני אומר לכל היושבים מסביב.

יצחק וקנין: הראשון כאן – ולא משנה מי זה – שידבר, יוציאו אותו החוצה.

משה גפני: בסדר.

משה גפני: הבעיה הם חברי הכנסת.

משה גפני: בפניי עומדות שתי ברירות.

משה גפני: הייתה כאן הצבעה כפולה שלא במזיד אלא בשוגג.

יעקב אדרי: נכון.

משה גפני: מקדימה הצביעו ארבעה חברי כנסת במקום שלושה.

משה גפני: מי שהיה מוסמך להצביע הוא חבר הוועדה הקבוע שהוא שי חרמש ולא חבר הכנסת שלמה מולה.

יעקב אדרי: נכון, והכל בתום לב.

משה גפני: בתום לב.

משה גפני: מה שקרה זה ששי חרמש הצביע נגד ההסתייגות ושלמה מולה הצביע בעד ההסתייגות.

יעקב אדרי: נכון.

משה גפני: זה משנה את המצב.

משה גפני: בפניי עומדות שתי ברירות.

משה גפני: או להוריד את הצבעתו של חבר הכנסת מולה.

יעקב אדרי: לא, תעשה הצבעה חדשה.

משה גפני: או לעשות הצבעה חדשה.

יעקב אדרי: כי זה נעשה בתום לב.

יעקב אדרי: תעשה הצבעה חדשה.

משה גפני: אנחנו מצביעים על ההסתייגות של חברת הכנסת רונית תירוש.

משה גפני: נא לספור ולראות מי מצביע.

אחמד טיבי: תעשה הצבעה שמית.

משה גפני: הצבעה שמית.

משה גפני: ה צ ב ע ה

ציון פיניאן: נגד.

טמיר כהן: ציפי חוטובלי מחליפה את חיים כץ.

ציפי חוטובלי: נגד.

מירי רגב: נמנעת.

זבולון אורלב: נגד.

כרמל שאמה-הכהן: נגד.

משה גפני: נגד.

אמנון כהן: נגד.

קריאה: נגד.

פניה קירשנבאום: בעד.

טמיר כהן: דודו רותם שהחליף את ליה.

טמיר כהן: שניהם לא נמצאים.

שי חרמש: נגד.

יעקב אדרי: בעד.

רונית תירוש: בעד.

אחמד טיבי: נמנע.

אורי אריאל: בעד.

חיים אורון: נגד.

שלי יחימוביץ': נגד.

שלי יחימוביץ': בעד – 4 נגד - 10 נמנע- 2 ההסתייגות לא התקבלה

מירי רגב: שמונה נגד ושניים נמנעים.

דב חנין: אני רוצה להציג את ההסתייגויות שלי בהקשר הזה.

משה גפני: דב, תעלה את זה למליאה להסתייגות דיבור.

רונית תירוש: אני יכולה להתייחס לזה במליאה?

משה גפני: ודאי.

משה גפני: זה עולה למליאה.

דב חנין: אדוני היושב ראש, אני אהיה מאוד קצר ותמציתי.

דב חנין: ההסתייגויות האלה הן לא הסתייגויות דיבור אלא הן הסתייגויות מהותיות.

דב חנין: ההסתייגות הן שלוש.

דב חנין: האחת.

דב חנין: להעלות את שיעור התמלוגים מ-12,5 אחוזים לעשרים אחוזים.

משה גפני: במשקיעים הפרטיים?

דב חנין: בכלל.

שלי יחימוביץ': רגע, זה הזמן להעלות את ההסתייגויות?

שגית אפיק: שלי יחימוביץ אומרת שיש לה עוד הסתייגות.

שגית אפיק: תגידי אותה.

שלי יחימוביץ': אנחנו הגשנו כמה הסתייגויות.

שגית אפיק: לסעיף הזה?

שלי יחימוביץ': הסתייגויות של כמה חברי כנסת.

שלי יחימוביץ': גם לגבי השכר הגשנו הסתייגות.

שגית אפיק: זה עוד לא כאן.

שגית אפיק: הסתייגויות לסעיף 3, זה הסתייגויות לעניין השכר.

שגית אפיק: ההסתייגויות שלך לעניין שיעור ההיטל כאשר מקדם ההיטל הוא עד 1,2, הקראנו אותן קודם כשלא היית והן הוצבעו ונפלו.

דב חנין: אני מבין והכל בסדר.

דב חנין: אני רק אומר שהמיקום הנכון, כיוון שהנושאים שאני מעלה הרי לא נמצאים בחוק וצריך למקם אותם בחוק.

שגית אפיק: התיקונים שלך לפקודת מס הכנסה, מקומם בסוף החקיקה משום שתיקונים עקיפים נעשים בסוף החקיקה.

שגית אפיק: יש לך הסתייגויות נוספות, אתה צודק, אבל מקומן לא בסעיף 2 אלא הן תיקון לפקודת מס הכנסה ולכן הן בסוף החוק.

דב חנין: תמלוגים הם לא בדיוק בפקודת מס הכנסה.

שגית אפיק: אלה תיקונים לחוק הנפט ולפקודת מס הכנסה.

שגית אפיק: אלה תיקונים עקיפים שמקומם בסוף.

דב חנין: בסדר.

דב חנין: אדוני היושב ראש, אני נימקתי את ההסתייגויות האלה.

דב חנין: ממילא אין לי זכות הצבעה כאן ואני מבקש שהן יועמדו להצבעה.

משה גפני: עכשיו?

דב חנין: מתי שאתה רוצה, אבל שזה יועמד להצבעה.

פניה קירשנבאום: בסוף הדיון.

משה גפני: בסדר.

משה גפני: תאמר את ההסתייגויות ונצביע.

שגית אפיק: בחוק הנפט.

שגית אפיק: חברי הכנסת דב חנין, שלי יחימוביץ, סיעת חד"ש ורע"ם-תע"ל, להעלות את התמלוגים מ-12,5 אחוזים ל-20 אחוזים.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שגית אפיק: בפקודת מס הכנסה, אותם חברי הכנסת שנקבתי בשמם קודם לכן, להגדיל את מס החברות לגבי חברות העוסקות במשאבי טבע, אתם רוצים לומר את השיעור?

דב חנין: אנחנו הצענו מנגנון חלופי.

דב חנין: הצעה ראשונה היא להשאיר את שיעור מס החברות בשיעור שהיה קבוע במקור בשנת 1952 כאשר נקבע חוק הנפט.

דב חנין: לחילופין, ההצעה היא שחברה תחויב במס החברות שהיה בתוקף בשעה שהיא ביקשה את הזיכיון לקידוח נפט או גז.

שלי יחימוביץ': ומה יהיה כשזה יהיה 18 אחוזים?

שלי יחימוביץ': אנחנו לא מחוקקים אחורה אלא קדימה.

שלי יחימוביץ': אין בזה הגיון.

משה גפני: אתה רוצה להצביע על זה?

שגית אפיק: חברת הכנסת יחימוביץ, גם את רשומה בהסתייגות הזאת.

שגית אפיק: את יורדת ממנה?

שלי יחימוביץ': לא בנוסח הזה.

דב חנין: ולא יפחת מ-25 אחוזים.

שלי יחימוביץ': בסדר.

שלי יחימוביץ': נרגעתי.

שגית אפיק: אז את חוזרת לחילופין?

שלי יחימוביץ': כן.

שלי יחימוביץ': אנחנו הרי במתווה של הפחתה.

דב חנין: זה יכול להגיע לאפס.

שגית אפיק: צריך להצביע על ההסתייגויות לעניין העלאת מס החברות.

משה גפני: אנחנו מצביעים על ההסתייגות של חבר הכנסת דב חנין.

משה גפני: ה צ ב ע ה ההסתייגות לא התקבלה

שגית אפיק: הסתייגות לעניין העלאת מס החברות על החברות.

שגית אפיק: צריך להצביע על ה-לחילופין.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שגית אפיק: עוברים לסעיף 3.

אורי אריאל: בסעיף 2 היו לי הסתייגויות?

שגית אפיק: לא היית כאן.

משה גפני: אורי, ההסתייגות שלך על המשקיעים.

משה גפני: אתה לא היית כאן.

משה גפני: בסדר, יש הסתייגות של חבר הכנסת אורי אריאל לגבי המשקיעים הפרטיים, על 52 אחוזים.

משה גפני: אנחנו מצביעים.

משה גפני: ה צב ע ה ההסתייגות לא התקבלה

שגית אפיק: הסתייגות של חבר הכנסת אורי אריאל להגדרת שיעור ההיטל היחסי, בסופה יבוא "ואולם שיעור ההיטל היחסי החל על רווחי נפט מכל באר בשדה נפט ביבשה וכן במשך שבע שנות מס שלאחר מכן, יהיה אפס אחוזים".

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שגית אפיק: אנחנו עוברים לסעיף 3.

שגית אפיק: חברי הכנסת שלי יחימוביץ, כרמל שאמה וזבולון אורלב, לצורך הכרה בהוצאות במכנה של הנוסחה, להכיר עד פי חמישים מהשכר הנמוך באותה חברה.

כרמל שאמה-הכהן: אני רוצה לנמק את ההסתייגות.

כרמל שאמה-הכהן: ההסתייגות אומרת שיהיה גבול לשכר המוכר לצורך הפחתת המס.

כרמל שאמה-הכהן: זה אומר שהשכר יהיה מקסימאלי פי חמישים.

יעקב אדרי: השכר של מי?

כרמל שאמה-הכהן: לא משנה, של מישהו בחברה.

כרמל שאמה-הכהן: השכר יהיה מקסימאלי פי חמישים מהשכר הנמוך באותה חברה.

זבולון אורלב: לצורך הכרה.

זבולון אורלב: הוא יכול לקבל משכורת יותר גבוהה.

כרמל שאמה-הכהן: לצורך הכרה מוגברת במס.

כרמל שאמה-הכהן: אני חושב שזה משהו מאוד נכון.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות התקבלה

כרמל שאמה-הכהן: רביזיה.

משה גפני: הרביזיות יהיו בסוף הישיבה.

שגית אפיק: לסעיף 3, הסתייגות של חבר הכנסת שי חרמש.

שגית אפיק: לצורך הכרה בהוצאות במכנה.

שי חרמש: אני רוצה לנמק את ההסתייגות.

שגית אפיק: לצורך הכרה בהוצאות במכנה, להכיר עד שלושה מיליון שקלים בשנה ולא מעבר לזה.

שי חרמש: צורת החישוב של כרמל ושלי קצת מסובכת.

שי חרמש: השיטה הזאת קובעת רמת שיא של בכירים בתוך המערכת של סך הכול שלושה מיליון שקלים בשנה, רבע מיליון שקלים בחודש, פרנסה לא רעה שמוצדקת בתעשיות האלה.

משה גפני: אנחנו מצביעים על ההסתייגות של שי חרמש.

משה גפני: ה צ ב ע ה בעד – 4

כרמל שאמה-הכהן: תעשה הצבעה שמית.

כרמל שאמה-הכהן: אני ראיתי אחד מצביע עכשיו פעמיים.

משה גפני: רבותיי, אני חוזר שוב על ההצבעה.

כרמל שאמה-הכהן: שיסביר שוב את ההסתייגות.

משה גפני: הוא הסביר.

כרמל שאמה-הכהן: לא שמענו.

כרמל שאמה-הכהן: אי אפשר לשמוע.

פניה קירשנבאום: אי אפשר לשמוע.

פניה קירשנבאום: תסגור את הישיבה ונמשיך בשבוע הבא.

שגית אפיק: בדומה להסתייגות שלך, הוא מציע שבמקום שזה יוגבל לשכר הבכירים, ההכרה תהיה עד שלושה מיליון שקלים חדשים.

שי חרמש: שזה יותר פשוט למדוד.

שי חרמש: כרמל, תצטרף לזה.

כרמל שאמה-הכהן: אנחנו רוצים לעודד אותם להעלות את השכר לחלשים.

שי חרמש: לא תדאג, הם יעברו את השלושה מיליון שקלים.

משה גפני: אנחנו מצביעים על ההסתייגות של חבר הכנסת שי חרמש.

משה גפני: ה צ ב ע ה ההסתייגות לא התקבלה

שגית אפיק: לסעיף 4.

שגית אפיק: חברי הכנסת אורי אריאל, רונית תירוש ונסים זאב.

שגית אפיק: להוסיף בהגדרה השקעות הקמה, הכרה בהוצאות פיתוח, קידוחים ופעולות לצורך הפקת הנפט.

משה גפני: אנחנו מצביעים.

משה גפני: ה צב ע ה ההסתייגות לא התקבלה

שגית אפיק: חברי הכנסת אורי אריאל ורונית תירוש, הכרה בהשקעה מהותית שהושקעה לאחר תקופת ההרצה ולפני מועד תשלום ההיטל כהשקעה מצטברת.

שגית אפיק: גם בהגדרה מקדם החיפוש, לבטל את ההגבלה של 15 אחוזים על הוצאות פיתוח.

משה גפני: אנחנו מצביעים על ההסתייגות.

פניה קירשנבאום: רגע, חלק מההסתייגות הזאת הוא מה שדיברתי אתך וזה הוצאות מימון באמצע.

פניה קירשנבאום: את אמרת לי שזה שייך לסעיף 6.

שגית אפיק: לא.

שגית אפיק: הוצבעה ההסתייגות שלך על הוצאות מימון בסעיף 1.

שגית אפיק: זה נמצא בהגדרת תשלום.

פניה קירשנבאום: תקראי שוב את ההסתייגות לגבי מימון.

שגית אפיק: היא מבקשת להכיר בהשקעה מהותית שהושקעה לאחר תקופת ההרצה ולפני מועד תשלום ההיטל כהשקעה מצטברת.

שגית אפיק: זאת הבקשה.

פניה קירשנבאום: זה אומר שלא הוצאות פיתוח בהתחלה אלא בהמשך.

שגית אפיק: זה לא מימון.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

שגית אפיק: המימון אליו הפניתי אותך אליו בסעיף 6, הוא הריבית.

שגית אפיק: המימון עצמו, כבר נפלה ההסתייגות בעניין הזה.

שגית אפיק: אתה יכול להצביע על סעיפים 2 עד 5 בכלל כנוסח הצעת הוועדה.

משה גפני: אנחנו מצביעים על אישור סעיפים 2 עד 5 בכלל.

משה גפני: ה צ ב ע ה סעיפים 2 עד 5 אושרו הסעיפים התקבלו עם הסתייגות שיש עליה רביזיה.

כרמל שאמה-הכהן: יש רביזיה על ההסתייגות?

משה גפני: כן.

שגית אפיק: סעיף 6.

שגית אפיק: עמוד 11 למעלה.

שגית אפיק: יש כאן תוספת של הכרה בהוצאות ריבית.

שגית אפיק: אני אקריא את הסיפה שמוסיפה את זה: הועבר סכום כאמור משנה לשנה, תתווסף לו ריבית הליבור בתוספת שלושה אחוזים.

שגית אפיק: לעניין סעיף זה, ריבית ליבור, ממוצע שנתי לשנת המס שבה הועבר הסכום של ריבית סמן יומית דולרית להלוואות בין-בנקאיות לפרק זמן של שנה בין הבנקים בלונדון אשר מתפרסמת לידיעת הציבור באמצעות מפיץ המידע רויטרס.

שגית אפיק: אין הסתייגויות.

פניה קירשנבאום: הערה לסעיף הזה.

פניה קירשנבאום: יש הסתייגות.

פניה קירשנבאום: בסעיף 6 אני מבקשת שיהיה כתוב: היו רווחי הנפט של מיזם הנפט בשנת המס נמוכים מאפס, כאן אני מבקשת להכניס הערה: לרבות בשל הוצאות מימון.

משה גפני: אנחנו מצביעים על ההסתייגות של חברת הכנסת קירשנבאום.

פניה קירשנבאום: אולי לפני שאתה מצביע קודם נסביר אותה?

משה גפני: בבקשה.

פניה קירשנבאום: עד עכשיו התייחסנו להוצאות מימון בפיתוח.

פניה קירשנבאום: אנחנו מודעים לכך שיש הוצאות מימון גם בהמשך.

פניה קירשנבאום: זה מה שקרה עכשיו למשל בים תטיס שהיו צריכים להגביר והיו להם עוד הוצאות מימון ולנקודה הזאת אנחנו לא התייחסנו כאן.

פניה קירשנבאום: אין התייחסות לזה כאן.

משה גפני: יוג'ין, אתה רוצה להשיב?

יוג'ין קנדל: יש שתי נקודות.

יוג'ין קנדל: נקודה אחת היא שהוצאות המימון המוכרות בשלב ההקמה, הכרנו בהן מסיבה אחת פשוטה כי בין החיפוש לבין ההקמה יש בעיות טכנולוגיות שהחברות העלו ואנחנו אמרנו שאם יש כאן איתני טבע ויש עיכוב, אנחנו לא רוצים סתם להעניש אותן ולכן ניתנת הכרה בהוצאות המימון.

יוג'ין קנדל: זאת אומרת, אנחנו מכירים בהן.

יוג'ין קנדל: ברגע שזאת הפקה, יש עוד מקום אחד שאתם כבר הצבעתם עליו.

יוג'ין קנדל: מדובר על כך שיש השקעה גדולה באמצע הפרויקט ומה שרצינו לעשות זה שבלי ששינסקי, עם היטל ובלי היטל, הרווחיות של ההשקעה היא אותה רווחיות.

יוג'ין קנדל: אם ההשקעה היא מספיק קטנה שאפשר להוציא אותה, להכיר בה לצורך ההיטל באותה שנה, היא לא משנה את הרווחיות של ההשקעה.

יוג'ין קנדל: זאת אומרת, היא מורידה את ההשקעה, היא מורידה את ההכנסות.

משה גפני: ולכן אתם מתנגדים.

יוג'ין קנדל: אנחנו כן נותנים, וזה השינוי שהיה, אם ההשקעה היא גדולה מאוד וחלק מההשקעה אי אפשר להוריד מההיטל באותה שנה, על היתרה אנחנו נותנים.

יוג'ין קנדל: זה בדיוק מה שאתם מציעים.

פניה קירשנבאום: כתוב כאן נמוך מאפס.

פניה קירשנבאום: תסביר לי איך אתה מחשב את זה.

יוג'ין קנדל: זה בדיוק מה שכתוב.

שאול מרידור: כמו שאמר יוג'ין, אנחנו נותנים על ההשקעה שעוברת משנה לשנה את הריבית.

שאול מרידור: המשמעות של מה שמבקשת חברת הכנסת קירשנבאום לעשות היא בעצם מעבר ל-R פקטור שנתן כבר את כל הוצאות המימון.

פניה קירשנבאום: זה לא מה שיוג'ין אמר עכשיו.

פניה קירשנבאום: זה לא מה שהוא אמר.

פניה קירשנבאום: אתה אומר שאם יש הוצאה נמוכה, וזה לא פוגע, אבל אם זאת הוצאה גדולה, אתם מתחשבים.

שאול מרידור: מה שאת מבקשת זה להוסיף את כל הוצאות המימון פנימה, לתוך החישוב של הרווח, והמשמעות היא שבעצם זה לתת פעמיים, פעם אחת ב-R פקטור ופעם אחת מחוץ ל-R פקטור.

שאול מרידור: זה פעמיים אותו הדבר.

חיים אורון: אם אני לא טועה, אין R פקטור על ההשקעות אחר כך.

פניה קירשנבאום: נכון.

חיים אורון: על זה טענו.

פניה קירשנבאום: בנוסחה שלך, כשאתה מכניס את ה-R פקטור במכנה, אתה מתייחס אליו רק להשקעה בהתחלה בפיתוח.

פניה קירשנבאום: בהמשך, כשאתה עושה חישובים, אתה לא מכניס את הוצאות הפיתוח לנוסחה הזאת ואתה לא מתחשב בזה.

יוג'ין קנדל: וזה נכון, כי ברגע שאת עושה השקעות בהתחלה, יש זמן עד שאת מתחילה לקבל רווח.

יוג'ין קנדל: בזמן שאת עושה את זה, כשאת כבר מקבלת רווח, את מורידה את זה מהמס בו זמנית באותה שנה.

יוג'ין קנדל: לכן זה כבר מוכר לך מיד ואת לא משלמת היטל.

יוג'ין קנדל: נשים את זה במכנס וניתן פי חמישים אחוזים על ההשקעה, אין כל סיבה.

חיים אורון: אם הוא ישקיע באותה שנה, תוריד את זה מהקנסות של אותה שנה.

פניה קירשנבאום: זאת תהיה הסתייגות לדיבור.

משה גפני: אנחנו מצביעים על סעיף 6.

משה גפני: ה צ ב ע ה סעיף 6 – אושר

פניה קירשנבאום: אני חייבת לצאת.

פניה קירשנבאום: על רוב ההסתייגויות שלי הצביע.

פניה קירשנבאום: יש לי אחת בסוף.

משה גפני: אני אצביע עליה כאילו את כאן.

פניה קירשנבאום: תשאירו לי לפחות הסתייגות דיבור במליאה.

משה גפני: בסדר.

ציון פיניאן: הגדרת הוצאות החיפוש בשלב מוקדם.

ציון פיניאן: סעיף 7.

ציון פיניאן: בקשת החברות הייתה שיוכרו להן הוצאות שנעשו בשלב ההיתר המוקדם ובשלב הרישיון כהוצאה מוכרת לחישוב ההיטל.

ציון פיניאן: הפשרה שמובאת בפניכם מאפשרת שיוך הוצאות היתר מוקדם לרישיונות השונים הנובעים ממנו לפי קביעת מנהל רשות המסים, כאשר הוצאות חיפוש במסגרת הרישיון לא יוכרו לחישוב ההיטל בגין החזקה.

שגית אפיק: 7.

שגית אפיק: ייחוס רכיבי מקדם ההיטל (א) ניתן רישיון בשטח היתר מוקדם מסוים, יובאו בחשבון במסגרת מקדם ההיטל של מיזם הנפט שבשטח כאמור שהתקבלו או שהוצאו, לפי העניין, בשטח אותו היתר מוקדם בטרם ניתן הרישיון (להלן – רכיבי ההיתר המוקדם) ולא יובאו בחשבון רכיבים כאמור שהתקבלו או שהוצאו לפי העניין בשטח היתר מוקדם אחר.

שגית אפיק: ניתנו מספר רישיונות בשטח היתר מוקדם אחד, רשאי המנהל בהתייעצות עם הממונה לקבוע את אופן ייחוד רכיבי ההיתר המוקדם לכל אחד ממיזמי הנפט שבשטחי הרישיונות כאמור.

שגית אפיק: (ב) ניתנה חזקה בשטח רישיון מסוים, יובאו בחשבון במסגרת מקדם ההיטל של מיזם הנפט שבשטח החזקה רכיבי שמקדם שהתקבלו או שהוצאו בשטח אותו רישיון בטרם ניתנה החזקה (להלן – רכיבי הרישיון) ולא יובאו בחשבון רכיבים כאמור שהתקבלו או שהוצאו לפי העניין בשטח רישיון אחר.

שגית אפיק: לסעיף הזה יש הסתייגות של חברי הכנסת שלי יחימוביץ ודב חנין, שלמעשה מבקשת להסיר את החידוש הזה שמופיע כאן ולקבוע שבמסגרת מיזם נפט יוכרו לצורך קביעת מקדם הוצאות החיפוש רק הוצאות חיפוש ששימשו במישרין למציאת הנפט בשדה.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

שגית אפיק: אתה יכול להצביע על סעיף 7.

משה גפני: אנחנו מצביעים על סעיף 7.

משה גפני: ה צב ע ה סעיף 7 – אושר

שגית אפיק: סעיף 8 קובע כללים לאיחוד ולהפרדה של מיזמי נפט.

שגית אפיק: אני אקריא אותו.

משה גפני: רק את התיקונים.

שגית אפיק: המנהל רשאי להורות במסגרת קביעת שומה לפי מיטב השפיטה, לפי סעיף 12(ב) או במסגרת החלטת מיסוי לפי סעיף 41 שניתנה לבקשת בעל זכות נפט של מיזם נפט.

שגית אפיק: למעשה כאן הייתה התלבטות בוועדה והוועדה ביקשה להקביל בין סעיף 8 לסעיף 7, כך שזה לא ייעשה לפי בקשה או מיוזמה.

שגית אפיק: ההכרה תהיה כאשר פעולות הנפט במיזמי הנפט הן בבעלות ובאותם שיעורי אחזקה.

שגית אפיק: בעמוד 12 למעלה: מרבית המתקנים שישמשו כל אחד ממיזמי הנפט הם משותפים.

שגית אפיק: סעיף קטן (ב): המנהל רשאי להורות במסגרת קביעת שומה לפי מיטב השפיטה, לפי סעיף 12(ב) או במסגרת החלטת מיסוי שניתנה לבקשת בעל זכות נפט של מיזם נפט ובהתייעצות עם הממונה - גם כאן ירד מיוזמתו, לפי בקשה – שהמיזם ייחשב לכמה מיזמי נפט לפי התנאים הקבועים בנוסח.

שגית אפיק: זה הנוסח הכחול.

שגית אפיק: לסעיף 8, יש הסתייגויות של חברי הכנסת אורי אריאל ורונית תירוש.

שגית אפיק: הם מבקשים להקנות שיקול דעת למנהל רשות המסים לאשר השקעת פיתוח מאוחרת כמיזם נפט חדש שיפוצל מהמיזם המקורי.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

שגית אפיק: לסעיף 8 אין יותר הסתייגויות.

שגית אפיק: אתה יכול להצביע עליו.

משה גפני: אנחנו מצביעים על סעיף 8 כהצעת הוועדה.

משה גפני: ה צ ב ע ה סעיף 8 – אושר פה אחד

שגית אפיק: בסעיף 9 למעשה התיקונים הם תיקונים ניסוחיים בלבד.

שגית אפיק: יש הסתייגות של חברי הכנסת אורי אריאל ורונית תירוש.

אורי אריאל: אני מוותר על ההסתייגות.

שגית אפיק: היא תהפוך לדיבור.

אורי אריאל: נכון.

שגית אפיק: זאת ההסתייגות היחידה.

שגית אפיק: אתה יכול להצביע על סעיף 9.

שגית אפיק: סעיף 10, גם הוא למעשה תיקון ניסוחי שהוכנס.

שגית אפיק: למעשה אתה יכול להצביע על סעיפים 9 ו-10.

שגית אפיק: אין להם הסתייגויות.

משה גפני: אנחנו מצביעים על סעיפים 9 ו-10.

משה גפני: ה צ ב ע ה סעיפים 9 ו-10- אושרו

שגית אפיק: סעיף 10א הוא סעיף חדש שהוסף לבקשת הוועדה.

שגית אפיק: הסעיף מאפשר אופציה של השגה וערעור, דבר שלא הופיע בנוסח הכחול.

שגית אפיק: 10א.

שגית אפיק: תשלום לאחר שומה, השגה וערעור (א) נמסרה לחייב בתשלום היטל הודעת שומה לפי סעיף 12(ב)(2), חייב הוא, בתוך 15 ימים מיום מסירת ההודעה לשלם את יתרת ההיטל הנובעת ממנה ואם הוגשה השגה לפי הוראות סעיף 13, את יתרת ההיטל שאינה שנויה במחלוקת.

שגית אפיק: (ב) נמסרה לחייב בתשלום היטל החלטת פקיד השומה לפי הוראות סעיף 13(ד), חייב הוא בתוך 15 ימים מיום מסירת ההודעה לשלם את יתרת ההיטל הנובעת ממנה, ואם הוגש ערעור לפי הוראות סעיף 153 לפקודה, את יתרת ההיטל שאינה שנויה במחלוקת.

שגית אפיק: (ג) נמסרה לחייב בתשלום היטל החלטת בית המשפט בערעור לפי סעיפים 156 או 157 לפקודה, יחולו לגביו הוראות סעיף 185 לפקודה כאילו היה הנישום.

שגית אפיק: 10ב.

שגית אפיק: דחיית תשלום והפרשי הצמדה וריבית הוראות סעיפים 186 ו-187 לפקודה יחול על תשלום היטל לפי פרק זה בשינויים המחויבים.

שגית אפיק: אתה יכול להצביע על 10א ועל 10ב.

משה גפני: אנחנו מצביעים על 10א ו-10ב כהצעת הוועדה.

משה גפני: ה צ ב ע ה סעיפים 10א ו-10ב – אושרו

שגית אפיק: סעיף 11, יש בו תיקון לעניין דחיית מועד הבחירה במטבע.

שאול מרידור: (ב) בעל זכות נפט של מיזם נפט יודיע לפקיד השומה, עד תום תקופת החיפוש במסגרת דוח מקדם ההיטל שיגיש ולא יאוחר ממועד הגשת דוח מקדם ההיטל שעליו להגיש לגבי שנת המס בה חל היום האחרון של תקופת החיפוש.

שאול מרידור: (ג) דוח מקדם ההיטל ודוח רווחי הנפט יוגשו לפקיד השומה בתוך 120 ימים מתום שנת המס שלגביה הם מוגשים בטופס שקבע המנהל.

שאול מרידור: פקיד השומה רשאי, אם הוכח להנחת דעתו שקיימת סיבה מספקת לכך, לדחות את הגשת הדוחות כולם או חלקם למועד שייקבע ובלבד שמי שקיבל דחייה כאמור יגיש במועד הקבוע בסעיף זה דוחות משוערים על מקדם ההיטל ורווחי הנפט כאמור שייערכו לפי מיטב אומדנו.

שאול מרידור: הוספנו גם סעיף (ה): (ה) ביקש בעל זכות של מיזם נפט לדווח בדולרים, כאמור בסעיף (ב), במסגרת דוח מקדם היטל שאיננו הדוח הראשון שהגיש, יקבע פקיד השומה הוראות לתיאום והמרת הדוחות שהוגשו לפני המועד האמור.

משה גפני: יש הסתייגויות?

שגית אפיק: יש הסתייגויות לחברי הכנסת אורי אריאל ורונית תירוש.

שגית אפיק: אתה הופך את ההסתייגות להסתייגות לדיבור?

אורי אריאל: כן.

שגית אפיק: נעשתה כאן למעשה הטבה ברוח מה שאתה מבקש פחות או יותר.

משה גפני: אנחנו מצביעים על סעיף 11 כפי שהוקרא.

משה גפני: ה צ ב ע ה סעיף 11 – אושר אנחנו עוברים לסעיף 12, 13, 14 ו-15.

משה גפני: בסוף סעיף 15 בעמוד 17 יש תיקון.

שגית אפיק: זה תיקון נוסח להתאמה לצורך השגה או ערעור שקבענו בסעיף 10א.

משה גפני: יש הסתייגויות?

שגית אפיק: אין הסתייגויות עד סעיף 15.

שגית אפיק: אתה יכול להצביע.

משה גפני: אנחנו מצביעים על סעיפים 12, 13, 14 ו-15.

משה גפני: ה צ ב ע ה סעיפים 12, 13, 14 ו-15 – אושרו פה אחד אנחנו עוברים לפרק מכירת נפט.

שגית אפיק: למעשה פרק חדש.

ציון פיניאן: חישוב ההיטל לגבי כל שותפות בנפרד.

ציון פיניאן: החברות ביקשו שחישוב ההיטל יהיה עבור כל שותפות ושותפות בנפרד, על מנת שיוכלו למכור את הגז או את הנפט בנפרד.

ציון פיניאן: מצאנו שהבקשה הזאת היא סבירה ולכן מוצע בסעיפים שלפניכם תיקון לפיו תהיה הפרדה של הדוחות ככל שתהיה מכירה נפרדת על ידי השותפים שאז מקדם ההיטל יחושב עבור כל שותף בנפרד וההיטל שיוטל יחושב בהתאם למקדם היחסי של אותו שותף.

שי חרמש: הייתי שותף לפנייה הזאת, אבל כאן מאחור, מי שביקש, זה מישהו שלא מרוצה מהניסוח.

שי חרמש: אולי ניתן להבין מה הבעיה.

שי חרמש: להערכתי זה מה שהתבקשנו, ואני חושב שזה גם נכון ולכן אני לא מבין מה הבעיה בניסוח.

יוסי אבו: אדוני היושב ראש, בתנאי עסקה, לרבות מחירי מכירה שונים, מרוקנים את הפרק מתוכן.

יוסי אבו: בעסקאות פרויקטים של גז, בשל הצורך בהקמת תשתית משותפת, בעצם הכול מנוהל ביחד כי זאת אותה תשתית וכך זה חייב להיות.

יוסי אבו: העסקאות, כל חברה עושה בנפרד, אבל בסופו של דבר אלה אותם תנאים.

שי חרמש: מה זה אותם תנאים?

שי חרמש: אותו מחיר?

יוסי אבו: אותם תנאים.

שי חרמש: קודם הסברתם לי אחרת.

יוסי אבו: בנושא של נפט יש מחיר מכירה שונה וזה מחיר מכירה עולמי.

יוסי אבו: הבעיה המרכזית בעניין הזה היא שבסופו של דבר אנחנו לא נוכל לעשות עסקאות גידור כי לא כל השותפים עושים עסקאות גידור אלא רק חלקם.

יוסי אבו: אנחנו לא נוכל לעשות ביטוח נפרד, ודיברנו על זה, לכל שותפות.

יוסי אבו: אפילו הוצאות שהממונה על ענייני הנפט או רשות ניירות ערך מחייבות את כל אחת מהשותפויות בנפרד כי לצורך העניין רשות ניירות ערך מחייבת את כל השותפים, כל שותף דוח רזרבות עצמאי, כך הן לא יהיו מוכרות.

יוסי אבו: מה שמתבקש אדוני, ככל שאפשר למחוק את המלים בתנאי עסקה שונים לרבות מחירי מכירה שונים.

משה גפני: אפשר למחוק?

שאול מרידור: לא.

שאול מרידור: אני מזכיר שבאופן עקרוני אנחנו אמרנו שהמיזם היא הגוף הרלוונטי.

שאול מרידור: באו החברות ואמרו, לא, אנחנו רוצים למכור בנפרד, כל אחד מוכר בנפרד וזה אחרת לגמרי.

שאול מרידור: מסתבר שהם מוכרים בנפרד באותו מחיר ובאותם תנאים כך שאין תחרות.

שאול מרידור: אם הם מוכנים למכור בנפרד, אמיתי, אנחנו מוכנים להפריד.

שאול מרידור: אבל אם הם לא מוכנים למכור בנפרד, למה להפריד?

שאול מרידור: שהכל יהיה ביחד.

שאול מרידור: לעניין הוצאות אחרות.

שאול מרידור: אני רק מזכיר לכם שהוצאת גידור למשל חייבת להיות רק אם הם מתעקשים מול חברת חשמל להצמיד את זה למחירים שלא רלוונטיים לחברת חשמל ולהעמיס על הציבור, מה שאנחנו לא מעוניינים.

שאול מרידור: מעבר לזה, הוצאות אחרות, חברים, היטל לא מכיר בכל ההוצאות ואמרנו את זה כבר קודם.

שאול מרידור: אם רשות ניירות ערך בסוף תבקש מהם הוצאה כזאת או אחרת מינורית, אז נכון, יכול להיות שההיטל לא יספוג אותה, אבל מצד שני צריך להבין שהפרדה של זה לשותפויות הנפרדות, בעצם מעקרות חלק גדול מהעניין מתוכן.

שאול מרידור: אנחנו מוכנים ללכת לקראת זה אם נקבל באמת מכירה בנפרד.

יוסי אבו: אדוני, מאוד חשוב שהוועדה תבין.

יוסי אבו: בסופו של דבר כשאתה מוכר היום גז למפעל תעשייתי שרוצה להמיר את הפעילות שלו ממזוט או מסולר, הוא רוצה להיות בטוח שזה רווחי לו.

יוסי אבו: אז הוא מצמיד את המחיר של הגז למזוט או לסולר כדי להיות ודאי שזה רווחי.

שאול מרידור: לחברת חשמל זה רלוונטי?

יוסי אבו: לפי הסעיף הזה, בלתי אפשרי.

יוסי אבו: זה אומר שלא ייקחו החלטות לעבור לשימוש בגז.

יוסי אבו: לעניין חברת חשמל, מה שאומר שאול, וזה צריך לדעת, שאול אומר שהוא רוצה שימכרו לחברת חשמל עם אסקלציה קבועה, לא משנה מדד, בלי שום קשר לדלקים בעולם.

יוסי אבו: זה מה ששאול אומר.

שי חרמש: התביעה באה בצדק כאשר אמרו שעל אותו באר יש כמה שותפים וכל אחד מוכר בנפרד ולא מספר לשני ולכן אי אפשר לעשות שומה משותפת.

שי חרמש: באנו ואמרנו, וציון הציע את זה נכון, שכל אחד יגיש שומה שלו בנפרד.

שי חרמש: ברגע שבאים לכאן כרגע ואומרים שזה לא עובד, אז אני לא מבין מה היה בסיס הדרישה.

שי חרמש: בסיס הדרישה היה לתת לכל אחד להתמודד לבד.

משה גפני: מה אתה מציע?

שי חרמש: לאמץ את הנוסח הקיים.

אורי אריאל: אני רוצה להפנות ליהודה שאלה אחרת, בנושא המיסוי.

משה גפני: נסיים קודם את זה.

משה גפני: שאול, תקריא.

שאול מרידור: מכירת נפט בנפרד במיזמים בבעלות משותפת (א) נוכח פקיד השומה כי מכירת נפט שהופק בשטח זכות נפט של מיזם נפט בבעלות משותפת מתבצעת בנפרד על ידי השותפים, כולם או חלקם, בתנאי עסקה שונים לרבות מחירי מכירה שונים (להלן – מכירה בנפרד), יחולו הוראות אלה: (1) מקדם ההיטל יחושב עבור כל שותף בנפרד וההיטל שיוטל על כל שותף לפי סעיף 2 יחושב בהתאם למקדמי ההיטל היחסיים של אותו שותף.

שאול מרידור: (2) על אף הוראות סעיף 15 כל אחד מהשותפים יגיש דוח מקדם היטל ודוח רווחי נפט כאמור בסעיף 11 בשינויים הקבועים בפסקה (3) ויחולו לגבי כל שותף כאמור הוראות הפרק (שגית תאמר אחר כך מהו) לעיל החלות על בעל זכות נפט.

שאול מרידור: (3) דוח מקדם היטל ודוח רווחי היטל של כל אחד מהשותפים כאמור יכלול את חלקו בדוח מקדם ההיטל ודוח רווחי הנפט שהגיש השותף המדווח כאמור בפסקה (4) בהתאם לחלקו היחסי בזכות הנפט בתוספת התקבולים מהמכירה בנפרד והתשלומים שנדרש היה לשלמם במישרין לצורך המכירה בנפרד (להלן – תשלומי המכירה בנפרד).

שאול מרידור: (4) על אף האמור בפסקה (2) השותף המדווח יגיש דוח מקדם היטל ודוח רווחי נפט.

שאול מרידור: דוחות כאמור לא יכללו את התקבולים של כל אחד מהשותפים למכירה בנפרד ואת תשלומי המכירה בנפרד.

שאול מרידור: השותף המפעיל יצרף לדוחות האמורים דיווח בנוגע לכמויות הנפט שיוחסו לכל אחד מהשותפים לצורך המכירה הנפרדת.

שאול מרידור: (5) על אף האמור בפסקה (2), הודעה כאמור בסעיף 11(ב) תוגש רק על ידי השותף המדווח ותחייב את כל אחד מהשותפים.

שאול מרידור: (6) על אף האמור בסעיף 9(א), כל אחד מבעלי זכות הנפט של מיזם הנפט יהיה חייב בתשלום בהתאם לשומת רווחי הנפט כפי שנקבעה לו.

משה גפני: רונית, אין לך הסתייגות לסעיף הזה.

רונית תירוש: מסרתי אתמול בצהרים.

שגית אפיק: את ביקשת שכל באר תיחשב כמיזם נפרד והצבענו על ההסתייגות הזאת בהגדרת מיזם.

שגית אפיק: מיסוי השותפויות זה סעיף 16 ולא הסעיף הזה.

רונית תירוש: עם הדיווח יש בעיה כי לא לכל השותפים יש את אותן הוצאות, כך שלהגיש ביחד, זאת בעיה.

שי חרמש: נותנים להם אופציה להפריד.

רונית תירוש: כל אחד בנפרד.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

מירי רגב: אני הצבעתי בעד.

משה גפני: בסדר.

משה גפני: אתם ארבעה ואנחנו שמונה.

משה גפני: אנחנו מצביעים על אישור הפרק החדש ששאול הקריא?

משה גפני: ה צ ב ע ה הפרק אושר אנחנו עוברים לפרק ה', סעיף 16.

משה גפני: אני ביקשתי להסיר את הסעיף הזה.

משה גפני: אני סבור שהסעיף הזה, אין מקומו כאן.

יעקב אדרי: מה אומר הסעיף?

משה גפני: כל הסיפור של הפקודה, שכל אחד ייחשב כאן שותף, כל ההתחשבנויות של רשות המסים.

משה גפני: לפי דעתי אין מקומו של הסעיף בעניין המסובך הזה של החוק שמכונה חוק המס על רווחי נפט.

משה גפני: היו לי ויכוחים.

משה גפני: יהודה נסרדישי מתעקש על העניין הזה ומסבירים לי את מה שאני לא מבין בכלל.

משה גפני: אין צורך בסעיף הזה, אבל אני החלטתי שיש כאן דבר מאוד עקרוני שלגביו אני מתעקש בכל מקרה וזה בפסקה (6), בסעיף 121 לפקודה, שם גם יחידים לא ישלמו לפי המס הגבוה אלא בהתאם למס החברות.

משה גפני: זאת אומרת, המקדמות.

מירי רגב: מעולה.

משה גפני: אבל נכנעתי.

יהודה נסרדישי: זאת מקדמה.

יהודה נסרדישי: מקדמה זה תשלום על חשבון.

משה גפני: האמת היא שאם אני הייתי בן אדם, הייתי מצביע נגד הסעיף הזה.

משה גפני: בגלל שהגענו לרשימה ארוכה ובאמת משרד האוצר הבוקר כבר בא עם חלק גדול מהנושאים לגביהם הוא אמר שהוא מסכים, החלטתי שאני מותש מהמלחמה הזאת ואני רק משאיר את העניין הזה שגם יחידים ישלמו מקדמות, לא על פי מס של יחידים אלא על פי מס של חברות.

זבולון אורלב: אתה מגיש הסתייגות?

משה גפני: לא.

משה גפני: נכנעתי.

משה גפני: זה ייכנס בנוסח.

משה גפני: אנחנו יכולים להצביע על סעיף 16.

משה גפני: בחברות יהיו מקדמות אחידות, אפילו שיחידים, המס עליהם הוא גבוה יותר.

משה גפני: זה יהיה אותו הדבר.

משה גפני: אנחנו מצביעים על אישור סעיף 16 עם התיקון שאמרתי.

משה גפני: ה צב ע ה סעיף 16 – אושר שאלה לחבר הכנסת אורי אריאל.

משה גפני: בבקשה.

אורי אריאל: בעניין יש חברות שכידוע הן לא בישראל.

אורי אריאל: הן משלמות גם היכן שהן רשומות וגם בארץ?

אורי אריאל: איך זה הולך?

יהודה נסרדישי: קודם כל, יש אמנה עם אותן המדינות.

יהודה נסרדישי: אם אתה מתכוון לארצות הברית, יש לנו אמנות עם 42 מדינות.

מיכל דויטש הנר: אתה שואל על ההיטל או על מיסוי שותפויות?

אורי אריאל: גם וגם.

יהודה נסרדישי: יש אמנה המסדירה.

יהודה נסרדישי: זה לא חל על ההיטל אבל על כל מיסוי שעולה מתוך השותפות, חלקה של אותה חברה זרה, האמנה חלה עליה והיא מתקזזת על המס.

אורי אריאל: ועל ההיטל?

יהודה נסרדישי: על ההיטל, לא.

יהודה נסרדישי: אך ורק על המס בחברה.

אורי אריאל: יכול להיות מצב שהוא משלם כפול?

יהודה נסרדישי: לא.

יהודה נסרדישי: הוא לא משלם כפול כי חברה זרה, במשיכת הדיבידנד, אם אין לה מוסד קבע כאן, היא לא משלמת מס על הדיבידנד.

יהודה נסרדישי: האמנה מסדירה את זה.

יהודה נסרדישי: לכן אותה חברה אמריקאית שעוסקת כאן בחיפושי נפט, היא משלמת מס חברות שכנגדו מתקזזת.

יהודה נסרדישי: כשמעבירה את הרווח למשל לארצות הברית, לא חל מס נוסף וזה הפיצוי שלה על כך שעל הדיבידנד היא לא משלמת מס.

יהודה נסרדישי: האמנה מסדירה את העניין הזה.

רונית תירוש: אדוני היושב ראש, אני יכולה להמשיך לשאול?

משה גפני: כן, בבקשה.

רונית תירוש: אנחנו יודעים שיש אמנה לגבי מסים, כך שלא ישלמו פעמיים מסים.

רונית תירוש: ישלמו מס באחת המדינות לפי האמנה וישלמו גם היטל כאן וזה כי ההיטל לא נחשב מס.

רונית תירוש: אילו זה היה נחשב מס, הם לא היו משלמים בשני מקומות.

יהודה נסרדישי: זה לא בגלל וזה לא יהיה כפול.

יהודה נסרדישי: עדיין יש ספקות לגבי ההיטל, האם ההיטל יקוזז באותה מדינה או לא.

יהודה נסרדישי: אנחנו צריכים להסדיר את זה באמנה מול ממשלת ארצות הברית ואנחנו נסדיר את זה.

אורי אריאל: מה זאת אומרת אנחנו נסדיר את זה?

יהודה נסרדישי: זאת אומרת, האמנה קובעת שלא יהיה כפל מס.

אורי אריאל: בסדר, אבל חוק נכנס בשבוע הבא.

יהודה נסרדישי: גם החברות הזרות יודעות.

יהודה נסרדישי: אנחנו מתאמים את הנושא הזה ואנחנו צריכים להגיע להסכמה עם ארצות הברית או עם מדינה אחרת כדי לראות האם ההיטל יקוזז או לא.

אורי אריאל: ונניח שלא תצליחו להגיע להסכמה?

יהודה נסרדישי: להפוך את זה למס בחוק, אין בעיה.

מירי רגב: קיבלנו את עמדתך לגבי המשקיעים הקטנים למרות שלא אהבנו אותה, אז לפחות בזה תלך לקראתם.

מיכל דויטש הנר: להגיד שזה יהיה מס לצורך אמנה, לא יעלה ולא יוריד.

אורי אריאל: הבנו, אבל איך זה יוסדר?

כרמל שאמה-הכהן: אולי נשמע את הדעה של יג'ין קנדל בעניין?

אורי אריאל: יהודה, אתם מבינים את הבעיה ואתם מנסים לסדר אותה, אבל תסבירו איך אתם מגיעים למצב שזה גם יגיע לסיום, כי החוק יחוקק כנראה בשבוע הבא ואתם אומרים שאתם תשתדלו ותעשו.

אורי אריאל: אני שואל איך תביאו את זה לידי סיום.

יהודה נסרדישי: שמעת מהיושב ראש שההיטל הזה במצב הכי טוב יהיה בעוד שמונה שנים או בעוד עשר שנים.

יהודה נסרדישי: אנחנו בהסכמה הדדית עם ארצות הברית צריכים לשבת ולהסדיר את זה.

יהודה נסרדישי: זה דבר מהותי.

אורי אריאל: אני מבין אבל שואל אותך עוד פעם.

אורי אריאל: יכול להיות מצב שארצות הברית אומרת שהיא לא רוצה להגיע להסדר?

יהודה נסרדישי: יכולה להיות חברה זרה.

יהודה נסרדישי: כל החברות הזרות.

אורי אריאל: כדוגמה.

אורי אריאל: למה אתם נתפסים לארצות הברית?

אורי אריאל: כדוגמה.

שאול מרידור: ברור שיהיה כאן דיון עם ארצות הברית.

שאול מרידור: השאלה היא מאיפה מתחיל הדיון.

שאול מרידור: לא נראה לי שצריך להרחיב בזה כאן.

רונית תירוש: ככל הידוע לי ההיטל הוא לא בעוד שמונה שנים.

רונית תירוש: ג'ומס דיבר היום על שלוש נקודות ועל החזון.

רונית תירוש: החזון שלי הוא שהרבה משקיעים מבחוץ יבואו לכאן וישקיעו כאן.

רונית תירוש: החזון הוא שחברות חיצוניות תבאנה להשקיע כאן כמו נובל אנרג'י.

רונית תירוש: אנחנו לא רוצים להקשות עליהן כך שהן יצטרכו לשלם מס כפול רק בגלל שבישראל זה נקרא היטל.

רונית תירוש: בנוסף למס יש גם היטל שלא נכלל באמנה של המיסוי.

רונית תירוש: אני לא יודעת מה יסדירו ואיך יסדירו.

רונית תירוש: אם היו יכולים לנסח כאן

רונית תירוש: בחוק שלא יהיה מצב של כפל, אז בסדר גמור.

יהודה נסרדישי: אין דבר כזה.

רונית תירוש: זה צריך להיות אינטרס של המדינה.

יהודה נסרדישי: היטל הוא היטל ומס הוא מס.

יהודה נסרדישי: האמנות מדברות על מס ולא על היטל.

יהודה נסרדישי: אני אומר לך שוב, לפרוטוקול, קודם כל לגבי הקידוחים של תמר, לוויתן וכולי, זה שמונה עד עשר שנים.

יהודה נסרדישי: יכול להיות שתהיה עכשיו בעיה עם ים תטיס כאשר יהיה היטל.

יהודה נסרדישי: אנחנו ניכנס לדיונים ולהסכמות ולבוררויות עם ארצות הברית ואנחנו נסדיר את הנושא הזה.

רונית תירוש: אתה מבטיח שזה יהיה?

שאול מרידור: זה לא בחקיקה.

רונית תירוש: שאלתי אם הוא מבטיח.

רונית תירוש: אני אמרתי חקיקה?

משה גפני: יש חלק בממשלה שמסכים למה שהיא שואלת.

שאול מרידור: יש שני צדדים להסכם.

יהודה נסרדישי: אני אומר לכם שבכל האמנות יש לנו מודל.

רונית תירוש: אני מבקשת לשמוע מה יוג'ין אומר בעניין הזה.

משה גפני: יוג'ין, מה אתה אומר?

משה גפני: יוג'ין, בבקשה, יש לך את כל הזמן שבעולם.

יוג'ין קנדל: אני לא צריך את כל הזמן שבעולם.

יוג'ין קנדל: השאלה היא כזאת: אם מדובר על כך שאם יש אפשרות לכתוב בחוק שאנחנו רואים בהיטל הזה מס, אי אפשר.

יהודה נסרדישי: אין אפשרות.

יוג'ין קנדל: אני אומר שאם ההסתייגות מדברת על כך שמבחינתנו אנחנו רואים את ההיטל בתור מס, אני לא רואה שום בעיה.

יוג'ין קנדל: אם ההסתייגות מדברת על כך שמדינת ישראל צריכה לתת ערבות, שבעצם היא מוותרת על המס לארצות הברית, אני חושב שזה לא נכון.

רונית תירוש: אני מסכימה עם הרישא.

רונית תירוש: ההסתייגות שלי תהיה שאני רואה את ההיטל כמס.

יהודה נסרדישי: משרד המשפטים כאן.

מירי רגב: אנחנו לא עובדים אצל משרד המשפטים.

משה גפני: גם אני לא עובד אצל כמה אנשים שאת חושבת שאני עובד אצלם.

משה גפני: משרד המשפטים יאמר את דברו ואנחנו נאפשר זאת.

דלית זמיר: מה שאנחנו נכתוב בחקיקה כאן, לא משנה את התפיסה של ארצות הברית.

דלית זמיר: הרי בסופו ש דבר זה משנה איך ארצות הברית רואה את המס הזה.

דלית זמיר: השאלה של שם המס הזה היא לא רלוונטית.

דלית זמיר: בסופו של דבר יבדקו את המהות, ננהל מגעים אתם ויצטרכו לקבוע מה יוכר כמס לצורכי האמנה.

דלית זמיר: באמנה אין מגבלה.

דלית זמיר: לא כתוב רק מס.

דלית זמיר: המסים שם דומים למסים הקיימים היום.

דלית זמיר: בהחלט יכול להיות שזה ייכנס פנימה.

דלית זמיר: אנחנו יכולים לעשות מאמצים.

משה גפני: אתם יכולים להודיע לפרוטוקול שאתם תתחייבו?

מיכל דויטש הנר: אנחנו מתחייבים לבוא במגעים עם ארצות הברית.

אורי אריאל: ממש מרחיקת לכת ההתחייבות שלכם.

יהודה נסרדישי: מה עוד אני יכול לעשות?

מיכל דויטש הנר: זה הסכם דו צדדי.

משה גפני: אפשר לקבל ממנהל רשות המסים התחייבות?

יהודה נסרדישי: אדוני היושב ראש, אני רוצה שתשמע אותי.

יהודה נסרדישי: בשביל סעיף 16 נשארתי.

יהודה נסרדישי: צריכה להיות בוררות בין מדינת ישראל לבינם.

יהודה נסרדישי: אני בדעה – זאת דעה אישית שלי – שגם ארצות הברית, כזה שם או אחר, תראה את זה כמס אצלה.

יהודה נסרדישי: אני לא יכול להתחייב.

יהודה נסרדישי: אנחנו נעשה הכול.

יהודה נסרדישי: אנחנו נבוא אתם בדין ודברים ונעשה הכול על מנת להסדיר את העניין הזה, אבל אני לא יכול לתת שום התחייבות.

משה גפני: אבי ליכט, בבקשה.

יעקב אדרי: המשמעות היא כפל מס.

יהודה נסרדישי: זה לא כפל מס.

יעקב אדרי: זה כפל מס, או שתגיד שאתה לא גובה עד שהנושא יתברר.

יעקב אדרי: אתה כאן דורש כפל מס ובמקביל אתה מתדיין אתם.

יעקב אדרי: מה שייגמר, זה מה שיהיה.

יעקב אדרי: שאול, לפעמים אני מנסה להבין את ההיגיון העקום שלכם ואני לא מצליח.

יהודה נסרדישי: זה לא היגיון.

יהודה נסרדישי: זה משפטי.

יעקב אדרי: הפשטות אומרת לי שלא משלמים כפל מס.

יעקב אדרי: זה מקובל על כולם, זה ברור.

יעקב אדרי: ואם יש התדיינות, בגמר ההתדיינות, מה שיוחלט, זה מה שיהיה.

אבי דיכטר: אמנה היא בסופו של דבר שאלה הסכמית ושאלה של מגעים בין מדינות.

אבי דיכטר: בהמשך לשאלה, אנחנו לא יכולים לדעת מה האמריקאים יחשבו.

אבי דיכטר: מה שאנחנו יכולים לומר זה שלפחות מבחינתנו – ואת זה גם כתבנו בחוות הדעת שהגשנו לוועדה – ההיטל הזה במהותו הוא סוג של מס, יש לו היבטים מיסויים מאוד מאוד משמעותיים.

אבי דיכטר: לכן אנחנו לפחות במגעים מול האמריקאים נציג עמדה שאומרת שמבחינתנו זה מס.

אבי דיכטר: מה האמריקאים יעשו, אנחנו לא יודעים אבל לוותר כבר עכשיו?

אבי דיכטר: אנחנו יכולים להתחייב בשמנו מה נעשה.

אבי דיכטר: מה האמריקאים יעשו, אנחנו לא יכולים לדעת ולכן אנחנו לא יכולים להתחייב בשמם.

אבי דיכטר: מצד שני, לוותר עכשיו ולומר מה יקרה וכבר עכשיו מראש לוותר על ההיטל, זה נראה מעשה חסר אחריות ואנחנו לא יכולים להסכים לו.

שלי יחימוביץ': אתה רומז שאנחנו לא יכולים לחוקק חוקי מס לאמריקאים?

אבי דיכטר: כן.

אבי דיכטר: אני חושב שזה היה רמז דק אבל אני חושב שהבנת אותו.

זבולון אורלב: אם מותר להגיד את זה בעברית יותר פשוטה.

זבולון אורלב: אם יקבלו את ההצעה, זאת פשוט מתנה לאמריקאים.

זבולון אורלב: לא כל דבר צריך לומר מראש.

משה גפני: אני מדלג על סעיף 17 שנוגע לתקנות האזילה וזה קשור אחד בשני.

משה גפני: אני אעשה את זה בסוף, את סעיף 17 עם תקנות האזילה.

משה גפני: סעיף 18.

שגית אפיק: פרק העונשין, סעיפים 18 עד 27.

שגית אפיק: כל תיקוני הנוסח שנוספו כאן, יש בהם התאמה לבקשת הוועדה לנוסח הקיים בחוק העונשין.

שגית אפיק: הוספו בהם הגנות.

שגית אפיק: בסעיף 21 הגנה של ללא הצדק סביר, בסעיף 23 אותה הגנה, בסעיף המרמה התווספו המלים "במזיד" וב"כוונה" לעניין מרמה.

שגית אפיק: הכול התאמות לחוק העונשין הקיים.

משה גפני: אין הסתייגויות?

שגית אפיק: אין הסתייגויות לפרק העונשין.

משה גפני: אנחנו מצביעים על סעיפים 18, 19, 20, 21, 22, 23, 24, 25, 26 ו-27.

משה גפני: ה צ ב ע ה סעיפים 18, 19, 20, 21, 22, 23, 24, 25, 26 ו-27 – אושרו פה אחד

שגית אפיק: פרק העיצום הכספי.

שגית אפיק: לבקשת הוועדה הופחת העיצום הכספי ממאה אלף שקלים חדשים לחמישים אלף שקלים חדשים.

שגית אפיק: סעיף 28.

שגית אפיק: פרק ט', סמכויות אכיפה, נותר כפי שהיה בנוסח הכחול.

שגית אפיק: פרק י', שונות, יש פה בקשה להוספת סעיף שיתוף פעולה, העברת מידע על ידי הממונה למנהל.

שגית אפיק: את החומר והמידע הנדרשים לצורכי חוק זה.

שגית אפיק: סעיף שיתוף פעולה יורד.

משה גפני: יש הסתייגויות?

שגית אפיק: אין הסתייגויות לפרקים.

שגית אפיק: יש בקשה לנוסח.

שגית אפיק: הם מבקשים להקריא את הנוסח כי יש להם בקשה לנוסח חדש.

אמנון כהן: אין נוסח חדש יותר.

אמנון כהן: רק מה שהיה בוועדה.

משה גפני: אתם לא תקבלו את כל מה שאתם רוצים.

יהודה נסרדישי: זה משרד התשתיות.

יהודה נסרדישי: הרב גפני, תרשה לי להגיד משפט.

משה גפני: בסדר.

משה גפני: אין בעיה.

משה גפני: אני לא אביא את זה.

משה גפני: אני פשוט אנעל את הישיבה ונדון מחר על מה שאתם מציעים עכשיו.

יהודה נסרדישי: בלי זה אני לא יכול לעשות שומות.

שגית אפיק: לא יהיה לכם שיתוף פעולה עם הממונה?

שגית אפיק: היועצת המשפטית של משרד התשתיות.

שגית אפיק: זאת בעצם השאלה.

שגית אפיק: האם אתם חושבים שלא יהיה שיתוף פעולה עם רשות המסים.

משה גפני: הם רוצים בחוק הזה לקבל את הכול כדי שהחיים שלהם יהיו קלים.

יהודה נסרדישי: זה לא נכון.

משה גפני: מה עשיתם עד היום?

שאול מרידור: הוא לא עשה שומה.

יהודה נסרדישי: עד היום לא עשיתי שומות.

דרורה ליפשיץ: צריך את הסעיף הזה במובן הזה שהממונה יעביר לבקשת המנהל רק את אותו מידע רק לצורכי יישום החוק הזה.

משה גפני: אני למדתי שבכל החוקים האלה שאתם מביאים, תחת המטריה של התמיכה בחוק, אתם מביאים כל מיני סעיפים.

שגית אפיק: בעמוד 28 יש סעיף שנקרא שיתוף פעולה.

שגית אפיק: הסעיף הזה לא הופיע בנוסח של הכחול שהובא לוועדה לקריאה הראשונה.

שגית אפיק: מבקשת הממשלה להוסיף סעיף.

משה גפני: הם הוסיפו: הממונה יעביר למנהל את המידע והחומר הנדרשים לצורכי הפעלת חוק זה.

משה גפני: אמרתי שזה לא יכול להיות שהם כל הזמן מתקנים בחוקים גדולים ומכניסים לנוחותם כל מיני דברים.

קריאה: זה לא היה בממשלה.

משה גפני: זה לא היה.

משה גפני: עכשיו באה היועצת המשפטית של משרד התשתיות והיא אומרת שזה לא נחוץ.

משה גפני: עכשיו היא אומרת נחוץ או לא נחוץ, אבל נעשה נוסח רך יותר והנוסח הזה לא ידבר על העברת מידע כללי, אלא נשמע את הנוסח.

משה גפני: בבקשה.

דרורה ליפשיץ: הנוסח אומר:

דרורה ליפשיץ: הממונה יעביר לפקיד שומה את המידע והחומר הנדרשים לצורכי חוק זה בהתאם לבקשה שתוגש על ידי המנהל בקשר עם מיזם מסוים.

משה גפני: יש צורך בזה?

דרורה ליפשיץ: אני חושבת שבאופן משפטי אפשר גם בלי הסעיף הזה, אבל אם כבר מסכימים, אז בנוסח הרך.

משה גפני: אבל היא אומרת שאין צורך בזה.

אבי דיכטר: מחר יבואו ויאמרו שאלה סודות מסחריים או שאין סמכות.

משה גפני: הנוסח הרך.

שגית אפיק: תנו לי את הנוסח שהוקרא.

שגית אפיק: למה לפקיד שומה ולא למנהל?

שגית אפיק: למה זה צריך להיות ברמה כזאת?

דרורה ליפשיץ: עכשיו יש למנהל.

דרורה ליפשיץ: ההעברה תהיה למנהל, בסדר.

משה גפני: יש הסתייגויות?

שגית אפיק: אין הסתייגויות.

שגית אפיק: למעשה אתה יכול להצביע עד סעיף 47.

שגית אפיק: מסעיף 27 עד סעיף 47.

שי חרמש: כולל 47?

שגית אפיק: סעיפים 28 עד 47, כולל.

שי חרמש: יש לי הערה.

שי חרמש: יכולה להיווצר מראית עין בסעיף 47(2) אליה לא התכוונו, לפיה היטל שישולם יום או יומיים אחרי דצמבר בשנה שאחרי זה, לא יקבל מצ'ינג לשנה הרלוונטית בה בוצעו הפעילויות.

שי חרמש: לכן צריכה להיות כאן הבהרה שהיטל ששולם לפי חוק המיסוי, יתואם למועד השנה הקלנדרית בה בוצעה הפעילות הכלכלית.

יהודה נסרדישי: לשם מה הדבר הזה?

משה גפני: הם לא הבינו.

שי חרמש: אני אתן הסבר קצר.

משה גפני: יש צורך בשאלה הזאת?

שי חרמש: אין צורך בשום דבר אלא יש צורך ללכת הביתה, אבל זה כבר עניין אחר.

שי חרמש: כן, יש צורך.

שי חרמש: יהודה, גם אם ההיטל שולם, אם הפעילות בוצעה בשנת 2011 וההיטל שולם בתחילת 2012, האם ברור מכאן שיש שיוך של תשלום ההיטל לשנה אחורה?

שאול מרידור: יוכר בשנה אחר כך.

שי חרמש: למה?

יהודה נסרדישי: כל החוק הזה של ההיטל עובד על בסיס מזומן.

שאול מרידור: להזכירך, זאת הייתה בקשה של החברות והוועדה לא קיבלה, לעבור ממזומן למצטבר.

שאול מרידור: כל החוק הוא על מזומן.

משה גפני: אנחנו מצביעים על סעיף 28 עד סעיף 47, כולל סעיף 47.

משה גפני: ה צ ב ע ה סעיפים 28 עד 47, כולל – אושרו אנחנו חוזרים לסעיף 17 ואנחנו גם נצביע על התקנות.

משה גפני: סעיף 17, עמוד 21.

משה גפני: מי מסביר את התקנות?

שגית אפיק: עם התיקונים שנעשו.

שגית אפיק: שאול, אתם מסבירים את תקנות האזילה?

שגית אפיק: לא את סעיף 17 אלא את תקנות האזילה.

רונית תירוש: אומרים שהטעו אותנו בתשובה, שיש כאן עניין של מזומן לעומת סכום מצטבר במס הכנסה ופה ההיטל הוא מס הכנסה.

מירי רגב: הדבר השני הוא מס הכנסה.

מירי רגב: אחר כך יגידו שאין עליית מחירים.

מירי רגב: חבר הכנסת ציון פיניאן מחליף את היושב ראש בניהול הישיבה

יהודה נסרדישי: אני מבקש שתקשיבי לי דקה.

יהודה נסרדישי: קודם כל, כל נושא ההיטל הזה עובד על בסיס מזומן.

יהודה נסרדישי: המקדמות על ההיטל פרוסות ב-12 תשלומים, הן פרוסות על פני שנת המס השוטפת ב-12 תשלומים.

יהודה נסרדישי: כל התשלומים שישולמו מה-1 בינואר כל שנת מס עד 31 בדצמבר של אותה שנה, כולם יוכרו כהוצאה.

יהודה נסרדישי: יכול להיות מצב שתשלום אחד יגלוש ביום-יומיים, אז כל מה שישולם, והרי משלמים את זה בתשלומים, אלה מקדמות, ולכן ב-99 אחוזים ההוצאה היא מוכרת.

יצחק וקנין: אי אפשר לשבת כאן.

יצחק וקנין: הוא מסביר וכולם כאן מדברים.

יצחק וקנין: לא ראיתי ניהול ישיבה כזאת.

יצחק וקנין: אין שום ישיבה שמנהלים אותה בצורה כזאת.

יצחק וקנין: אנחנו בסך הכול בני אדם, 48 שעות לא ישנו וכאן כולם צועקים.

יצחק וקנין: הוא מנסה להסביר ולא נותנים לו.

יצחק וקנין: כך אי אפשר לנהל ישיבה.

יצחק וקנין: אי אפשר יותר.

יצחק וקנין: זה קורה כך רק בוועדת הכספים.

יהודה נסרדישי: עבדך הנאמן וחבריי לוועדה, אנחנו כבר שנה משקיעים בפרויקט הזה.

יהודה נסרדישי: אני שוב מסביר.

יהודה נסרדישי: מקדמות על ההיטל, קודם כל, כל ההיטל הזה עובד על בסיס מזומן.

יהודה נסרדישי: גם ההוצאות וגם ההיטל.

יהודה נסרדישי: מאחר שההיטל הזה משולם על פני כל השנה מה-1 בינואר, מתחילת השנה לאותה שנה עד תום השנה, 99,90 אחוזים המקדמות האלה בן בתוך שנת המס על בסיס מזומן.

יהודה נסרדישי: לכן סביר להניח שכולם יותרו כהוצאה באותה שנה.

יהודה נסרדישי: אם תהיה גלישה על פי נוסח החוק, תשלום אחד או חצי תשלום ישולם ב-1 בינואר או ב-2 בינואר שנה יותר מאוחר, אז יכולה להתעורר בעיה.

יהודה נסרדישי: אין בעיה כזאת.

יעקב אדרי: בכל זאת, זה לא מסתדר לי.

קריאה: יש כאן עניין של מס הכנסה ויש כאן את עניין ההיטל.

קריאה: בסעיף מזומן ההיטל מחושב אבל לצורך מס הכנסה ההיטל הזה צריך להיות הוצאה מוכרת על בסיס מצטבר.

קריאה: כל פקודת מס הכנסה עובדת על בסיס מצטבר.

קריאה: לא יתכן שדווקא ההיטל יהיה הוצאה מוכרת לא על בסיס מצטבר.

קריאה: יש כאן שינוי לעומת העיקרון של הפקודה.

קריאה: למה להיכנס לנושא גלישה או לא גלישה?

קריאה: ההיטל שייך ל-2011?

קריאה: הוא יהיה הוצאה מוכרת ב-2011.

קריאה: למה צריך היטל של 2011 להעביר ל-2012?

ציון פיניאן: יהודה, בבקשה.

יהודה נסרדישי: זאת לא בעיה שאני רוצה לגלוש או לא.

יהודה נסרדישי: אנחנו לא רוצים לשנות את המודל.

יהודה נסרדישי: זאת לא בעיה של תשלום או חצי תשלום שיגלוש מתום שנת המס.

יהודה נסרדישי: הרי אם בשנה אחת יגלוש תשלום לשנה הבאה, בשנה קודמת הוא גלש לכאן.

יהודה נסרדישי: העיקרון של ההיטל הזה, כך קבעה הוועדה, כך החקיקה עובדת, ההיטל הזה משולם על בסיס מזומן ואנחנו צריכים להיות צמודים למודל הזה ולא לסטות ממנו כי אחרת כל הנוסחאות של ההיטל יכולות להתפורר.

יעקב אדרי: לא הבנתי למה לצורך העניין הזה אתה משנה את הפקודה.

יהודה נסרדישי: לא שיניתי אותה.

יעקב אדרי: להבנתי, אתה בעצמך אומר.

יהודה נסרדישי: לא שיניתי אותה.

יהודה נסרדישי: מאחר שזאת פריסת תשלומים על פני כל השנה, אנחנו נותנים אותם באותה שנת מס.

רונית תירוש: יהודה, זה משנה את הפקודה?

יהודה נסרדישי: לא.

יהודה נסרדישי: זה נובע מחוק ההיטל.

יהודה נסרדישי: אני לא נובע בפקודת מס הכנסה.

יהודה נסרדישי: אני בא ואומר שכל ההיטל הזה הוא בחוק הנפט בכלל.

יעקב אדרי: זה תיקון של הפקודה.

יעקב אדרי: כך זה נראה.

יהודה נסרדישי: אני מודיע לכם שאין תיקון של פקודת מס הכנסה.

יהודה נסרדישי: אני לא נוגע בעניין ההיטל בפקודת מס הכנסה.

יהודה נסרדישי: מחר ההיטל הזה עובד בשיטת מזומן, גם המקדמות עובדות בשיטת מזומן.

יעקב אדרי: בכל מקרה זה תיקון.

יהודה נסרדישי: זה לא תיקון בפקודה.

יהודה נסרדישי: זה תיקון בחוק הגז והנפט.

ציון פיניאן: רונית, את רוצה לשאול?

רונית תירוש: לא.

רונית תירוש: אני רוצה להגיש הסתייגות.

ציון פיניאן: תרשמו הסתייגות.

רונית תירוש: אני רוצה להסב את תשומת לבך.

ציון פיניאן: את מגישה הסתייגות אחרי שהצבענו על הסעיף שחזרנו אליו.

רונית תירוש: יש כאן הטעיה.

רונית תירוש: סעיף 47 קבע תיקון פקודת מס הכנסה.

אודי אדירי: לא, התיקון הוא במובן הזה שההיטל מוכר לצורך פקודת מס הכנסה.

יהודה נסרדישי: לצורך הוצאה.

אודי אדירי: שיהיה ברור שהוא מוכר כהוצאה.

יהודה נסרדישי: כי אחרת הוא לא יהיה הוצאה.

ציון פיניאן: רונית, כבר הצבענו על הסעיף.

יעקב אדרי: אנחנו מבקשים להביא להצבעה.

יעקב אדרי: נשים רביזיה.

ציון פיניאן: כבר הייתה הצבעה.

יעקב אדרי: רביזיה.

ציון פיניאן: אחר כך.

ציון פיניאן: בסדר.

ציון פיניאן: את הרביזיות אנחנו עושים בסוף.

יעקב אדרי: בסדר.

יעקב אדרי: תרשמי רביזיה על סעיף 47.

ציון פיניאן: בסדר.

ציון פיניאן: נרשם.

ציון פיניאן: שאול, בבקשה, ניכוי האזילה.

שאול מרידור: הדברים משולבים בסעיף 17 ובתקנות מס הכנסה שמונחות לפניכם.

שאול מרידור: אני אתחיל מסעיף 17.

שאול מרידור: סעיף 17 בעצם נותן פחת מואץ לפרויקטים.

שאול מרידור: אני מזכיר לכם ב-10 וב-15 אחוזים.

שאול מרידור: הבעיה שעלתה בדיון שהיה בוועדה כאן, הייתה בעיה בה הוצג מצג בו המיזמים הקיימים, יש להם הסכם לפירוש החוק הקיים עם הפשמ"ג.

שאול מרידור: חברי הכנסת העלו כאן שבעצם יש סתירה בין ההסכם שמפרש את החוק הקיים לבין תיקון החוק הזה.

שאול מרידור: מה שעשינו בתיקון של תקנות מס הכנסה, הכנסנו סעיף תחולה שבעצם מחריג את כל המיזמים שיפיקו עד 2014, אלה אותם המיזמים שקיימים היום ולהם יש כבר הסכם עם הפשמ"ג ובעצם, במלים עדינות, הם נהנים משני העולמות.

שאול מרידור: הם גם מקבלים את ההוצאה הפירותית כפי שכתוב בהסכם עם הפשמ"ג, וגם מקבלים, למרות שבהסכם הפשמ"ג כתוב שבעה אחוזים פחת, הם מקבלים את ה-15 אחוזים פחת.

שאול מרידור: זה התיקון שהכנסנו.

שאול מרידור: ברשותכם, אני אקרא את סעיף 5 לתקנות, תחילה ותחולה.

שאול מרידור: (א) תחילתן של תקנות אלה ב-1 בחודש לאחר יום תחילתו של חוק מיסוי רווחי נפט, התשע"א-2011 (להלן – יום התחילה) והן יחולו לגבי הכנסתו החייבת של בעל טובות הנאה שהופקה ביום התחילה ואילך או לגבי הוצאות שהוכרו במועד זה ואילך לפי העניין.

שאול מרידור: (ב) על אף האמור לעיל, תחולתה של תקנה 4 תהיה רק לגבי מאגרים שהחלו בהפקה מסחרית לאחר יום כ"ט בטבת התשע"ד (1 בינואר 2014), לעניין זה – הפקה מסחרית, כמשמעו בחוק מיסוי רווחי נפט.

שאול מרידור: זה לגבי התקנות.

שאול מרידור: לסעיף 17, אני אקריא את התיקון לסעיף (ז).

שאול מרידור: (1) "נכס בר ניכוי" – מכונה או ציוד שבבעלותו של בעל זכות נפט של מיזם נפט, המשמשים לצורכי ייצור הכנסתו מהפקת נפט בשטח זכות הנפט של מיזם הנפט וכן הוצאות חיפוש ופיתוח ובלבד שלא נחשבו כהוצאה המותרת בניכוי לפי תקנות מס הכנסה (ניכויים מהכנסות בעלי זכות נפט), התשט"ז-1956.

שאול מרידור: (2) "הוצאות חיפוש ופיתוח" – כל ההוצאות שהוצאו בחיפוש ובפיתוח נכס נפט, כולו או מקצתו, לרבות הוצאות לבדיקות וניסויים גיאולוגיים, גיאופיזיים, גיאוכימיים וכיוצא באלה למעט מקרקעין.

שאול מרידור: (3) "נכס נפט" – מצבור נפט נפרד המצוי מתחת לשטח שעליו ניתנה זכות נפט והשטח שעל פני הקרקע הדרוש להפקת הנפט ובלבד שבעל זכות נפט רשאי לבחור שמספר מצבורי נפט נפרדים יחושבו כנכס נפט אחד אם הם מצויים מתחת לשטח שעליו ניתנה אותה זכות נפט או שעליו ניתנו זכויות נפט אחדות רצופות ושאינן רצופות אך מופעלות כיחידה אחת.

שאול מרידור: זה התיקון.

שאול מרידור: אני מזכיר שבעצם אנחנו עושים בצד אחד תיקון של התקנות ובצד השני נותנים פחת של 15 אחוזים בהוראות המעבר ו-10 אחוזים אחרי הוראות המעבר על כל הרכיבים שלא מופיעים בתקנות.

ציון פיניאן: מישהו רוצה להתייחס?

ציון פיניאן: יש שאלות?

חיים אורון: זאת תשובה למה שביקשנו,

חיים אורון: שכל ההסכמים תקפים ולא ישנו אותם.

שאול מרידור: נכון.

שאול מרידור: סעיף התחולה בעצם נותן מענה לעניין הזה.

יעקב אדרי: ראש הממשלה אמור להודיע משהו בעניין הזה?

שגית אפיק: זה עניין של הוצאות הפיתוח.

שגית אפיק: זה הנושא של הוצאות הפיתוח.

שאול מרידור: זה לא קשור ליציבות.

שאול מרידור: על הוצאות פיתוח אתם מחליטים.

חיים אורון: אתה לא מצביע?

ציון פיניאן: לא.

ציון פיניאן: עד שיבוא היושב ראש הקבוע.

אמנון כהן: לא נצביע כרגע.

אמנון כהן: נעבור לתקנות.

ציון פיניאן: כן.

ציון פיניאן: כשהרב גפני יגיע, נצביע.

שגית אפיק: מה שנשאר לנו זה סעיף 48, שזה סעיף התחילה, תחולה והוראות מעבר.

שאול מרידור: את התקנות גמרנו.

שאול מרידור: הקראתי אותן.

קריאה: מה עם תקנה 4?

שאול מרידור: הודעתי.

שאול מרידור: עליה יש תחולה ותחילה שמחריגה את כל ההסכמים הקיימים והם יקבלו גם וגם.

יעקב אדרי: אנחנו כבר שותים לחיים.

ציון פיניאן: סעיף 48.

שגית אפיק: בסעיף 48 למעשה התווספה אופציה חדשה בפסקה (5) שמופיעה אצלכם בעמוד 30.

שגית אפיק: שאול, אתה רוצה להסביר את מה שמופיע?

שאול מרידור: את מדברת על (ג)(1)?

שגית אפיק: על פסקה (5).

שגית אפיק: על (ב)(5).

אודי אדירי: ההנחה שלנו הייתה שהוראת המעבר שניתנה כאן למאגרים שכבר מפיקים גז בהפקה מסחרית, היא הוראת מעבר מאוד מיטיבה, טובה יותר מהוראת המעבר שניתנה למאגרים שטרם התחילו ויתחילו עד שנת 2014.

אודי אדירי: עלתה טענה על ידי חלק מחברות ההפקה אולי דווקא היו מעדיפות לבחור בהוראה שנייה ולמעשה נתנו כאן את אפשרות הבחירה, לגבעות עולם.

אודי אדירי: גבעות עולם טענו שאולי מבחינתם עדיפה הוראת המעבר השנייה ואנחנו נתנו להם כאן את אפשרות הבחירה בין שתי הוראות המעבר.

אודי אדירי: היו"ר משה גפני שב לנהל את הישיבה

שאול מרידור: (5) על אף האמור בפסקאות (1) עד (4), מיזם נפט כאמור בסעיף קטן זה רשאי לבחור שיחולו לגביו הוראות פסקאות (1) עד (4) – בסעיף קטן זה, הוראות פסקאות (1) עד (3) בסעיף קטן (ג).

שאול מרידור: המיזם יודיע למנהל על בחירתו בתוך 120 ימים ממועד תחילתו של חוק זה.

שגית אפיק: יש תיקון נוסף שמופיע בעמוד 30, סעיף (ג)(1).

שגית אפיק: הסעיף מקנה למעשה הארכה אחת נוספת לתקופה של חצי שנה.

שגית אפיק: זה לבקשת הוועדה.

שגית אפיק: אם יימצא שמסיבות שאינן תלויות בבעל זכות הנפט, על אף שהוא עשה כמיטב יכולתו על מנת שההפקה המסחרית תתחיל במועד, תהיה אופציה ששר האוצר, באישור ועדת הכספים – ומבקשים כאן עכשיו שזה יהיה בהסכמת שר התשתיות גם – יאריך בחצי שנה נוספת את התחילה.

משה גפני: יש הסתייגויות?

שגית אפיק: כן.

אמנון כהן: שגית, סעיף (ג)(1) בעמוד 30, לא הקראת.

שגית אפיק: אבל אמרתי את המהות.

שגית אפיק: אין צורך להקריא.

שגית אפיק: זה הוסבר.

משה גפני: הסתייגויות.

אחמד טיבי: אני רוצה לשאול.

אחמד טיבי: קרן הרווחה הלאומית שהקימה מירי רגב, היא לערבים או לא כולל ערבים?

משה גפני: כולל ערבים.

משה גפני: אני מבקש שיהיה רשום בפרוטוקול, כולל ערבים.

משה גפני: על חרדים אני לא מדבר כי בלאו הכי הם לא יקבלו.

אחמד טיבי: מתקשרים אלי חברים ממרכז הליכוד והם אומרים לי למה מירי ולא אני.

אחמד טיבי: לכן אני שואל.

משה גפני: לגבי הקרן, אני מבקש שיהיה רשום בפרוטוקול שהקרן של מירי רגב, זה גם של אחמד טיבי.

אורי אריאל: הקרן של מירי על שם אחמד.

משה גפני: הסתייגויות.

שגית אפיק: סיעת חד"ש וסיעת רע"ם-תע"ל מבקשות למחוק את הוראות המעבר המיוחדות למאגר תמר.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

שגית אפיק: חברי הכנסת אורי אריאל ורונית תירוש מבקשים שתחילת החוק לגבי נפט ביבשה תהיה שבע שנים מיום תחילת החוק.

שגית אפיק: לסעיף התחילה, כל התיקונים הם לסעיף התחילה והתחולה.

שגית אפיק: חברי הכנסת אורי אריאל ורונית תירוש מבקשים שהתחילה לגבי נפט תתאחר בשבע שנים.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

שגית אפיק: חברי הכנסת אורי אריאל ורונית תירוש מבקשים להחיל את הוראת המעבר שיש על ים תטיס, כך שתחול גם לגבי תמר.

שגית אפיק: עוד מוצע לקבוע שהשקעות שבוצעו בשלוש השנים האחרונות יותרו בניכוי מההיטל החל על פרויקט ים תטיס ושהאפשרות להאריך את הוראת המעבר ב-(ג)(1) – שזה חצי שנה – מבקשים שזה יהיה לשנה.

משה גפני: דווקא הסתייגות טובה, אבל אני מבקש להצביע נגד.

משה גפני: ה צ ב ע ה ההסתייגות לא התקבלה

שגית אפיק: סיעת חד"ש וסיעת רע"ם-תע"ל מבקשות להוסיף סעיף חדש שקובע: ההיטל הקבוע בחוק נתון לשינויים עתידיים המבטאים את זכותה הבסיסית של המדינה לשנות במידת הצורך את המערכת הפיסקאלית על מנת להעלות את הכנסות המדינה ממכירת משאביה.

חיים אורון: לפי דעתי זה כתוב במגילת העצמאות.

שגית אפיק: זאת ההסתייגות.

משה גפני: אתם נשארים עם ההסתייגות?

אחמד טיבי: אני לא נשאר עם ההסתייגות.

שגית אפיק: סיעת חד"ש לא נמצאת כאן וזה הופך לדיבור.

משה גפני: לגבי היציבות.

משה גפני: אני מבקש להוריד את ההסתייגות הזאת.

משה גפני: אנחנו סיכמנו שזה לא יהיה בחוק.

משה גפני: הודיע שר האוצר בתחילת הישיבה לגבי הנושא הזה של היציבות שראש הממשלה יודיע בישיבת הממשלה ביום ראשון, לפני שהחוק יבוא להצבעה במליאת הכנסת לקריאה שנייה ושלישית, הוא הודיע את הנוסח לגבי הנושא של היציבות.

משה גפני: הוא הודיע את זה כאן בוועדת הכספים וזה נרשם בפרוטוקול.

משה גפני: הוא הודיע שראש הממשלה יודיע על היציבות בישיבת הממשלה.

משה גפני: אני מבקש להוריד את ההסתייגות.

אחמד טיבי: האם צפוי שינוי בעמדת ראש הממשלה?

משה גפני: צפוי.

משה גפני: באופן תיאורטי, כן.

משה גפני: אבל אז לא נצביע בקריאה שנייה ושלישית.

משה גפני: הורדנו את ההסתייגות.

שגית אפיק: ההסתייגויות של סיעת חד"ש הופכות להסתייגויות לדיבור.

שגית אפיק: חברי הכנסת אורי אריאל, רונית תירוש ופניה קירשנבאום מבקשים סעיף יציבות.

משה גפני: בסדר.

משה גפני: מורידים את זה.

אורי אריאל: לא, לא מורידים את זה.

רונית תירוש: אנחנו מאוד רוצים יציבות.

אורי אריאל: לא מורידים את זה.

משה גפני: אתם לא מסתפקים בהודעת שר האוצר?

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

שגית אפיק: תיקונים עקיפים לחוק הנפט.

שגית אפיק: דב חנין, שלי יחימוביץ, סיעת חד"ש ורע"ם-תע"ל מבקשים להעלות את התמלוגים בחוק הנפט מ-12,5 אחוזים ל-20 אחוזים.

אחמד טיבי: לא רע"ם-תע"ל.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

רונית תירוש: יש לי גם שתי רביזיות.

רונית תירוש: כבר עברה חצי שעה.

משה גפני: בסדר.

משה גפני: כבר עברה שעה וחצי.

שגית אפיק: אלה כל ההסתייגויות.

שגית אפיק: אתה יכול להצביע על סעיף 48 עם התיקונים.

אחמד טיבי: שגית, יש לי עוד הסתייגות לגבי 2 מיליארד שקלים.

משה גפני: אנחנו מצביעים על סעיף 48 כהצעת הוועדה עם השינויים.

שגית אפיק: עם השינויים שאמרנו והכנסת שר התשתיות לסעיף (ג)(1).

שגית אפיק: זה יהיה שר האוצר, שר התשתיות, באישור ועדת הכספים.

שאול מרידור: זה לבקשת השר.

משה גפני: אנחנו מצביעים על סעיף 48 עם התיקונים כפי שנאמרו והכנסת שר התשתיות לסעיף (ג)(1).

משה גפני: ה צ ב ע ה סעיף 48 – אושר אנחנו חוזרים לסעיף 17.

חיים אורון: הכול ברור.

חיים אורון: הקראנו.

משה גפני: אנחנו מצביעים על סעיף 17, עם התיקונים כפי שהוקראו וכפי שהוסברו.

משה גפני: ה צ ב ע ה סעיף 17 – אושר פה אחד אנחנו סיימנו את החוק.

רונית תירוש: מה עם הרביזיות?

רונית תירוש: אני יכולה לקבל תשובה על שני דברים?

רונית תירוש: האחד היה על מחיר החשמל שלא יושפע מכל המיסוי הזה, והדבר השני, לסעיף 47, סעיף קטן (2).

רונית תירוש: דיברנו על זה ואני מבקשת רביזיה על זה.

משה גפני: על איזה סעיף זה החשמל?

שאול מרידור: הייתה הסתייגות.

רונית תירוש: יש לי רביזיה על מחירי החשמל.

רונית תירוש: מי שאיכפת לו ממחירי החשמל, צריך להצביע.

משה גפני: אנחנו מצביעים על הרביזיה.

חיים אורון: מה היא אומרת?

שאול מרידור: שייקחו כסף מהקרן לשלם את מחירי החשמל.

רונית תירוש: לא, שאול, לא.

רונית תירוש: זה אולי מה שאתם הצעתם.

משה גפני: היא מבקשת לחזור לסעיף שאני אפילו לא יודע איפה הוא בגלל מחירי החשמל.

רונית תירוש: תהיה עלייה במחירי החשמל.

מירי רגב: היום הודיע יושב ראש חברת החשמל, בעקבות מכתב השרשור לצרכן, שמחירי החשמל לא יעלו.

מירי רגב: כלומר, זה לא ישורשר לציבור.

הוא טוען שהוא לא אמר את זה.

מירי רגב: הוא אמר שזה לא ישפיע על מחירי החשמל.

קריאה: גם התמלוגים לא צריכים לעלות.

מירי רגב: השאלה אם זה נכון או לא נכון.

שי חרמש: החשמל הוא מוצר בפיקוח.

מירי רגב: מבחינתי אם הוא אומר שמחירי החשמל לא יעלו, זאת התחייבות.

שי חרמש: חשמל הוא מוצר בפיקוח.

מירי רגב: גם הדלק בפיקוח.

מירי רגב: אז לא מעלים את מחירי הדלק ורק אחרי כן באים לכנסת?

זבולון אורלב: אחרי כל השינויים האלה, מה המשמעות התקציבית לעומת ההצעה הממשלתית המקורית?

זבולון אורלב: האם בעקבות השינויים שעשינו הציבור, ה-גוורמנט טק, הפסיד כסף, וכמה?

זבולון אורלב: או שהממשלה והציבור הרוויחו?

כרמל שאמה-הכהן: ברור.

כרמל שאמה-הכהן: השאלה כמה.

שי חרמש: אתה מתכוון לדוח הביניים או לדוח הסופי?

משה גפני: שאול מרידור, בבקשה.

שאול מרידור: השינויים שהוכנסו בהצבעה היום לא משנים באופן מהותי, בטח לא באחוז אלא בהרבה פחות, במיליונים בודדים במקרה הטוב.

שאול מרידור: הם נותנים הרבה יציבות והם מסדרים הרבה מאוד דברים שקודם לא היו אבל הם לא פוגעים ב-גוורמנט טק שהיה בדוח הסופי.

אודי ניסן: במקרה שיש מס חברות, ישתנה המתווה, יש השפעה מהותית אבל היא משאירה את ה-גוורמנט טק באותן המלצות של הוועדה.

אודי ניסן: היא מתאימה את זה, אבל זאת השפעה מהותית אם מס החברות ישתנה.

שי חרמש: ממילא תכננת את זה על 18 אחוזים.

חיים אורון: אודי אמר לכם שטוב שמס החברות לא ירד.

חיים אורון: זה הפירוש שלי.

יובל שטייניץ: אולי אני אבהיר את מה שאודי ושאול אמרו.

יובל שטייניץ: יש שינוי שמשפיע על זה שזה יישמר, שה-גוורמנט טק יישאר אותו הדבר גם אם יהיו שינויים קלים אחרים.

משה גפני: הוצאנו עכשיו הודעה על הצבעה על הרביזיה, בעוד חצי שעה.

משה גפני: עד אז יש לנו עוד עבודה.

משה גפני: רביזיה של רונית תירוש ושל ציון פיניאן ושלי.

יצחק וקנין: שאלה טכנית.

יצחק וקנין: אין עוד הצבעות כרגע?

משה גפני: יש הצבעות על תקנות האזילה.

אייל ינון: נושא הרביזיות בוועדות הכנסת סובל מחוסר אחידות ובתקופה האחרונה גם התגברה התופעה של, נקרא לזה, רביזיות לא אפקטיביות באופן מכוון.

אייל ינון: \

אחמד טיבי: זילות מוסד הרביזיה.

אייל ינון: זילות מוסד הרביזיה.

אייל ינון: ולכן פנו אלי חברי כנסת ויועצים משפטיים לוועדות הכנסת בבקשה להוציא הנחיה שתאחד את הנוהג בכל ועדות הכנסת בעניין הרביזיות.

אייל ינון: אכן הוצאתי השבוע הנחיה כזאת שהועברה לכל ראשי הוועדות, לחברי הכנסת, למנהלי הוועדות וליועצים, ובהנחיה הזאת קבענו והנחינו שלא תתקיים הצבעה על רביזיה מיד לאחר תום הדיון אלא הנושא, כמו כל נושא אחר, עולה על סדר היום כמו שנהוג ומקובל, וזמן מינימלי סביר בין הודעה על הרביזיה לקיום ההצבעה הוא לפחות חצי שעה.

אייל ינון: לכן ביקשתי, היות שמדובר גם היום בהצבעות רגישות, בהרבה מאוד הצבעות, לא לעבור על ההנחיה בהליך רגיש כל כך ולייצר טענות מיותרות, טכניות בעיקרן.

אמנון כהן: יושב ראש הוועדה הודיע שהיו רביזיות.

אייל ינון: אבל זה לא מספיק.

אמנון כהן: הוא אמר שמיד כשמסיימים את החוק, נצביע על הרביזיות.

אמנון כהן: זאת אומרת, כולם ידעו את זה וכולם יושבים כאן.

אייל ינון: אבל כמו שיושב ראש הוועדה לא יכול להסתפק ולומר שעוד שעה הוא יעלה לכאן את חוק איקס או את חוק וואי בלי להוציא סדר יום מסודר לחברי הוועדה ושיהיה עליו תיעוד, כך לגבי רביזיה.

אייל ינון: רביזיה היא נושא על סדר היום כמו כל נושא אחר על סדר היום.

אייל ינון: כמו שלא מקובל להחליט סתם להודיע לכולם בעל פה כי כולם במקרה כאן או לא במקרה כאן שעוד שעה עולה משהו על סדר היום, כך הנחיתי לעשות גם בעניין הרביזיה.

רונית תירוש: אדוני היועץ המשפטי, הרביזיה היא שלי ומקובל עלי שיצביעו אפילו עכשיו.

אייל ינון: אני לא חושב שזה קשור למציע הרביזיה.

אייל ינון: זה קשור לתקנון, לפרשנות של התקנון, לאופן שבו הדברים צריכים להתנהל בצורה מסודרת.

משה גפני: תודה רבה.

משה גפני: אני מקבל את הנחיית היועץ המשפטי לכנסת.

משה גפני: בשעה 9:00 נצביע על הרביזיות.

משה גפני: עכשיו אני רוצה לעבור לתקנות האזילה ואנחנו נצביע עליהן, אבל לפני כן אני רוצה להיפרד מחבר הכנסת חיים אורון, חבר הוועדה.

אחמד טיבי: הצבענו על כל הסעיפים.

אחמד טיבי: לא צריך עכשיו להצביע על כל החוק?

משה גפני: לא.

משה גפני: בקריאה שנייה, זה במליאה.

אחמד טיבי: אז אני רוצה לעשות רביזיה על כל החוק.

משה גפני: על הכול?

משה גפני: בסדר.

משה גפני: הודעתי שכל הרביזיות נמצאות על סדר היום.

משה גפני: בשעה 9:00 תהיינה הצבעות על כל הרביזיות.

אחמד טיבי: 25 דקות, זה בניגוד לתקנון.

משה גפני: חבר הכנסת טיבי, שאלת שאלה חכמה ואני הולך לענות לך תשובה פחות חכמה אבל נכונה.

משה גפני: מה שעומד על סדר היום, מה שהוציא מנהל הוועדה, התוספת לסדר היום, על פי הנחיית היועץ המשפטי של הכנסת, תהיינה הצבעות על רביזיות בחוק מיסוי רווחי נפט.

משה גפני: אתה יכול חמש דקות לפני מה שעומד על סדר היום, לומר רביזיה.

משה גפני: כולם יודעים להיות כאן בשעה 9:00, אז תהיינה הצבעות על רביזיות.

אחמד טיבי: ואם בשעה 9:00, אחרי שאתה מצביע על הרביזיות, מבקש רביזיה?

משה גפני: עוד חצי שעה.

משה גפני: מכיוון שביקשת לפני כן, הכול יהיה ב-9:00.

שגית אפיק: זאת בדיוק המטרה של ההנחיה, למנוע רביזיות סרק.

שגית אפיק: למנוע מצב בו יוגשו רביזיות סרק.

אחמד טיבי: איך את יודעת שזאת רביזיית סרק כשאת לא יודעת על איזה נושא?

שגית אפיק: אחרי שהוצבעה רביזיה והועלתה על סדר היום ונכתב מה הנושא של הרביזיה, אי אפשר להגיש רביזיה לגבי אותו נושא.

אחמד טיבי: מה לעשות, יש כמה נקודות שלא ברורות לי.

משה גפני: אנחנו מקיימים את מה שמורה לנו היועץ המשפטי.

משה גפני: רבותיי, אנחנו נפרדים מחבר הכנסת חיים אורון, שהיה חבר ועדת הכספים במשך שנים רבות ותרם תרומה בלתי רגילה לעבודת הוועדה, לעבודה המקצועית של הוועדה.

משה גפני: כולנו, חברים מכל הסיעות שנמצאים כאן, לדורותיהם, במהלך כל השנים ידענו כולנו שאפשר לסמוך עליו גם בנושא המקצועי, גם בנושא של היושר, גם בנושא של ההגינות, והוא תרם תרומה בלתי רגילה לעבודת הוועדה.

משה גפני: אני באופן אישי, ואני מניח שכל החברים, מצטער על ההחלטה שלו לעזוב את הכנסת וממילא לעזוב את הוועדה.

משה גפני: בכל מקרה, אנחנו תמיד נשמח שהוא יבוא לכאן מעת לעת ויתרום את תרומתו.

משה גפני: בשם ועדת הכספים, ג'ומס, אני מאחל לך הצלחה בהמשך הדרך.

משה גפני: שתצליח בכל מה שתעשה.

משה גפני: תמיד תהיה כאן אורח כבוד.

משה גפני: צר לי על זה שאתה עוזב, אבל תמיד נשמח אם תהיה כאן, אם תבוא לכאן, תמיד נכבד אותך.

משה גפני: תודה רבה לך ושיהיה לך בהצלחה.

יובל שטייניץ: אמרתי פעם, ואני לא מתחרט, שאם הייתי צריך לבחור שר אוצר מהשמאל הסוציאליסטי, אני לא משתייך אליו, ג'ומס נראה לי מועמד אידיאלי.

שי חרמש: תיזהר עם ההצהרות האלו.

שי חרמש: עוד אפשר לקבל אותן ברצינות.

שלי יחימוביץ': אפשר לצרף אותו לתפקיד שר אוצר גם אחרי שהוא פורש מתפקידו כחבר כנסת.

יובל שטייניץ: זה נכון.

חיים אורון: אני חושב שכמו כל מיני דברים, גם הגזמה, עלולים ללקות בסוג של יתר.

חיים אורון: יתר לחץ דם וכולי וכולי וכולי.

חיים אורון: זכיתי היום באמת למעמד שמאוד מאוד ריגש אותי.

חיים אורון: אני לא מפסיק לקבל מסרונים מבני המשפחה שלי עד כמה הוא ריגש אותם.

חיים אורון: אני מודה לכולם על כל הברכות ועל כל התודות.

חיים אורון: ראיתי במקום הזה מקום עבודה קודם כל במובן הכי אלמנטארי ובסיסי של המושג הזה.

חיים אורון: אני לא פורש מהחיים הציבוריים אבל בעיקר אני לא פורש מהעשייה שלי בתחום העניינים האלה.

חיים אורון: בתשע השנים האחרונות, אם אני לא טועה, הייתי יושב ראש מועצת המנהלים של המפעל של הקיבוץ שלי וקיבוץ שכן, של דביר ולהב, גם עם תוצאות יפות, לא בגללי אלא אולי למרות אבל תוצאות לא רעות.

חיים אורון: אני עכשיו אעשה את זה לא בשישי-שבת – סליחה, גפני – אלא אעשה את זה באופן יותר קבוע.

חיים אורון: בין גפני וביני יש הסכמה על עבודה במוצאי שבת בבוקר.

משה גפני: שלא יירשם בפרוטוקול, לפחות לא המילה הסכמה.

חיים אורון: אני אוהב את החיבור הזה לעשייה הזאת.

חיים אורון: תודה לכם.

חיים אורון: לא שאני מזלזל בדברים שנאמרים כאן, אבל תודה.

יצחק וקנין: יישר כוח.

משה גפני: תודה.

משה גפני: אנחנו מצביעים על תקנות מס הכנסה (ניכויים מהכנסות בעלי זכויות נפט) (תיקון), התשע"א-2011.

משה גפני: ה צ ב ע ה התקנות אושרו אחד נמנע.

משה גפני: זה אומר שהתקנות אושרו פה אחד.

אורי אריאל: אתה רוצה שאני אתנגד?

משה גפני: לא.

משה גפני: תודה רבה.

משה גפני: התקנות אושרו.

משה גפני: בעוד רבע שעה אנחנו מצביעים על הרביזיות.

משה גפני: הישיבה הופסקה בשעה 20:45 וחודשה בשעה 21:00

משה גפני: אנחנו מצביעים על הרביזיה של חבר הכנסת ציון פיניאן.

משה גפני: ה צ ב ע ה בעד – 10 הרביזיה התקבלה אנחנו מצביעים על מה שהתקבל על ידי חבר הכנסת שאמה, שלי יחימוביץ וזבולון אורלב.

משה גפני: מי בעד להוריד את ההסתייגות הזאת שהתקבלה, שנכנסה לחוק?

משה גפני: ה צ ב ע ה ההסתייגות של חברי הכנסת שאמה, שלי יחימוביץ ואורלב - ירדה יש שתי רביזיות שביקשה חברת הכנסת רונית תירוש.

משה גפני: האחת היא לגבי החשמל והשנייה לגבי השרשור.

שגית אפיק: ההסתייגות שעכשיו נפלה, שיהיה ברור בפרוטוקול, היא ההסתייגות שעברה קודם שלצורך הכרה בהוצאות במכנה, בנוסחה, תהיה הכרה עד פי חמישים מהשכר הנמוך באותה חברה.

שגית אפיק: ההסתייגות הזאת כרגע נפלה ולמעשה היא תועבר למליאה.

שגית אפיק: עכשיו אתה עובר לרביזיה.

משה גפני: שביקשה חברת הכנסת רונית תירוש.

שגית אפיק: יש לה שתי רביזיות.

רונית תירוש: האחת, שמחירי החשמל לא יושפעו מהעלאת המסים וכל השינויים.

משה גפני: נצביע על זה.

משה גפני: ה צ ב ע ה הרביזיה לא התקבלה מה הרביזיה השנייה?

רונית תירוש: הרביזיה השנייה היא סעיף 47(2), בסעיף 17, אחרי פסקה (15) יבוא: היטל, במקום את המילה ששולם, ואז: היטל לפי חוק מיסוי.

משה גפני: את מבקשת רביזיה על הסעיף הזה.

רונית תירוש: כן.

רונית תירוש: אני מדברת על בסיס מזומן ועל בסיס מצטבר לצורך מס הכנסה.

משה גפני: אנחנו מצביעים על הרביזיה.

משה גפני: ה צ ב ע ה הרביזיה לא התקבלה עכשיו אנחנו מגיעים לרביזיה של חבר הכנסת אחמד טיבי.

אמנון כהן: קודם תצביע על כל החוק.

משה גפני: חבר הכנסת אחמד טיבי מבקש רביזיה על כל החוק.

כרמל שאמה-הכהן: לא, אין דבר כזה.

אחמד טיבי: עוד לא הגשתי בקשת רביזיה כזאת.

אחמד טיבי: יש לי בקשת רביזיה אחרת על התשתיות.

יעקב אדרי: 2 מיליארד שקלים למגזר הערבי.

ציון פיניאן: על הקרן.

אחמד טיבי: שני מיליארד שקלים צבוע למגזר הערבי, לתשתיות, חינוך, ספורט ותרבות.

משה גפני: אנחנו מצביעים על הרביזיה של חבר הכנסת אחמד טיבי.

משה גפני: ה צ ב ע ה בעד – 4 הרביזיה לא התקבלה רבותיי, השלמנו את הצעת החוק לקריאה שנייה ושלישית.

משה גפני: חוק מאוד מאוד חשוב.

משה גפני: הצעת החוק בסופו של דבר עברה בהסכמה גדולה של כל הוועדה.

אורי אריאל: לא, כל הוועדה.

משה גפני: לא הייתה כאן התנגדות גדולה אלא הייתה הסכמה רחבה מאוד.

משה גפני: לחוק יש משמעות רבה לאזרחי מדינת ישראל.

משה גפני: החוק התקבל, כפי שסיכמנו בדיונים שקיימנו עם משרד האוצר.

משה גפני: אדוני שר האוצר, אני רוצה להגיד לך שוועדת הכספים עשתה מלאכה נאמנה.

משה גפני: אני רוצה להודות לצוות של הוועדה, אני רוצה להודות למנהל הוועדה, אני רוצה להודות ליועצת המשפטית של הוועדה, לכל היועצות המשפטיות שעבדו יום ולילה.

משה גפני: הם לא מקבלים תוספת לשכר, לא המזכירות בוועדה וגם לא העוזרים שלי.

שלי יחימוביץ': נפלה בחלקנו זכות גדולה לחוקק חוק היסטורי שישפיע על כלכלת מדינת ישראל לדורות הבאים.

שלי יחימוביץ': זאת זכות מאוד גדולה.

מירי רגב: העיקר שלא נהיה תלויים בגז המצרי.

מירי רגב: זה מה שחשוב.

משה גפני: אני מודה לשירה שמחלקת כאן את התה וגם עבדה כל הלילה.

משה גפני: אני מודה לרכז הקואליציה ציון פיניאן שעשה עבודה ואני מודה לכל חברי הוועדה.

שי חרמש: לאופוזיציה אחראית וקונסטרוקטיבית.

משה גפני: לאופוזיציה אחראית וקונסטרוקטיבית.

משה גפני: לרכז האופוזיציה, חבר הכנסת יעקב אדרי, ולכל החברים באופוזיציה ולכל החברים בקואליציה.

משה גפני: אדוני שר האוצר, הבמה לרשותך ובזה נסיים.

יובל שטייניץ: אדוני היושב ראש וחברי הוועדה הנכבדים, אני רוצה להגיד לכם תודה.

יובל שטייניץ: אני חושב שבאמת, כמו שאמרה שלי, נפלה בידי כולנו זכות היסטורית.

יובל שטייניץ: עשינו היום צעד חשוב גם כלכלית, גם חברתית ולא פחות חשוב, גם דמוקרטית מוסרית.

יובל שטייניץ: אני רוצה להגיד לכולכם תודה רבה על הדיונים הרציניים והנמרצים.

יובל שטייניץ: לך היושב ראש, לרכז הקואליציה, לרכז האופוזיציה, לכרמל שניהל חלק מהדיונים, לסגני איציק ולכולכם.

יובל שטייניץ: אני רוצה להגיד גם תודה – ואני חושב שאני חייב את התודה הזאת – לחברות האנרגיה.

יובל שטייניץ: סך הכול החקיקה הזאת היא לא נגדן אלא היא בעד מדינת ישראל, היא בעד כלכלת ישראל ואנחנו מעריכים את היזמות ואת האנרגיה שהשקיעו חברות האנרגיה בחיפושי האנרגיה.

יובל שטייניץ: זאת לא חקיקה נגד אלא זאת חקיקה בעד.

יובל שטייניץ: אני רוצה, כן, גם להגיד תודה רבה, ואני חושב שאני חייב את זה, לראש הממשלה על הגיבוי מהתחלת הקמת ועדת ששינסקי, כי מהתחלה זה היה מהלך לא קל, מהלך שהתחיל לפני שנה, ועד היום.

יובל שטייניץ: תודה לראש הממשלה בנימין נתניהו.

יובל שטייניץ: בלי הגיבוי שלו, זה לא היה מגיע לכאן בצורה כזאת וגם לא היה עובר בממשלה כל כך חלק.

יובל שטייניץ: אני רוצה להגיד תודה לנגיד סטנלי פישר שנתן כאן רוח גבית מאוד חשובה ברגע קריטי.

יובל שטייניץ: אני רוצה להגיד תודה, ואני חושב שכולנו חייבים תודה, כל עם ישראל, לפרופסור איתן ששינסקי ולחברי הוועדה שעבדו שנה.

יובל שטייניץ: חלק מהם כאן, כמו דוקטור אודי ניסן, כמו פרופסור יוג'ין קנדל, כמו מנכ"ל רשות המסים יהודה נסרדישי.

משה גפני: נכון, לא הודיתי להם.

יובל שטייניץ: חלק מהם אינם כאן, כמו יעקב מימרן וכמו שאול צמח.

יובל שטייניץ: שכחתי משהו?

כרמל שאמה-הכהן: את עיתון "דה מרקר".

יובל שטייניץ: כמובן תודה לאבי ליכט שליווה את הוועדה וגם לנציג בנק ישראל.

יובל שטייניץ: שוב, אני רוצה לומר, עם כל בדיחות הדעת וכל הוויכוחים, שוועדת הכספים של הכנסת הביאה לא רק חוק נכון אלא הביאה כבוד לכנסת ולדמוקרטיה הישראלית הערב הזה ותיקנה תקלה חמורה, שלדעתי הייתה מבישה, שקרתה כאן בכנסת הזו לפני תשע שנים והיום עשינו תיקון גדול והבאנו כבוד לכנסת ולדמוקרטיה.

יובל שטייניץ: תודה רבה לכולכם.

משה גפני: תודה רבה רבותיי.

משה גפני: הישיבה נעולה.